
Hvera  meget 

er  givet 


ÆLDSTE  BOYD  K.  PACKER 
Fra  De  tolvs  Råd 

Søndagens  formiddagsmøde  den 

6.  oktober  1974 

Det  er  mit  håb  i  dag  at  fortælle 
dem,  der  endnu  ikke  er  med- 
lemmer af  kirken,  at  det  er  vort 
ansvar  at  dele  evangeliet  med 
andre.  Og  samtidig  ønsker  jeg 
at  minde  dem,  der  er  medlemmer, 
om  dette  ansvar. 

For  tre  uger  siden  opholdt  jeg 
mig  i  New  York  City,  hvor  jeg 
ventede  på  et  fly  til  Europa.  En  af 
de  ansatte  i  lufthavnen  forlod  sin 

plads  bag  skrivebordet  og  kom 
hen  til  mig. 

,,Toaf  mine  nevøer  har  sluttet  sig 
til  Deres  kirke,"  sagde  hun.  ,,Jeg 
tør  knap  tro  den  forandring,  der 
er  indtrådt  i  deres  liv."  Under  vor 
korte  samtale  spurgte  jeg  hende, 
hvordan  hendes  søsters  indstil- 
ling var  til,  at  hendes  sønner 
havde  sluttet  sig  til  kirken. 

,,Hun  kunne  ikke  være  gladere," 
sagde  hun  og  forklarede,  at  fami- 
lien virkelig  havde  haft  grund  til 
at  være  bekymrede  for  de  to  unge 
mænd.  De  var  to  af  de  vildfarne, 
som  præsident  Tanner  har  talt 
om.  ,,De  kan  ikke  tænke  dem, 
hvor  de  har  forandret  sig,"  sagde 
hun.  ,,De  har  ladet  håret  klippe 
—  det  var  nemlig  langt  —  hele 
deres  personlighed  har  ændret 
sig,"  som  hun  udtrykte  det. 
Senere,  da  jeg  rejste  mig  for  at  gå 
om  bord  i  flyet,  takkede  hun  mig 
igen  og  sagde:  ,,Jeg  forstår  ikke, 
hvordan  de  bærer  dem  ad." 
Lad  mig  som  svar  på  hendes 
spørgsmål  forklare,  at  for  det 
første  holder  vi  os  til  meget 
strenge  standarder  for  vor  opfør- 
sel. Evangeliets  principper  er  fast 
forankrede,  og  intet  kan  rokke 
dem.  Nogle  af  programmerne  og 
metoderne  kan  fra  tid  til  anden 
blive  ændret,  men  standarderne 
ændres  aldrig.  Der  er  noget 
betryggende  ved  dette. 

Vi  søger  stadig  at  dele  evangeliet 
med  andre,  men  vi  kan  ikke  til- 
passe det  efter  deres  smag,  hvis 
det  eventuelt  ville  passe  dem 
bedre.  Det  er  ikke  os,  der  har 
fastsat  standarderne;  det  har 
Herren.  Kirken  er  hans. 
Vi  beder  dem  af  jer,  der  endnu 
ikke  er  medlemmer  af  kirken,  om 
at  have  tålmodighed  med  os,  hvis 
vi  virker  alt  for  ivrige  for  at  dele, 
det  vi  har,  med  dem.  Hvis  vi  ikke 
deler  det  med  andre,  kan  vi 
måske  miste  det.  Det  er  en  af 


forudsætningerne,  for  at  vi  kan 
beholde  det.  Missionærarbejdet 
er  altså  ikke  noget  tilfældigt,  det 
er  noget  som  ligger  fast. 

I  skal  vide,  at  der  ud  af  de  mere 
end  18.000  missionærer,  som  i 
øjeblikket  er  på  fuldtidsmission 
verden  over,  ikke  engang  er  fem 
procent,  der  er  21  år  eller  derover. 
Dette  forklarer  både  den  iver, 
hvormed  arbejdet  udføres,  og 
den  tiltrækning  kirken  synes  at 
have  på  unge  mennesker.  Der 
skal  en  meget  stærk  overbevis- 
ning til,  før  et  ungt  menneske 
giver  afkald  på  to  års  ungdoms 
aktivitet  og  selv  betaler  for  at 
forkynde  evangeliet. 

Det  kan  ikke  overraske,  at  det 
lykkes  for  dem,  for  det  er  sand- 
heden, de  forkynder!  Det  er  Kristi 
Kirke,  som  han  selv  sagde:  ,,Den 
eneste  sande  og  levende  kirke  på 
hele  jordens  overflade."  (L.&P. 
1  :30) 

Men  skønt  vi  er  så  ivrige  for  at  få 
nye  medlemmer,  er  det  ikke  let  at 
slutte  sig  til  denne  kirke.  For  et 
gennemsnitsmenneske  kræver 
det  næsten  en  fuldstændig 
forandring  i  dets  måde  at  leve  på. 
Dette  er  en  stor  udfordring  for 
nogle,  selvom  hver  eneste  foran- 
dring vil  være  en  fornuftig  for- 
bedring i  et  hvilket  som  helst 
menneskes  liv,  enten  denne  per- 
son nu  slutter  sig  til  kirken  eller 
ej. 

For  eksempel  må  man  for  at 
slutte  sig  til  kirken  give  afkald  på 
enhver  form  for  umoralskhed. 
Ægtemændene  er  gennem  en 
pagt  forpligtede  til  at  være  deres 
hustru  tro,  og  det  samme  gælder 
hustruerne.  Unge  mennesker 
tilskyndes  til  at  holde  deres  hel- 
lige, livgivende  kræfter  i  ave  til 
ægteskabet  er  indgået. 
Et  af  de  store  idealer  indenfor 
kirken  er  at  være  sig  sit  ansvar 
bevidst. 


Der  kræves  afholdenhed.  Kirkens 
medlemmer  afholder  sig  fra  spiri- 
tus —  alle  sammen  og  altid.  Det 
samme  er  tilfældet  med  tobak. 
Og  som  om  det  ikke  var  nok, 
bruger  vi  heller  ikke  vanedannen- 
de stimulanser  som  kaffe  og  te. 
Ud  fra  dette  kan  I  selvfølgelig  selv 
regne  ud,  hvordan  vi  stiller  os 
til  narkotika;  det  skulle  være  helt 
klart. 

Og  der  er  også  tale  om  andre  for- 
bedringer, f.eks.  ydmyghed,  ær- 
lighed, ærbødighed,  sabbatens 
helligholdelse,  altsammen  i  den 
hensigt  at  gøre  enhver  af  os  til  et 
bedre  menneske. 
Jeg  gentager,  at  til  trods  for  vort 
ivrige  missionsarbejde,  er  det 
ikke  særligt  nemt  at  blive  med- 
lem af  kirken.  Det  er  heller  ikke 
nemt,  når  man  først  er  blevet 
medlem.  Hvis  det  er  en  ,,nem" 
kirke,  I  leder  efter,  hvis  det  er 
det,  der  betyder  noget  for  jer,  så 
er  denne  kirke  ikke  for  jer. 

For  nogle  år  siden  præsiderede 
jeg  over  en  af  vore  missioner. 
To  af  missionærerne  underviste 
en  dejlig  familie,  som  havde 
udtrykt  ønske  om  at  blive  døbt; 
men  så  pludselig  forsvandt  dette 
ønske.  Faderen  havde  hørt  om 
tienden  og  aflyste  alle  yderligere 
møder  med  missionærerne. 
Det  var  to  bedrøvede  ældster, 
der  fortalte  grenspræsidenten, 
som  selv  var  temmelig  ny-om- 
vendt, at  han  ikke  ville  få  denne 
dejlige  familie  ind  i  sin  gren. 

Nogle  få  dage  senere  overtalte 
grenspræsidenten   ældsterne  til 
at  gå  med  ham  hen  for  at  besøge 
familien  endnu  engang. 
,,Jeg  hører,  at   De  har  bestemt 
Dem  til  ikke  at  slutte  Dem  til  kir- 
ken?" sagde  han  til  faderen. 
,,Det  er  rigtigt,"  svarede  denne. 
,, Ældsterne  fortæller  mig,  at  Dé 
ikke  bryder  Dem  om  tanken  om  at 
betale  tiende." 

,,Ja,"  sagde  faderen.  ,,De  havde 
ikke  fortalt  mig  om  det  tidiigere; 
og  da  jeg  liørte  det,  sagde  jeg  tii 
mig  selv:  ,Nu  forlanger  de  sim- 
pelt hen  for  meget.  Vor  kirke  har 
aldrig  forlangt  noget  sådant  af 
os.'  Vi  synes  bare,  at  det  er  lige 
hårdt  nok,  og  vi  vil  ikke  være 
medlemmer." 

,, Fortalte  de   Dem   om   fasteof- 
feret?" spurgte  han. 
,,Nej",  sagde  manden.  ,,Hvad  er 
det  for  noget?" 

,,l  vor  kirke  faster  vi  for  to  målti- 
der en  gang  om  måneden  og  giver 
de  penge,  disse  to  måltider  ville 
have  kostet,  til  hjælp  til  de  fat- 
tige." 

,,Det  fortalte  de  os  ikke  noget 
om,"  sagde  manden. 

,, Nævnede  de  byggefonden?" 
,,Nej,  hvad  er  det?" 
,,l    vor    kirke    bidrager   vi    alle- 
sammen til  bygningen  af  nye  kir- 
ker. Hvis  de  sluttede  Dem  til  kir- 
ken, ville  De  ønske  både  at  tage 
del  i  arbejdet  og  i  indsamlingen 
af  de  nødvendige  midler.  Vi  er  for 
øvrigt  ved  at  bygge  en  ny  kirke 
her,"  fortalte  han. 
,,Det  er  mærkeligt,"  sagde  han, 
,,at  de  ikke  har  nævnet  noget  om 
det." 

,,  Forklarede      de     velfærdspro- 
grammet  for  dem?" 
,,Nej,"  svarede  faderen,  ,,hvad  er 
det  for  noget?" 

,,Ser  De,  vi  tror  på,  at  vi  skal 
hjælpe  hinanden.  Hvis  der  er  en, 
der  trænger  til  noget  eller  er  syg 
eller  arbejdsløs  eller  på  anden 
måde  i  knibe,  så  er  det  ordnet 
sådan,  at  vi  hjælper  til,  og  man 
ville  også  forvente,  at  De  hjalp  til. 
,, Sagde  de  ikke  til  Dem,  at  vi  ikke 
har  nogen  professionel  præste- 
stand? Vi  giver  alle  sammen  af 
vor  tid,  vore  talenter,  vore  midler, 
og  vi  rejser  ud,  alt  sammen  for  at 
hjælpe  værket  frem.  Og  vi  får 
ikke  penge  for  det." 


,,De  sagde  slet  ikke  noget  som 
helst  af  alt  det,"  sagde  faderen. 
,,Nå,"  sagde  grenspræsidenten, 
,,men  hvis  De  vender  Dem  bort 
for  en  så  lille  ting  som  at  betale 
tiende,  så  er  De  bestemt  ikke 
parat  til  at  slutte  Dem  til  denne 
kirke.  Kan  hænde,  at  De  har 
truffet  den  rigtige  beslutning,  når 
De  siger,  at  De  ikke  vil  slutte  Dem 
til  os." 

Da  de  skulle  til  at  gå,  tilføjede 
han  nærmest  som  om  det  var 
noget,  han  lige  var  kommet  i 
tanker  om:  ,,Har  det  aldrig 
undret  Dem,  hvorfor  folk  gør 
sådanne  ting  frivilligt?  Jeg  har 
aldrig  modtaget  en  regning  på 
tiende.  Der  er  aldrig  kommet 
nogen  for  at  hente  den.  Men  vi 
betaler  den  alligevel  —  den  og 
alt  det  andet  —  og  vi  regner  det 
for  et  stort  privilegium. 
,,Hvis  De  blot  kunne  indse  hvor- 
for, så  ville  De  indenfor  deres 
rækkevidde  have  den  kostelige 
perle,  om  hvilken  Herren  sagde, 
at  købmanden  var  villig  til  at 
sælge  alt,  hvad  han  havde,  for  at 
få  den."  (Se  Matt  13:45) 

,,Men,"  fortsatte  grenspræsiden- 
ten, ,,deteroptil  Dem.  Jeg  håber 
bare,  at  De  vil  bede  om  forståel- 
se af,  hvad  der  er  det  rigtige." 
Nogle  få  dage  senere  besøgte 
manden  grenspræsidenten  i  hans 
hjem.  Nej,  han  kom  ikke  for  at 
bede  om  at  få  en  aftale  med  mis- 
sionærerne igen.  Det  var  ikke 
nødvendigt.  Han  ønskede  at  fast- 
sætte tidspunktet,  hvor  han  og 
hans  familie  kunne  blive  døbt.  De 
havde  bedt  meget  og  inderligt. 
Sådan  noget  sker  hver  eneste  dag 
for  enkeltpersoner  og  for  hele 
familier,  som  føler  sig  tiltrukket 
af  de  høje  standarder  og  ikke 
afskrækkes. 

Vi  har  i  vor  varetægt  det  største 
på  denne  jord.  Og  hvis  nogen 
skulle  spørge,  ja,  så  har  vi  i  sinde 

at  holde  alle  Herrens  bud.  Den 
eneste  virkelig  besværlighed, 
disse  høje  standarder  har  forvoldt 
os,  er  kirkens  hurtige  og  stadige 
vækst.  Derfor  er  vi  bestandig  op- 
taget af  at  holde  kirken  organise- 
ret i  små,  effektive  enheder  til 
gavn  for  den  enkelte. 
Selv  medlemmer,  der  har  svært 
ved  at  efterleve  standarderne  og 
dem  er  der  nogle  af  vil  som  regel 
forsvare  disse  standarder.  Gamle 
såvel  som  nye  medlemmer  har 
behov  for  at  få  venner  i  kirken 
og  lære  noget  om  den,  sådan  at 
de,  når  de  går  ind  i  kirken,  samti- 
dig forlader  verden. 
,,Fremdeleserdet  med  Himmeri- 
get ligesom  med  en  købmand, 
der  søgte  efter  skønne  perler; 
og  da  han  havde  fundet  én  meget 
kostbar  perle,  gik  han  hen  og 
solgte  alt,  hvad  han  havde,  og 
købte  den."  (Matt.  13:45-46) 
For  at  nogle  af  jer  nu  ikke  skal 
tro,  at  dette,  med  at  holde  op 
med  visse  ting  og  i  det  hele  ta- 
get lave  om  på  sine  vaner,  er 
vanskeligere,  end  det  i  virkelighe- 
den er  så  vil  jeg  citere  en  udtalel- 
se, som  Lady  Astor  er  kommet 
med. 

Hun  havde  frygtet  for  at  blive 
gammel.  Da  hun  omsider  blev 
det,  lød  hendes  filosofiske  kom- 
mentar: ,,Jeg  har  altid  været 
bange  for  at  blive  gammel,  for  så 
kan  man  ikke  gøre  alle  de  ting, 
man  har  lyst  til.  Men  det  er  ikke 
så  slemt  for  til  den  tid  erkender 
man,  at  man  slet  ikke  ønsker  at 
gøre  dem!" 

Til  ikke-medlemmer  vil  jeg  sige, 
at  selv  om  I  ikke  er  tvunget  til 
at  tage  imod  evangeliet,  så  er  vi 
nødt  til  at  tilbyde  jer  det.  Det  er 
af  stor  betydning  både  for  jer  og 
for  os,  at  vi  giver  jer  muligheden 
for  at  modtage  det.  Evangeliet  er 
lige  sandt,  enten  man  modtager 
det  eller  afviser  det    —    i  begge 


tilfælde  vil  man  blive  dømt  efter 
det. 

Og  for  nu  at  minde  medlemmerne 
om,  at  det  er  vor  pligt  at  dele 
evangeliet  med  andre,  vil  jeg 
fremdrage  en  beretning  fra  kir- 
kens historie. 

Sidst  i  1850  erne  var  der  mange 
omvendte  fra  Europa,  der  kæm- 
pede sig  over  sletterne  for  at  nå 
til  den  store  Saltsødal.  Mange  var 
for  fattige  til  at  betale  for  enten 
åbne  eller  overdækkede  vogne, 
og  derfor  måtte  de  gå  og  skubbe 
deres  få  ejendele  foran  sig  i  en 
håndkærre.  Nogle  af  de  mest 
rørende  og  tragiske  stunder  i 
kirkens  historie  udspillede  sig  i 
forbindelse  med  disse  pionerer 
med  deres  håndkærrer. 
Et  af  håndkærrekompagnierne 
blev  ledet  af  en  bror  McArthur. 
Archer  Walters,  en  omvendt  fra 
England,  som  rejste  med  dette 
kompagni  skrev  den  2.  juli  1856  i 
sin  dagbog  denne  sætning : 
,,Bror  Parkers  lille  dreng  på  seks 
år,  blev  borte,  og  hans  far  gik  til- 
bage for  at  lede  efter  ham." 
(LeRoy  R.  Hafen  og  Ann  W. 
Hafen,  Handcarts  to  Zion,  Pio- 
neers  Ed.  Glendale,  California, 
The  Arthur  H.  Clark  Co.  1960, 
side  61) 

Drengen  Arthur  var  den  næst- 
yngste af  Robert  og  Ann  Par- 
kers fire  børn.  Tre  dage  tidligere 
havde  kompagniet  skyndsomt 
måttet  slå  lejr,  da  der  pludselig 
opstod  et  uvejr.  Så  var  det  man 
opdagede,  at  drengen  manglede. 
Forældrene  havde  troet,  at  han 
legede  langs  vejen  med  de  andre 
børn. 

Så  var  der  en,  der  kom  i  tanker 
om,  at  de  tidligere  på  dagen,  da 
de  havde  gjort  holdt,  havde  set 
den  lille  dreng  sætte  sig  ned  for 
at  hvile  sig  i  skyggen  af  noget 
krat. 
De  fleste  af  jer,   som   har  små 


børn,  ved,  hvor  hurtigt  en  træt 
lille  seksårig  kan  falde  i  søvn  på 
en  lummer  sommerdag,  og  at  han 
kan  sove  så  fast,  at  han  ikke 
engang  ville  vågne,  når  en  lejr 
brød  op  for  at  drage  videre. 
I  to  dage  blev  holdet  på  samme 
sted,  og  alle  mændene  var  ude  at 
lede  efter  drengen.  Så  den  2.  juli 
var  der  ikke  andet  for,  end  at 
kompagniet  måtte  beordres  vi- 
dere vestpå. 

Som  dagbogen  beretter,  gik 
Robert  Parker  så  alene  tilbage  for 
endnu  engang  at  lede  efter  sin 
lille  dreng.  Da  han  gik  fra  lejren, 
lagde  hans  kone  et  spraglet  sjal 
om  skuldrene  på  ham  med  disse 
ord: 

,,Hvis  du  finder  ham  død,  så  læg 
dette  sjal  om  ham,  inden  du  be- 
graver ham.  Hvis  du  finder  ham  i 
live,  så  brug  det  som  et  flag, 
hvorved  du  signalerer  til  os." 
Så  tog  hun  sammen  med  de 
andre  børn  håndkærren  og  kæm- 
pede sig  videre  frem  med  kom- 
pagniet. 

Hver  aften  holdt  Ann  Parker  ud- 
kig. Ved  solnedgang  den  5.  juli 
fik  de,  medens  de  sad  og  holdt 
udkig,  øje  på  en  skikkelse,  der 
kom  østfra.  Og  så  —  i  den  ned- 
gående sols  stråler  —  fik  hun 
øje  på  det  højrøde  sjal. 
En  af  dagbøgerne  beretter: 
,,Ann  Parker  faldt  fulstændig 
sammen  i  sandet,  og  den  nat  sov 
hun  for  første  gang  i  seks  døgn." 
Under  den  5.  juli  har  bror  Walters 
skrevet : 

,,Bror  Parker  kom  ind  i  lejren  med 
den  lille  dreng  der  havde  været 
borte.  Stor  glæde  i  hele  lejren. 
Moderens  glæde  kan  jeg  slet  ikke 
beskrive."  (Hafen  and  Hafen, 
Handcarts  to  Zion  side  61 .) 
Vi  kender  ikke  alle  detaljerne.  En 
unavngiven  skovarbejder  —  jeg 
har  ofte  tænkt  på,  at  chancerne 
for,  at  der  skulle  komme  en  sko- 


varbejder forbi  netop  der,  var 
minimale  —  fandt  den  lille 
dreng,  der,  som  manden  sagde, 
havde  været  stærkt  forkommen 
og  syg  af  skræk,  og  han  havde  så 
taget  sig  af  ham,  indtil  hans  far 
fandt  ham. 

Her  slutter  så  historien,  som  ikke 
var  så  usædvanlig  endda  på  den 
tid,  men  nu  er  der  et  spørgsmål, 
jeg  gerne  vil  stille  jer.  Hvis  I  var  i 
samme  situation  som  Ann 
Parker,  hvilke  følelser  ville  I  så 
have  overfor  denne  ukendte 
skovarbejder,  som  havde  reddet 
jeres  lille  søn?  Ville  der  overhove- 
det være  grænser  for  jeres  tak- 
nemmelighed? 

Hvis  I  kan  fornemme  dette,  så 
kan  I  også  forstå  hvor  taknemme- 
lig vor  Fader  er  overfor  en  hvilken 
som  helst  af  os,  som  redder  et  af 
hans  børn.  En  sådan  taknemme- 
lighed er  en  dyrebar  pris  at 
vinde,  for  Herren  har  sagt:  ,,0g 
om  det  skulle  ske,  at  I  måtte 
arbejde  hele  jeres  liv  med  at  råbe 
omvendelse  til  dette  folk  og  kun 
førte  een  sjæl  til  mig,  hvor  stor 
skal  da  ikke  jeres  glæde  være 
med  ham  i  min  Faders  rige!" 
(L.&P.  18:15)  Og  så,  kunne  jeg 
måske  tilføje,  hvis  det  er  vor  egen 
sjæl,  det  drejer  sig  om. 

Og  derfor  opfordrer  vi  alle  til  at 
komme  til  os.  Vi  kalder  jer,  udfra 

* 

verden,  mere  på  grund  af,  hvad  I 
kan  give,  end  hvad  I  kan  få.  Der  er 
brug  for  jer  her.  Kom  med  hele 
jeres  familie,  hvis  I  kan,  eller 
alene,  hvis  det  ikke  kan  være 
anderledes. 

Alt,  hvad  Faderen  har,  kan  blive 
givet  jer.  Men  I  må  betale  prisen, 
,,Den,  som  har  fået  meget  givet 
af  ham  skal  man  kræve  meget." 
(Luk.  12:48) 

Denne  kirke  er  hans.  Som 
medlem  af  den  vil  man  ikke  være 
højt  anset  af  alle  mennesker. 
Mange,  måske  de  fleste,  vil  anse 


dig  for  at  være  mærkelig.  Nogle 
af  læresætningerne  er  vanskelige 
at  forstå  og  vanskelige  at  accep- 
tere. Budene  er  ikke  nemme  at 
efterleve.  Standarderne,  gentager 
jeg,  er  høje,  men  du  kan  begynde 
der,  hvor  du  befinder  dig  nu. 
Mange  af  jer  er  ulykkelige  og 
tyngede  af  bekymringer  og  skyld- 
følelser. Mange  af  jeg  kæmper 
under  den  trældom,  det  er  at 
have  ødelæggende  vaner  eller  I 
kæmper  med  ensomhed  eller 
skuffelser  og  fiaskoer.  Nogle  af 
jer  kommer  fra  hjem,  hvor  foræl- 
drene er  skilt,  eller  måske  jeres 
eget  ægteskab  er  gået  itu,  eller 
I  kan  have  personlige  hjerte- 
sorger. 

Vi  tager  ikke  anstød  af  disse 
ting.  For  det  kan  alt  sammen 
overvindes.  Hvem  I  end  er,  og 
hvad  I  er,  så  rækker  vi  jer  hånden 
til  fællesskab,  så  at  vi  kan  opløfte 
hinanden  og  få  andre  med  os. 
Denne  kirke  er  hans.  Det  har  jeg 
et  vidnesbyrd  om.  Jesus  er 
Kristus;  han  lever.  Man  hører 
ofte,  at  han  blot  har  været  et 
godt  eksempel  for  verden.  Men 
jeg  ved,  at  han  er  Jesus 
Kristus,  Guds  Søn,  Faderens 
enbårne.  Jeg  bærer  vidnesbyrd 
om,  at  han  har  et  legeme  af  kød 
og  ben.  Denne  kirke  er  hans.  Og 
jeg  bærer  mit  vidnesbyrd  i  Jesu 
Kristi  navn.  Amen. 


Hvad  skrifterne  siger  om 
astrologi,  spådomme, 
spiritistmedier,  heksekunster, 
åndemanere  og  troldom 


Ransagning  of  skrifterne 

I  de  sidste  par  år  har  interessen  for  occulte  ting  og 
mystiske  religioner  været  i  stadig  vækst  i  hele  den  vest- 
lige verden.  Dette  er  ikke  en  genoplivelse  af,  hvad  der 
rent  åndeligt  var  karakteristisk  for  Israels  gamle  patriar- 
ker og  profeter;  tværtimod  er  det  en  form  for  mystik  og 
åndelig  troldom,  som  de  sande  profeter  i  allerhøjeste 
grad  modsatte  sig.  For  eksempel  sagde  Herren  gennem 
Moses: 

,, Henvend  eder  ikke  til  genfærd  og  sandsigerånder;  søg 
dem  ikke,  så  I  gør  eder  urene  ved  dem.  Jeg  er  Herren 
eders  Gud."  (3.  Mos.  19:31) 

Og  ligeledes:  ,,Når  du  kommer  ind  i  det  land.  Herren 
din  Gud  vil  give  dig,  må  du  ikke  lære  at  efterligne  disse 
folks  vederstyggeligheder. 

Der  må  ingen  findes  hos  dig,  som  lader  sin  søn  eller 
datter  gå  igennem  ilden,  ingen,  som  driver  spådom- 
skunst,  tager  varsler,  er  sandsiger  eller  øver  troldom , 
ingen,  som  foretager  besværgelse  eller  gør  spørgsmål 
til  genfærd  og  sandsigerånder  og  henvender  sig  til  de 
døde;  thi  enhver,  der  øver  sligt,  er  Herren  vederstyg- 
gelig, og  for  disse  vederstyggeligheders  skyld  er  det,  at 
Herren  din  Gud  driver  dem  bort  foran  dig. 
Ustraffelig  skal  du  være  for  Herren  din  Gud. 
Thi  disse  folk,  som  du  skal  drive  bort,  hører  på  dem,  der 
tager  varsler  og  driver  spådomskunst;  men  sligt  har  Her- 
ren din  Gud  ikke  tilladt  dig."  (5.  Mos.  18:9-14) 
Vi  ser  tydeligt  af  de  foregående  citater,  at  troen  på  astro- 
logi, åndemanere  o.s.v.  intet  har  med  sand  religion  at 
gøre,  den  som  profeterne  og  patriarkerne  har  lært  os 
om,  men  at  det  er  karakteristisk  for  de  falske  religioner, 
som  nationerne  rundt  om  praktiserede,  de  nationer, 
som  har  fjernet  sig  fra  Herren. 

Imidlertid  kan  man  kun  forstå  den  fulde  betydning  af 
Moses'  belæringer  til  Israel  ved  at  lægge  mærke  til  det 
næste  vers,  som  lyder: 

,, Herren  din  Gud  vil  lade  en  profet  som  mig  fremstå  af 
din  midte,  af  dine  brødre;  ham  skal  I  høre  på."  (5.  Mos. 
18:15) 


AF  ROBERT  J.  MATTHEWS 

Med  andre  ord  er  budskabet  i  hele  dette  stykke,  at  Israel 
ikke  bør  gå  til  sandsigere  eller  spåkoner  for  at  få  åndelig 
vejledning,  for  Himmelens  Gud  vil  tale  til  sit  folk  gen- 
nem sine  egne  udvalgte  tjenere,  profeterne.  Moses  var 
en  af  disse  profeter. 

Dette  stykke  taler  også  direkte  om  Kristus,  som  jo  alle 
profeterne  vidnede  om,  og  som  er  det  endegyldige 
eksempel  på  en  sand  profet.  Vi  citerer  ofte  vers  15  ad- 
skilt fra  de  andre  vers,  fordi  det  omtaler  Jesus,  men  der- 
ved går  vi  glip  af  den  kontrast,  der  gøres  mellem  de 
falske  og  de  sande  profeter.  Den  hedenske  overtro 
synes  at  efterligne  de  sande  gaver,  som  de  seere,  pro- 
feter og  åbenbarere.  Gud  havde  udvalgt,  var  i  besiddelse 
af. 

Esajas  omtalte  også  dette  problem : 
,,0g  siger  de  til  eder:  ,Søg  genfærdene  og  ånderne, 
som  hvisker  og  mumler!'  —  skal  et  folk  ikke  søge  sin 
Gud,  skal  man  søge  de  døde  for  de  levende? 
Nej!  Til  læren  og  vidnesbyrdet!  Således  skal  visselig  de 
komme  til  at  tale,  som  nu  er  uden  morgenrøde." 
(Esajas  8 : 1 9-20) 

At  de  sande  profeter  er  astrologerne  og  troldmændene 
langt  overlegne,  ser  vi  af  Daniels  oplevelse  med  kal- 
dæerne: 

,,Sålod  kongen  drømmetyderne,  manerne,  sandsigerne 
og  kaldæerne  kalde,  for  at  de  skulle  sige  ham,  hvad  han 
havde  drømt.  Og  de  kom  og  trådte  frem  for  kongen. 
Da  sagde  kongen  til  dem :  ,Jeg  har  haft  en  drøm,  og  mit 
sind  falder  ikke  til  ro,  før  jeg  får  at  vide,  hvad  den  bety- 
der. 

Sig  mig  derfor  drømmen.' 

Kaldæerne  svarede  kongen:  ,Der  findes  ikke  et  men- 
neske på  jorden,  som  kan  sige,  hvad  kongen  ønsker 
at  vide;  aldrig  har  jo  heller  nogen  konge,  hvor  stor  og 
mægtig  han  end  var,  krævet  sligt  af  nogen  drømmety- 
der, maner  eller  kaldæer; 

hvad  kongen  kræver,  er  umuligt,  og  der  er  ingen,  som 
kan  sige  kongen  det,  undtagen  guderne,  og  de  bor  ikke 
hos  de  dødelige.' 


, ,  Israel  bør  ikke  længere  sætte 
sin  lid  til  spåmænd,  stjernety- 
dere og  medier  for  at  få  åndelig 
vejledning,  for  disse  ting  er 
karakteristiske  for  verdens 
falske  religioner  og  overtro;  og 
de,  som  udøver  disse  ting, 
sætter  sig  i  virkeligtieden  op 
mod  de  sande  apostle  og  pro- 
feter. " 


Da  blev  hemmeligheden  åbenbaret  Daniel  i  et  nattesyn; 

og  Daniel  priste  Himmelens  Gud, 

tog  til   orde  og   sagde:    , Lovet  være  Guds   navn   fra 

evighed  og  til   evighed,   thi   ham   tilhører  visdom   og 

styrke! 

Dig,  mine  fædres  Gud,  takker  og  priser  jeg,  fordi  du  gav 

mig  visdom  og  styrke,  og  nu  har  du  kundgjort  mig,  hvad 

vi  bad  dig  om ;  thi  hvad  kongen  vil  vide,  har  du  kundgjort 

os! 

Daniel  svarede  kongen:  ,,Den  hemmelighed,  kongen 
ønsker  at  vide,  kan  vismænd,  manere,  drømmetydere  og 
stjernetydere  ikke  sige  kongen; 

men  der  er  en  Gud  i  Himmelen,  som  åbenbarer  hem- 
meligheder, og  han  har  kundgjort  kong  Nebukadne- 
zar,  hvad  der  skal  ske  i  de  sidste  dage  .  .  .  '  "  (Se  Daniel 
2:2-28) 

På  samme  måde  havde  Moses  og  Aron  større  magt  end 
de  ægyptiske  troldmænd.  (Se  2.  Mos.  7:10-12) 
Det  nordlige  kongerige  Israel  brød  sig  ikke  om  de  sande 
profeters  advarsler  og  begyndte  således  at  udøve  sine 
naboers  falske  religioner  i  særdeleshed  dem,  som  de 
lærte  af  den  onde  dronning  Jesabel,  en  fønikisk  kvinde, 
som  var  gift  med  den  israelitiske  konge,  Akab.  Vi  lærer 
ved  at  læse  2.  Kongebog  17:16-18,  at  disse  falske  reli- 
gioner også  beskæftigede  sig  med  spådom  og  forud- 
sigelser: 

,,de  sagde  sig  løs  fra  Herren  deres  Guds  bud  og  lavede 
sig  støbte  billeder,  to  tyrekalve;  de  lavede  sig  også 
asjerastøtter,  tilbad  hele  himmelens  hær  og  dyrkede 
Ba'al. 

de  lod  deres  sønner  og  døtre  gå  igennem  ilden,  drev 
spådomskunster  og  sandsigeri  og  solgte  sig  til  at  gøre, 
hvad  der  er  ondt  i  Herrens  øjne,  så  de  krænkede  ham. 
Derfor  blev  Herren  såre  fortørnet  på  Israel  og  drev  dem 
bort  fra  sit  åsyn,  så  der  ikke  blev  andet  end  Judas  stam- 
me tilbage." 

Og  resultatet  af  dette  blev,  at  Israel  snart  bukkede  under 
for  den  sejrende  assyriske  hærs  styrke. 


Næsten  hundrede  år  senere  stod  den  gode  kong  Josias 
bag  en  højst  tiltrængt  reform  i  det  sydlige  kongerige 
Juda,  og  vi  læser,  at  han 

,, af  satte  afgudspræsterne,  .  .  .  som  havde  tændt  offe- 
rild for  Ba'al  og  for  solen,  månen,  stjernebillederne  og 
hele  himmelens  hær .  .  . 

,,Også  dødemanerne  og  sandsigerne,  husguderne, 
afgudsbillederne  og  alle  de  væmmelige  guder,  der  var  at 
se  i  Judas  land  og  Jerusalem,  udryddede  Josias  for 
at  opfylde  lovens  ord,  der  stod  skrevet  i  den  bog, 
præsten  Hilkija  havde  fundet  i  Herrens  hus."  (2.  Konge- 
bog 23:5,  24) 

I  Det  nye  Testamentes  tid,  medens  Paulus  var  mis- 
sionær på  Kypern,  var  der  ,,en  troldmand  og  falsk  pro- 
fet, en  jøde  ved  navn  Barjesus,"  som  ikke  alene  selv 
modarbejdede  Paulus,  men  som  også  søgte  ,,at  hindre 
statholderen  i  at  komme  til  troen".  Så  blev  Paulus  ,, fyldt 
med  Helligånden",  og  han  ,,så  fast  på  ham  og  sagde: 
,Åh,  du  Djævelens  barn,  fuld  af  alskens  evige  og  under- 
fundighed, du  fjende  af  alt,  hvad  der  er  ret!  vil  du  da  ikke 
holde  op  med  at  gøre  Herrens  lige  vej  krogede?'  "  (Ap. 
G.  13:6-10) 

Vi  lades  her  ikke  i  tvivl  om,  hvad  Paulus  syntes  om 
denne  repræsentant  for  troldmændenes  rækker. 
Senere  resulterede  Paulus'  undervisning  i,  at  mange 
mennesker  i  Efesus  blev  omvendt  til  Jesu  Krsiti  evan- 
gelium, for ,,  .  .  .  mange  af  dem,  som  var  blevet  troen- 
de, kom  og  bekendte  og  fortalte,  hvad  de  havde  begået. 
Adskillige  af  dem,  som  havde  øvet  trolddom,  kom 
også  bærende  med  deres  bøger  og  brændte  dem  op 
for  alles  øjne;  og  da  man  beregnede  deres  værdi,  fandt 
man,  at  de  var  halvtredsindstyve  tusinde  sølvpenge 
værd. 

Så  vældigt  havde  Herrens  ord  fremgang  og  viste  sin 
magt."  (Ap.G.  19:18-20) 

Da  disse  mennesker  var  kommet  ind  i  Herrens  og  derfor 
sandhedens  fold,  følte  de  ikke  længere  trang  til   at 

(fortsættes  side  10) 


Til  jordens 
ender 


En  samtale  om  den  nye 
intemationale  mission 


Først  i  197S  meddelte  Det  første  Præsidentskab  at  der 
var  oprettet  en  international  mission,  der  skulle  tage 
sig  af  de  medlemmer,  der  bor  i  jordens  fjerneste 
egne.  Som  missionspræsident  kaldte  man  ældste 
Bernard  P.  Brockbank,  assistent  til  De  tolvs  Råd. 
I  modsætning  til  andre  missioner  har  Den  internationale 
Mission  ingen  missionærer,  der  går  fra  dør  til  dør;  den 
har  hovedkvarter  i  kirkens  administrationsbygning, 
47  East  South  Temple  Street,  Salt  Lake  City,  Utah 
84111. 

For  kort  tid  siden  besvarede  ældste  Howard  W.  Hunter, 
som  er  De  tolvs  Råds  rådgiver  til  denne  mission,  og 
præsident  Brockbank  spørgsmål  om  denne  missions 
virke. 

Spørgsmål:  Vil  I  forklare  Den  internationale  Missions 
hovedformål? 

Ældste  Hunter:  Den  internationale  Mission  blev  organi- 
seret for  at  tjene  alle  de  medlemmer  i  verden,  som  ikke 
bor  indenfor  organiserede  stave  og  missioner,  så  også 
de  hører  under  en  administrativ  enhed,  som  de  er 
ansvarlige  overfor,  og  som  skal  dække  deres  behov. 
Spørgsmål :  Hvorledes  sørgede  man  tidligere  for  dem? 
Ældste  Hunter:  Hvis  der  overhovedet  blev  sørget  for 
dem  tidligere,  så  skete  det  gennem  deres  lokale  kirkeen- 
heder. 

Spørgsmål:  Adskiller  Den  internationale  Mission  sig  fra 
eksisterende  missioner,  som  vi  kender  dem? 
Ældste  Brockbank:  Ja,  det  gør  den.  Kirkens  fuldt  or- 
ganiserede missioner  har  missionærer,  der  går  fra  dør 
til  dør.  I  Den  internationale  Mission  har  vi  ingen  mis- 
sionærer, der  går  fra  dør  til  dør,  og  det  er  heller  ikke  et 
ansvar,  der  påligger  os. 

Spørgsmål:  Hvor  mange  medlemmer  drejer  det  sig 
om? 

Ældste  Brockbank:  Antallet  varierer  lidt,  men  i  øjeblik- 
ket er  der  cirka  500.  Vi  ved,  at  der  sandsynligvis 
findes  mange  flere,  om  hvem  oplysningerne  ikke  er 
ført  ajour. 


Spørgsmål:  Hvor  befinder  disse  500  medlemmer  sig? 
Kunne  du  nævne  en  del  af  verden,  hvor  der  er  mange? 
Ældste  Hunter:  Den  største  organiserede  gruppe  befin- 
der sig  i  Island,  men  disse  medlemmer  udgør  ikke 
det  største  antal,  der  findes  i  et  enkelt  land.  Disse  med- 
lemmer befinder  sig  i  så  mange  områder,  at  det  næsten 
ville  være  forkert  at  nævne  et  enkelt  sted.  Kirken  har  et 
medlem  på  Påskeøen  i  Stillehavet,  og  ligeledes  har  vi 
medlemmer  på  Madagascar  og  på  en  lille  ø  i  Atlanterha- 
vet mellem  Sydamerika  og  Afrika;  den  kaldes  Ascension 
Island.  (Himmelfarts-øen) 

Spørgsmål:  Er  de  fleste  af  medlemmerne  af  Den  inter- 
nationale Mission  amerikanske  statsborgere? 
Ældste  Brockbank:  Ja,  for  de  flestes  vedkommende. 
Men  vi  har  også  medlemmer  fra  England,  Frankrig, 
Tyskland,  Canada  og  mange  andre  lande.  Der  er  nogle, 
der  er  indenfor  militæret,  nogle  der  arbejder  inden  for 
diplomatiet  og  andre,  der  beskæftiger  sig  med  handel. 
Et  af  vore  engelske  medlemmer  arbejder  på  Cuba,  og 
selv  om  Cuba  ikke  er  åben  for  os,  så  har  vi  dog  korre- 
sponderet med  ham,  fordi  der  ikke  var  andre  til  at  gøre 
det. 

Spørgsmål:  Hvordan  betjener  I  egentlig  medlemmerne 
af  Den  internationale  Mission?  Har  I  regelmæssig 
personlig  kontakt  med  den  enkelte? 
Ældste  Brockbank:  Det  gøres  alt  sammen  gennem  kor- 
respondance, og  gennem  kirkens  programmer  og  blade. 
Vi  gør  folk  opmærksom  på,  hvad  der  står  til  deres  dispo- 
sition, og  det  gør  stort  set  samtlige  programmer  i 
den  udstrækning,  de  er  i  stand  til  at  benytte  sig  af  dem. 
Vi  sørger  for,  at  de  får  litteratur  og  læsestof  tilsendt. 
For  eksempel  har  de  familier,  som  vi  har  været  i  stand  til 
at  få  forbindelse  med,  bogen  med  hjemmeaftenspro- 
grammet.  Vi  bestræber  os  på  at  skrive  til  hvert  medlem 
mindst  én  gang  hver  anden  eller  tredje  måned  og  med 
gruppelederne  og  grenspræsidenterne  mindst  én  gang 
hver  måned. 
Ældste  Hunter:  Hvis  det  er  en  isoleret  familie,  kan  vi 

sende  hjælpeforeningsmaterialet  til  søsteren,  så  hun 
kan  holde  sig  å  jour  med  sit  hjælpeforeningsarbejde.. 
Man  kan  holde  prinnary  på  samme  måde.  Hvis  en  ung 
mand  nærmer  sig  den  alder,  hvor  man  normalt  bliver  or- 
dineret til  diakon,  så  sender  vi  forældrene  de  oplysnin- 
ger, de  har  brug  for  for  at  forberede  ham  til  ordinationen, 
og  siden  sørger  vi  så  for,  at  han  bliver  ordineret.  Hvis  der 
er  et  barn,  der  snart  bliver  otte  år,  skriver  vi  til  familien 
for  at  sikre  os  og  dem,  at  han  bliver  døbt. 
Spørgsmål:  Arbejder  I  gennem  gruppeledere  og  grens- 
præsidenter  i  nogle  områder? 

Ældste  Hunter:  Ja,  de  udnævnes  af  missionspræsi- 
denterne.  Det  kunne  også  her  nævnes,  at  når  en  person 
rejser  til  et  område,  som  kommer  ind  under  Den  in- 
ternationale Mission,  så  bliver  hans  kartotekskort  over- 
ført til  Den  internationale  Mission  på  ganske  samme 
måde,  som  hvis  han  flyttede  fra  et  ward  til  et  andet. 
Spørgsmål:  Spiller  biskopperne  og  grenspræsidenterne 
en  vigtig  rolle  med  hensyn  til  at  henvise  medlemmerne 
til  Den  internationale  Mission? 

Ældste  Hunter:  Det  gør  de  absolut,  og  hvis  de  fuldt  ud 
forstod,  hvad  vi  er  i  stand  til  at  gøre  for  medlemmerne, 
så  tror  jeg,  at  de  ville  være  endnu  mere  ivrige  for  at 
give  oplysningerne  videre  til  os. 

Spørgsmål:  Hvordan  ønsker  I,  at  folk  skal  sætte  sig  i 
forbindelse  med  jer?  Ønsker  I  at  høre  fra  enhver,  som 
skal  rejse  til  et  område,  hvor  de  er  sikre  på,  at  der  ingen 
mission  findes? 

Ældste  Brockbank:  Det  mest  korrekte  er  at  skrive  direk- 
te til  Den  internationale  Mission,  sende  sit  navn  og  sin 
adresse  og  fortælle,  hvor  ens  kartotekskort  hidtil  er  ble- 
vet opbevaret,  samt  fortælle  lidt  om  sig  selv.  Så  skriver 
vi  tilbage  med  det  samme,  finder  frem  til  deres  med- 
lemskort og  giver  dem  råd  og  vejledning. 
Ældste  Hunter:  Hvis  de  ville  sætte  sig  i  forbindelse  med 
præsident  Brockbank,  så  snart  de  vidste,  at  de  skulle 
flytte  til  et  fjernt  område,  så  kunne  han  give  dem  op- 
lysninger om  andre  medlemmer  af  kirken  i  det  område, 


samt  om  det  materiale,  man  kunne  give  dem  til  at  tage 
med  sig,  når  de  rejser.  Jo  før  de  sætter  sig  i  forbindelse 
med  præsident  Brockbank,  des  bedre  kan  vi  hjælpe 
dem. 

Spørgsmål :  Dette  med  at  oplyse  dem  om  andre  familier, 
der  måske  bor  i  samme  område,  er  det  noget,  som  tit 
sker? 

Ældste  Brockbank:  Hver  eneste  dag  er  der  medlemmer, 
der  vil  vide,  om  der  er  andre  medlemmer  i  området.  Vi 
får  både  forespørgelser  fra  folk,  der  snart  skal  afsted  til 
et  fjernt  område,  og  fra  folk,  der  allerede  befinder  sig 
derude.  For  selvom  disse  andre  medlemmer  måske  bor 
300-400  km  borte,  så  kan  de  dog  korrespondere  med 
hinanden  og  på  den  måde  føle,  at  de  ikke  er  alene  i  deres 
tro  derude.  Så  vi  har  i  en  række  tilfælde  givet  medlem- 
mer adresser  på  andre  medlemmer. 
Ældste  Hunter:  Faktisk  fik  vi  engang  et  brev  fra  en 
mand,  der  skulle  sendes  udenlands,  men  som  kunne 
vælge  mellem  flere  forskellige  steder.  Han  skrev  til 
præsident  Brockbank  for  at  få  af  vide,  om  der  fandtes 
nogle  af  kirkens  medlemmer  i  disse  egne  —  dette  ville 
være  afgørende  for  ham,  når  han  skulle  vælge,  hvor  han 

ville  hen. 

Ældste  Brockbank:  Hvis  der  er  nogen,  der  har  oplysnin- 
ger om  en  eller  anden,  der  bor  i  et  isoleret  område,  så 
lad  Den  internationale  Mission  det  vide;  giv  os  hans 
adresse,  hvis  det  er  muligt,  så  vil  vi  sætte  os  i  forbin- 
delse med  vedkommende.  Den  internationale  Mission 
har  ikke  blot  brug  for  at  vide,  hvor  medlemmet  er  nu, 
men  også  hvor  han  boede  før;  ellers  kan  det  blive  tem- 
melig vanskeligt  at  finde  frem  til  hans  kartotekskort. 
Ældste  Hunter:  Det  er  det  ofte.  Men  hvis  vi  kunne  få 
navnene  på  faderen  og  moderen  samt  på  børnene  i  fami- 
lien, så  ville  det  gå  meget  nemmere.  Hvis  vi  kun  har 
navnet  på  en  enkelt  person,  så  ved  vi  ikke,  om  det  drejer 
sig  om  en  familie.  Det  ville  hjælpe  os  meget  at  få 
navnene  på  hele  familien. 
Spørgsmål :  Hvad  synes  medlemmerne  så  om  den  måde 

hvorpå  de  bliver  betjent  af  Den  internationale  IVIission? 
Hjælper  den  dem  til  at  holde  sig  nærtil  kirken? 
Ældste  Brockbank:  At  dømnne  udfra  de  breve  vi  mod- 
tager, virker  det  absolut  som  om  de  er  glade  for,  at 
kirken  interesserer  sig  for  dem  og  holder  forbindelsen  til 
dem  vedlige  —  det  holder  også  dem  i  forbindelse  med 
kirken. 

Spørgsmål:  Tilskynder  I  dem  til  at  overholde  et  skrift- 
studieprogram? Hvad  kan  de  for  eksempel  gøre  for  at 
holde  sig  nærtil  Herren  og  til  kirken? 
Ældste  Brockbank:  Når  man  lever  i  et  isoleret  område, 
og  man  er  langt  borte  hjemmefra  og  langt  borte  fra  de 
kirkeprogrammer,  man  er  vant  til,  så  betyder  det  meget 
at  korrespondere  med  kirken,  og  denne  korrespondance 
har  stor  åndelig  indflydelse.  Så  derfor  skriver  vi  breve, 
der  er  fulde  af  kærlighed  og  venlighed,  til  vore  medlem- 
mer, for  at  de  skal  vide,  at  de  betyder  meget,  og  at 
kirken  ønsker,  at  de  skal  holde  sig  nær  til  dens  pro- 
grammer. Vi  sender  dem  hilsner  fra  præsident  Spencer 
W.  Kimball,  og  vi  sender  dem  profetens  budskab,  når 
der  har  været  konference.  Vi  får  lavet  kopier  af  hver  af 
Det  første  Præsidentskabs  taler  og  opfordrer  dem  til 
at  læse  dem  og  til  at  leve,  som  Guds  børn  bør  leve. 
Man  kan  udrette  meget  gennem  en  korrespondance, 
hvis  man  altid  husker  på,  hvor  store  fristelser,  medlem- 
merne udsættes  for  ved  at  leve  i  verden.  De  føler 
ofte,  at  de  er  helt  alene,  så  denne  kontakt  med  kirken 
opbygger  deres  tro  og  deres  vidnesbyrd,  og  det  får  dem 
til  at  føle,  at  de  stadig  er  i  kontakt  med  kirken. 
Spørgsmål :  Hvad  kan  vi,  som  lever  så  trygt  i  vore  ward 
og  grene  gøre  for  dem,  der  for  eksempel  lever  i  Island 
eller  på  Madagascar? 

Ældste  Brockbank:  Familier  og  venner  bør  endelig  hol- 
de en  korrespondance  gående  med  familiemedlemmer 
og  venner,  som  er  langt  borte  hjemmefra. 
Ældste  Hunter:  Unge  voksne  eller  særlige  interesse- 
grupper, som  søger  efter  en  lejlighed  til  at  tjene  andre, 
kunne  måske  ,, adoptere"  en  familie  i  Island  eller  på 
Madagascar,  eller  hvor  det  nu  kan  være.  De  kan  blive  sat 
i  forbindelse  med  en  familie  gennem  Den  internationale 
Mission. 

Spørgsmål:  Der  må  være  en  ganske  særlig  glæde  ved  at 
beskæftige  sig  med  dette  arbejde. 
Ældste  Hunter:  Da  Det  første  Præsidentskab  besluttede 
at  organisere  Den  internationale  Mission,  og  det  blev 


bestemt  at  Ældste  Brockbank  skulle  udnævnes  til 
præsident,  blev  jeg  meget  begejstret  for  tanken. 
Jeg  ved,  at  dette  arbejde  vil  bringe  evangeliet  ind  i 
mange  menneskers  liv,  mennesker,  som  ellers  ikke  ville 
have  lejlighed  til  at  beskæftige  sig  så  meget  med  det. 
Det  vil  hjælpe  mange  mennesker  i  deres  søgen  mod 
kirken.  Jeg  ved,  at  der  er  mange  mennesker,  som  vil  få 
stor  glæde  af  dette  arbejde.  Når  vi  tænker  på,  hvad  der 
kan  udrettes  på  denne  måde,  kan  vi  se,  at  mulighe- 
derne er  uhyre  store. 

Ældste  Brockbank:  Kirken  i  dag  interesserer  sig  i  høj 
grad  for  hvert  enkelt  medlem,  den  benytter  sig  af  mange 
programmer  for  at  nå  ud  til  den  enkelte. 
Den  internationale  Mission  har  fået  til  opgave  at  finde 
og  nå  ud  til  de  af  kirkens  medlemmer,  som  er  isolerede, 
og  som  lever  langt  fra  kirkens  etablerede  organisationer. 
Herren  ønsker,  at  hver  eneste  af  hans  hellige  skal  holde 
sig  nær  til  kirken.  Han  gav  os  lignelser  om  det  vildfarne 
får;  han  havde  99  får,  som  befandt  sig  i  sikkerhed  men 
han  gik  ud  for  at  finde  det  får,  der  var  faret  vild. 
Selv  om  de  mennesker,  som  vi  har  fået  ansvar  for,  ikke 
er  vildfarne,  så  opholder  de  sig  alligevel  langt  fra  kirkens 
missioner  og  stave.  Derfor  er  det  nødvendigt,  at  vi 
når  ud  til  dem  og  er  dem  nær,  så  de  kan  få  del  i  de  vel- 
signelser, der  følger  med  at  leve,  som  Herren  befaler.  Vi 
ønsker,  at  de  skal  vide,  at  kirken  interesserer  sig  for 
dem,  at  Herren  elsker  dem,  og  at  de  bør  benytte  sig  af, 
hvad  Herren  har  i  behold  til  dem.  Dette  bør  bevirke,  at  de 
holder  sig  nærtil  Herrens  profet  og  Herrens  apostle,  og 
give  dem  en  udvalgt  livsfilosofi  som  kan  holde  dem  nær 
til  Herrens  måde  at  leve  på  og  til  hans  kirkes  program. 

(fortsættes  fra  side  7) 

eje  de  bøger,  som  øjensynligt  har  været  anvisninger  på 

de  falske  religioners  trolddomskunst. 

Med  overlæg  at  tage  del  i  disse  former  for  overtro  og 

tilbedelse  er  synd,  for  som  profeten  Samuel  sagde  til 

kong  Saul: genstridighed  er  trolddomssynd  og 

egenrådighed  er  afgudsbrøde  ..."  (1  Sam.  15:23)  Op- 
tegnelserne i  Bibelen  viser  os  også,  at  da  Saul  ikke  læn- 
gere havde  Herrens  Ånd  hos  sig,  gav  han  sig  af  med  ån- 
demanen .  (Se  1 .  Sam .  28 : 1  -20) 

Og  endelig  skrev  Paulus  til  gaiaterne,  at  trolddom  er  en 
af  ,, kødets  gerninger",  som  Herrens  Ånd  vil  vende  sig 
bort  fra.  (Se  Gal.  5:19-21) 

Skrifterne  viser,  at  troldmandens,  mediets  og  ånde- 
manerens fortryllelse  er  karakteristisk  for  verdens 
falske  religioner  og  dens  overtro,  og  at  de,  der  giver  sig 
af  med  den  slags,  i  virkeligheden  sætter  sig  op  mod  de 
sande  profeter  og  apostle.  Alle,  som  er  bekendt  med 
Jesus  Kristi  ånd  og  tro,  ønsker  ikke  at  have  noget  at 
gøre  med  nogen  af  disse  former  for  spådom  og 
åndelig  trolddom. 

Dr.  Matthews  er  undervisningsassistent  ved  instituttet 
for  gamle  skrifter  ved  Brigham  Young  Universitetet  og 
arbejder  i  kirkens  korrelationskomité  for  voksne. 


10 


Det  kan 
forældre 
lære  i  templet 

Hvorledes  vi  kan  få  hjælp 
til  at  lære  vore  børn 
om  evangeliet  ved  at  tage 
til  templet 

AF  ROGER  OG  REBECCA  MERRILL 


,,Vi  finder  at  Herrens  hus  er  et  fuld- 
konnment  mønster,  for  vort  eget 
hjem.  I  templet  er  der  altid  dej- 
ligt .  .  .  " 

Da  vi  sidste  år  satte  os  det  mål  of- 
tere at  tage  til  templet,  var  vi  ikke 
klar  over,  hvilken  uendelig  stor 
virkning  dette  ville  have  på  vort 
dagligliv. 

Med  tre  børn  under  skolealderen  og 
endnu  et  barn  på  vej  blev  vi  mere 
og  mere  optaget  af,  hvordan  vi  bedst 
skulle  opdrage  vore  børn  i  overens- 
stemmelse med  Herrens  ønsker. 
Vi  arbejder  begge  mere  effektivt 
og  på  en  roligere  måde,  hvis  vore 
mål  står  helt  klar  for  os.  Men  vore 
forsøg  på  at  blive  helt  klar  over 
vore  mål  med  hensyn  til   børneop- 

dragelse  førte  ikke  rigtig  til  noget: 
timer  i  børnepsykologi,  bøger  om 
børneopdragelse  og  grundige 
studier  i  lederskabsteknik  gav  os 
mange  forskellige  løsninger  på 
familielivets  problemer. 
Ikke  ulig  den  unge  Joseph  Smith 
følte  vi  os  forvirrede  på  grund  af 
menneskenes  modstridende  filoso- 
fier, for  alle  syntes  at  tro,  at  netop 
hans  metode  til  at  opdrage  sin  fa- 
milie var  den  rigtige.  Så  nu  søgte  vi 
oprigtiget  efter  svar  på,  hvilken  me- 
tode der  var  den  rigtige. 
Da  vi  flere  gange  havde  besøgt  tem- 
plet for  at  udføre  arbejde  for  de 
døde,  gik  det  pludselig  op  for  os, 
at  de  principper,  vi  lærte  der,  både 
ved  forskrift  og  ved  eksempel,  i  høj 

Det  gamle  Testa- 
mentes historier 
underviser  i 
lyd  i  g  il  ed  og 
opofrelse. 


grad  gjaldt  for  de  levende.  Og  da 
vi  begyndte  at  tænke  nærmere 
over  det,  indså  vi,  at  Herrens  hus 
er  et  fuldkomment  mønster,  som 
vi  kunne  danne  vort  eget  hjem  efter; 
vi  fandt,  at  vor  Fader  i  Himmelen  er 
et  fuldkomment  eksempel  på,  hvor- 
dan forældre  bør  være;  skrifterne  er 
den  fuldkomne  lærebog,  fulde  af 
sandfærdige  historier  og  eksempler 
på,  hvordan  Gud  Faderen  behandler 
s/ne  børn. 

Herren  gav  os  ganske  nøje  instrukser 
angående  sit  hus  i  Kirtland,  og  han 
gav  os  et  guddommeligt  mønster 
for  alle  hjem  I  en  åbenbaring  til 
Joseph  Smith.  Han  instruerede  de 
hellige  om  at  bygge  et  herlighe- 
dens hus,  et  ordens  hus,  ja,  et  Guds 
hus."  (L.&P.  88:119)  Disse  instruk- 
tioner kunne  lige  så  godt  gælde  vore 
hjem. 

Hvis  vi  adlyder  disse  hans  befalin- 
ger, så  skaber  vi  derved  en  ,, tempel- 
atmosfære", en  atmosfære,  der  kan 
gøre  vore  hjem  til  en  slags  himmel 
på  jorden. 

Herrens  hus  er  altid  rent  og  behage- 
ligt. Orden,  som  er  , .Himmelens 
første  lov",  er  en  guddommelig  stan- 
dard at  have;  orden  skaber  en  god 
atmosfære.  Det  er  inspirerende  for 
den,  der  sørger  for  hjemmet,  at 
hendes  bestræbelser  på  at  holde 
huset  skinnende  rent  er  mere  end 
blot  noget  simpelt  arbejde!  Faktisk 
er  hun  tempelpræsidentinde  for  sin 
familie.  Ved  at  følge  Herrens  ek- 
sempel med  hensyn  til  orden  i  sine 
fysiske  omgivelser  kan  hun  virke 
inspirerende  på  sin  familie  og  berige 
deres  liv. 

Herrens  hus  fungerer  godt.  Hver 
eneste  detalje  i  den  måde,   hvorpå 


templet  er  indrettet,  den  måde, 
hvorpå  templet  er  udsmykket  og 
hele  programmet  medvirker  til  dets 
funktion,  nemlig  at  der  skal  undervi- 
ses i  det.  Værelserne  indeholder 
allesammen  behagelige  stole,  hvor- 
fra man  kan  lytte  til  det,  der  bliver 
sagt,  samt  stof  til  anskuelsesunder- 
visning, vægmalerier,  dekorationer 
og  i  nogle  tilfælde  film.  Men  hvor 
ofte  genspejler  vore  hjem  ikke  ver- 
dens standarder  i  deres  opbygning 
og  udsmykning?  De  billeder,  vi  hæn- 
ger op  på  væggene,  de  bøger,  vi 
har  liggende  fremme  og  den  måde, 
hvorpå  vi  arrangerer  vore  møbler, 
er  altsammen  et  udtryk  for  de  vær- 
dier vi  sætter  i  højsædet. 
Der  findes  intet  i  templet,  der  ikke 
medvirker  til  at  lære  os  om  Kristus, 
og  hvis  vi  fastsætter  vore  værdier  i 
overensstemmelse  med  Herren  og 
ikke  verden,  så  vil  vi  også  følge  dette 
guddommelige  mønster  i  vore  hjem. 
Børnebøger  i  dagligstuen,  en  sort 
tavle,  en  plade  til  meddelelser, 
et  dukketeater,  illustrationsma- 
terialer, gode  forældre,  der  altid  er 
villige  til  at  hjælpe  børnene,  til  at 
undervise  dem  og  til  selv  at  lære 
noget  nyt  —  alle  disse  ting  er  med 
til  at  skabe  en  god  undervisningsat- 
mosfære. 

Herrens  hus  er  fyldt  med  hans  Ånd. 
For  at  komme  ind  i  templet  må  man 
have  en  anbefaling,  der  viser,  at  man 
er  værdig  dertil.  Før  man  træder  ind 
i  sit  hjem,  ville  man  også  gøre  vel  i 
at  standse  op  et  øjeblik  og  overveje, 
om  man  nu  også  er  værdig  til  at 
have  dette  hjem  og  en  kærlig  familie. 
Hjemmet  bør,  hvad  enten  det  nu  er 
Herrens  hjem  eller  vort  eget,  være 
det  sted,  hvor  vi  viser  os  fra  vor 
bedste  side,  hvor  vi  optræder  aller- 
mest høfligt  og  venligt.  Vi  bør  afhol- 
de os  fra  uoverlagte  ord,  støjende 
latter,  vi  bør  ikke  skubbe  til  hinan- 
den, egoistisk  tage  til  os  eller  igno- 
rere nogen.  I  stedet  bør  vi  anven- 
de vor  tid  og  energi  på  at  hjælpe 
andre  og  gøre  noget  for  dem. 
Herrens  hus  er  det  sted,  hvor  der  ud- 
føres hellige  ord  in  an  ser.  At  præsi- 
dere ved  familiehjemmeaftenerne, 
at  lede  familiebønnen   og  velsigne 


syge  børn,  kort  sagt  alle  forberedel- 
serne i  forbindelse  med  at  bringe 
børn  til  verden  og  opdrage  dem 
godt,  alt  dette  hjælper  med  til  at 
knytte  familien  tættere  sammen  og 
helliggøre  dens  medlemmer.  Som 
tidligere  præsident  Harold  B.  Lee 
sagde  gentagne  gange,  så  ligger  det 
allervigtigste  arbejde,  et  medlem  af 
præstedømmet  nogen  sinde  kan 
udføre,  inden  for  hans  egne  fire 
vægge. 

Herrens  hus  er  indviet  til  hans  for- 
mål. Vi  har  fundet  stor  glæde  ved  at 
knæle  ned  sammen  i  vort  hjem  og 
indvie  det  og  os  selv  til  Herrens 
tjeneste.  Denne  oplevelse  har  gjort, 
at  vi  er  blevet  os  bevidst,  at  alt 
hvad  vi  gør  inden  for  hjemmets 
vægge  bør  behage  Herren.  Desuden 
har  denne  indvielse  medvirket  til, 
at  hver  enkelt  familiemedlem  sætter 
endnu  større  pris  på  sit  hjem  og 
ønsker  at  være  med  til  at  sørge 
for,  at  alt  er,  som  det  skal  være. 
I  alle  ting  er  Herrens  hus  et  mønster 
på,  hvad  vi  ønsker,  at  vort  hjem  skal 
være. 

Af  alle  de  betegnelser,  vi  kunne  an- 
vende på  vor  Skaber,  har  han  ønsket, 
at  vi  kalder  ham  ,, Fader".  Når  vi 
overvejer  alt,  hvad  der  er  sket  fra  be- 
gyndelsen altså  fra  skabelsen  og  til 
vor  endelige  skæbne,  så  indser  vi, 
at  Faderen  har  satset  alt  på  det  mål 
at  tilvejebringe  udødelighed  og  evigt 
liv  for  os.  Således  er  han  på  alle 
måder  et  mønster  for  forældre.  Han 
er  et  fuldkomment  væsen,  der  ikke 
begår  fejl.  I  behandlingen  af  sine 
børn  anvender  han  principper,  som 
er  evige  og  sande  og  som  vi  som 
forældre  også  kan  drage  nytte  af 
overfor  vore  egne  børn . 
Hans  eksempel  hjælper  os  til  at 
vide,  hvad  vi  skal  lære  vore  børn. 
Noget  af  det  mest  frustrerende  for 
en  far  eller  mor  er  at  beslutte  sig 
med  hensyn  til  dette  punkt.  Der 
findes  så  mange  sandheder,  så  man- 
ge historier,  så  mange  befalinger, 
love  og  begreber,  de  har  brug  for  at 
kende.  Hvor  skal  vi  begynde.  Svaret 
findes  i  de  ting,  som  vor  Fader  lærer 
os  gennem  tempelceremonien. 
I   Herrens  hus  indgår  vi  en   række 

W  må  respektere 
det  hverv,  vi 
giver  vore  børn  — 
efter  at  vi  liar  lært 
dem  at  udføre 
det. 


efter  hinanden  følgende  pagter. 
Præsident  David  O.  McKay  lærte  os: 
,,  .  .  .  vor  tempelendowment,  er  .  .  . 
en  ordinanse  vedrørende  menne- 
skets evige  rejse  og  ubegrænsede 
muligheder  for  fremgang,  som  en 
kærlig  og  retfærdig  Fader  har  givet 
de  børn,  som  han  skabte  i  sit  eget 
billede  —  ja,  hele  menneskeheden. 
Det  er  derfor,  der  bliver  bygget  temp- 
ler." (, .Formålet  med  templer" 
Ensign  januar  1972,  side  41) 
Rækkefølgen  af  og  forløbet  af  disse 
pagtens  indgåelse  er  vigtig: hver 
enkelt  lov  læres  på  et  bestemt  tid- 
spunkt. Da  vi  studerede  børnenes 
naturlige  tendenser  under  de  for- 
skellige faser  af  deres  udvikling. 
Opdagede  vi  med  taknemmelighed, 
at  det  egentlig  svarede  nøje  til  de 
love  om  livet,  som  Herren  præsen- 
terer os  for. 

Skønt  børnepsykologerne  er  vildt 
uenige  om  mange  ting,  så  er  der  dog 
stort  set  enighed  om,  at  et  men- 
neskes udvikling  består  af  i  hvert 
fald  fire  trin:  (1)  den  alder,  hvor  alt 
drejer  sig  om  en  selv;  (2)  den  alder, 
hvor  barnet  kan  ræsonnere  og  stå  til 
ansvar  for  noget,  fordi  det  kan  forstå 
de  mere  langsigtede  følger  af  sine 
handlinger;  (3)  pubertetsalderen  og 
(4)  den  alder,  hvor  det  omsider 
forbereder  sig  til  at  gå  ind  i  rollen 
som  en  ansvarlig  voksen  i  sam- 
fundet. Hvis  man  samordner  disse 
udviklingsfaser  med  Herrens  love  i 
barnets  liv,  falder  tingene  på  plads 
af  sig  selv. 

(1)  Den  alder,  hvor  alt  drejer  sig  om 
en  selv.  Forældrene  er  opmærksom- 
me på  de  naturlige,  selviske  ten- 
denser hos  et  lille  barn,  men  foræl- 
dre   og    børnepsykologer    reagerer 


meget  forskelligt  herpå.  Herrens 
enkle  plan  illustrerer,  hvor  vigtigt 
det  er  at  lære  små  børn  at  adlyde 
deres  forældre  og  give  afkald  på 
egne  fordringer  for  at  gøre  andre  gla- 
de, hvad  jo  så  mange  sidste  dages 
profeter  og  apostle  har  lagt  så  stor 
vægt  på. 

Af  standardværkerne  er  Bibelen  et 
udmærket  redskab  til  at  undervise  i 
disse  principper.  Lydighed  og  op- 
ofrelse er  et  tema,  der  går  igen  og 
igen  i  Det  gamle  Testamentes  histo- 
rier; og  disse  historier  egner  sig 
udmærket  til  børn  i  vor  tid. 
Når  vi  har  prøvet  at  lære  vore  børn 
disse  begreber,  er  vi  af  og  til  blevet 
forbavset  over  deres  forståelse,  og 
har  også  en  gang  imellem  moret  os 
over  den.  Da  vi  en  kold  vinteraften 
tog  dem  op  af  badet,  sagde  vor  4-åri- 
ge  søn:  ,,Tør  du  bare  Micah  først, 
farmand,  jeg  vil  gerne  ofre  mig.  Jeg 
sætter  mig  lidt  her  og  fryser." 

(2)  Den  alder,  hvor  barnet  kan  ræson- 
nere og  stå  til  ansvar  for  noget. 
Efterhånden  som  barnet  bliver  ældre 
og  begynder  at  blive  ansvarlig  over- 
for Herren,  danner  evangeliets  lov 
et  fundament  i  Kristus,  og  barnet  får 
den  Helligånd  til  at  hjælpe  sig  med 
at  overvinde  det  vældige  pres  ude- 
fra og  verdens  form  for  ,, logik". 
Som  det  så  smukt  er  forklaret  både  i 
Bibelen  og  i  Mormons  Bog,  giver 
troens,  omvendelsens  og  dåbens 
principper  og  den  Helligånds  gave 
en  forklaring  på  livets  formål  og 
alvor,  idet  de  samtidig  giver  os  en 
plan,  efter  hvilken  vi  kan  forblive 
på  den  rette  sti,  eller  hurtigt  ven- 
de tilbage  dertil,  når  vi  har  begået 
fejl. 

(3)  Forberedelse  til  at  blive  forældre. 
Fysisk  modenhed  og  flere  samfunds- 
aktiviteter fører  også  flere  fristelser 
med  sig,  men  disse  kan  undgås  ved 
lydighed  mod  kyskhedsloven.  Under 
puberteten  er  det  vigtigt,  at  foræl- 
drene underviser  både  ved  forskrifter 
og  ved  at  være  et  godt  eksempel, 
når  de  skal  lære  børnene  værdien  af 
at  forblive  ren  i  krop  og  ånd.  Tilmed 
hjælper  selv  forældrenes  tempel- 
garment  dem  til  at  forklare,  hvad  det 
vil  sige  at  klæde  sig  sømmeligt. 


(4)  Selvstændighed. 
Efterhånden  som  det  halvvoksne 
menneske  bliver  mere  uafhængigt 
og  forbereder  sig  til  at  prøve  sine 
evner  uden  for  hjemmet,  vil  Herrens 
lov  om  indvielse,  som  den  forklares  i 
Lære  og  Pagter,  give  ham  nøjagtig 
indsigt  i,  hvorfor  han  har  fået  sine 
specielle  talenter,  og  hvordan  han 
bedst  kan  udnytte  dem:  hans  talen- 
ter er  en  forvaltning,  betroet  ham  af 
Herren,  for  at  han  skal  bruge  dem 
til  at  opbygge  hans  rige  og  grund- 
lægge Zion. 

Kunne  forældrene  forberede  et  barn 
bedre  end  ved  at  lære  ham  disse 
principper?  Eftersom  et  barn  lærer 
at  være  lydigt  og  at  ofre  sig  for 
andre,  idet  han  bygger  sit  liv  på 
Kristus  og  modtager  den  Helligånd 
til  at  vejlede  sig,  når  han  lever  et 
rent  liv  og  vier  alt,  hvad  han  har  og 
er,  til  Herrens  tjeneste,  så  er  han  be- 
redt til  at  blive  et  indviet  kar  i  Her- 
rens hånd. 

Foruden  disse  særlige  love  mindes 
vi  stadig  om  at  lære  os  selv  og  vore 
børn  at  holde  vore  ønsker  indenfor 
de  grænser,  som  er  afstukket  af 
Herren,  altid  at  søge  Herrens  vejled- 
ning, og  at  sikre  os  den  rigtige  er- 
næring for  både  legeme  og  ånd.  Vi 
ved,  at  en  dag  ,,skal  alle  bøje  knæ, 
og  hver  tunge  skal  bekende",  at 
Jesus  er  Kristus.  (L.&P.  76:110) 
Dette  minder  både  forældre  og  børn 
om  de  sande,  evige  værdier  idet 
forståelse  af  at  andre,  til  trods  for 
hvad  de  tror  og  gør  nu,  en  dag  vil 
komme  til  erkendelse  af  Kristi  gud- 
dommelighed, hvilket  mindsker 
fristelsen  til  at  leve  i  overensstem- 
melse med  det  man  kalder  fornuften. 
Lige  som  vor  Fader  underviser  os 
efter  en  vis  orden,  således  skal  vi 
også  lære  vore  børn  de  ting,  der 
hører  Gud  til. 

Hans  eksempel  hjælper  os  til  at  vide, 
hvorledes  vi  skal  undervise  vore 
børn. 

For  det  første  er  vor  Fader  stadig 
den  samme.  ,,Jeg  er  den  samme  i 
går,  i  dag  og  til  evig  tid,"  siger  han 
(2.  Ne.  29:9).  Som  hans  børn  ved 
vi,  at  vi  kan  stole  på  ham.  Hvis  vi 
som  forældre  straffer  vor  søn   om 

mandagen,  fordi  han  er  gået  ud  på 
gaden,  men  lader  som  ingenting, 
når  han  gør  det  igen  om  onsdagen, 
giver  vi  ham  ikke  den  tryghed  som 
følger  af  bestandighed. 
For  det  andet:  vor  Fader  giver  os 
befalinger.  Et  hvilket  som  helst  bud 
åbenbarer  kun  en  del  af  den  evige 
lov,  eftersom  det  gives  i  overens- 
stemmelse med  vor  evne  til  at  forstå 
og  efterleve  det.  Nephi  sagde:  ,,Jeg 
ved,  at  Herren  ikke  giver  menne- 
skene nogen  befaling,  uden  at  han 
åbner  en  udvej  for  dem,  så  de  kan 
udføre  det,  som  han  befaler  dem." 
(1 .  Ne.  3:7)  Vore  børn  har  brug  for 
at  vide,  at  vi  som  forældre  ikke  vil 
give  dem  befalinger,  som  de  er  ude 
af  stand  til  at  efterleve. 
Vi  har  givet  vor  toårige  søn  en  be- 
faling: ,,Du  må  ikke  løbe  ud  på  ga- 
den." Den  tid  vil  komme,  hvor  han 
kan  modtage  en  højere  lov  i  lighed 
med  den,  som  vi  har  givet  hans 
femårige  bror:  ,,Du  skal  se  til  begge 
sider,  inden  du  går  over  gaden."  Be- 
falingerne forandrer  sig,  efterhån- 
den som  vi  bedre  bliver  i  stand  til 
at  efterleve  dem.  Men  de  evige  love, 
som  de  er  baseret  på,  forandrer  sig 
ikke. 


Når  Herren  giver  en  befaling,  som 
for  eksempel  til  Adam  i  Edens  Have, 
så  forklarer  han  tydeligt,  hvilke  kon- 
sekvenseren eventuelt  ulydighed  vil 
få.  Somme  tider  er  konsekvensen 
bare  en  ,, naturlig"  følge;  men  ofte 
sker  det,  at  Herren  i  sin  barmhjertig- 
hed straffer  os  med  hungersnød, 
pest  og  invasion  af  fjendtlige  trop- 
per for  at  bringe  folket  til  omven- 
delse og  til  ihukommelse  af  ham, 
inden  de  kommer  til  at  lide  under  de 
mere  permanente  konsekvenser 
af  deres  synd  nemlig  evig  adskil- 
lelse fra  ham. 

Somme  tider  kan  vi  lade  vore  børn 
tage  de  naturlige  konsekvenser  af 
deres  handlinger.  Men  det  sker  ofte, 
at  vi  må  lægge  os  imellem  med  en 
straf,  eftersom  de  naturlige  konsek- 
venser af  at  løbe  ud  på  en  stærkt 
trafikeret  vej  kunne  blive  katastro- 
fale. Men  i  begge  tilfælde  får  bør- 
nene en  følelse  af  sikkerhed  og 
ansvarlighed,  når  man  tydeligt  forkla- 
rer dem  konsekvenserne  i  forvejen. 
For  det  tredie  giver  vor  Fader  os 
vor  handlefrihed.  Da  han  i  Haven 
sagde  til  Adam,  ,,ikke  desto  mindre 
kan  du  selv  vælge,  thi  det  er  givet 
dig,"     (Moses     3:17),     lagde     han 


ansvaret  for  beslutningen  over  på 
Adam.  Han  lærte  Adam  de  rigtige 
principper  og  lod  ham  styre  sig  selv. 
Børn  lærer  hurtigt  at  belønning  og 
straf  er  direkte  resultater  af  deres 
egne  beslutninger,  og  hvis  konse- 
kvenserne er  blevet  forklaret  tydeligt 
for  dem,  så  kan  de  normalt  også 
indse,  at  en  afstrafning  måske  ikke 
er  så  uretfærdig  endda. 
For  det  fjerde  indgår  Herren  pagter 
med  os.  Når  et  barn  og  en  far  eller 
mor  indgår  en  pagt,  så  ved  de  begge, 
hvad  de  har  at  rette  sig  efter,  hvis 
der  skulle  opstå  et  problem.  Når 
børn  indgår  en  pagt  om  at  påtage 
sig  visse  opgaver  eller  at  opføre  sig 
på  en  bestemt  måde  og  opfylder 
den,  så  opbygger  de  retskaffenhed 
og  lærer  udviklingens  proces. 
For  det  femte  giver  vor  Fader  os 
noget  at  forvalte.  Han  giver  os  noget, 
vi  er  ansvarlige  for  og  skal  gøre 
regnskab  for,  og  forventer,  at  vi  skal 
komme  tilbage  til  ham  og  rapportere, 
hvordan  vi  har  forvaltet  vore  talenter. 
Når  vi  har  givet  vore  børn  noget, 
de  er  ansvarlige  for,  såsom  regel- 
mæssigt at  gøre  rent  på  deres  egne 
værelser  og  sørge  for  deres  kæledyr, 
så  har  vi  erfaret,  at  det  er  vigtigt,  at 

vi  respekterer,  at  det  er  deres  ansvar 
og  derfor  ikke  overtager  det  på  noget 
tidspunkt.  Vore  børn  ved,  at  det  er 
deres  pligt  selv  at  rede  deres  senge, 
at  vi  ikke  vil  gøre  det  for  dem,  og  at 
vi  heller  ikke  vil  glatte  sengetæppet 
ud,  hvis  det  er  lagt  lidt  krøllet. 
Da  vi  gav  hvert  barn  dette  ansvar, 
lærte  vi  det  de  rette  principper, 
gennemgik  det  hele  med  barnet  og 
hjalp  det,  indtil  det  kunne  gøre  det 
alene.  Ligesom  når  vi  giver  børnene 
befalinger,  gør  vi  vort  bedste  for  ikke 
at  give  dem  et  ansvar,  som  deres 
evner  ikke  rækker  til. 
For  det  sjette  er  vor  Fader  vor  ven. 
Han  drager  os  nær  til  sig  på  en  kær- 
lig og  venlig  måde,  som  vi  forældre 
kan  efterligne  ved  at  (1)  gøre  tingene 
sammen  med  vore  børn  trin  for  trin 
(2)  knæle  ned  i  bøn  sammen  med 
dem,  (3)  have  fortrolige  samtaler 
med  dem,  (4)  opmuntre  dem  og 
(5)  lytte  til  dem  med  forståelse  og 
ikke  for  at  dømme  dem. 
At  vide,  hvad  vi  skal  lære  vore  børn, 
og  hvordan  vi  skal  undervise  dem, 
er  livsvigtigt  for  at  kunne  bringe  dem 
med  tilbage  til  Herrens  nærværelse. 
Herren  har  givet  os  et  fuldkomment 
mønster  at   følge   med    hensyn    til 


dette  hellige  ansvar,  der  er  blevet  os 
pålagt,  og  han  har  givet  os  bøger,  vi 
skal  rette  os  efter  —  hans  egne 
inspirerende  beretninger  om,  hvor- 
dan han  har  behandlet  sine  børn. 
Templet  giver  os  tro.  Det  sætter  os 
i  stand  til  at  .se  dette  jordeliv,  frel- 
sesplanen og  vor  endelige  skæbne, 
i  skabelsens  sande  perspektiv.  Ver- 
dens værdier  og  filosofier  bregner  til 
ubetydelighed  når  vi  indser,  at  vi  af 
Herren  bliver  oplært  til  at  blive  ham 
lig.  Ja,  alle  ting  er  i  hans  hænder; 
synden  er  den  eneste  virkelige  trage- 
die i  livet. 

Når  det  gælder  dagliglivet  i  familien, 
kan  dette  perspektiv  blive  et  betyd- 
ningsfuldt grundlag  for  vor  fred  og 
lykke.  Gennem  prøvelser,  økono- 
miske kriser,  ja  selv  gennem  døden 
lærer  vi,  at  lydighed  mod  de 
sande  principper  og  love,  som  vor 
Fader  lever  efter,  til  sidst  vil  bringe 
os  lykke. 

Når  vi  søger  at  blive  ham  mere  lig, 
lærer  vi  mere  for  hver  gang  vi  går 
ind  i  hans  hus,  også  mange  ting, 
som  ikke  kan  nedskrives,  fordi  de  er 
for  hellige.  Og  når  vi  søger  at  følge 
hans  eksempel  i  alle  ting,  så  stræber 
vi  efter  i  vort  eget  hjem  at  skabe  de 


omgivelser,  den  atmosfære  og  den 
ånd,  der  gør  også  dette  sted  til  et 
Guds  hus. 


Roger  Merrill  er  assisterende 
personaledirektør  i  kirken  og  arbejder 
i  komitéen  for  Det  aronske  Præste- 
dømmes GUF.  Hans  hustru,  Rebec- 
ca, er  dirigent  for  hjælpeforenings- 
sangkoret  i  Taylorville  17.  ward, 
Taylorsville  Utah  West  stav. 


En  lærers  ansvar . . . 


Jeg  beder  jer  om  at  tænke  på  den  virkning,  det  vil  kunne 
få  på  samfundet,  hvis  det  kunne  lykkes  hver  eneste  vær- 
dig lærer,  hver  eneste,  at  påvirke  blot  ét  menneske  til  at 
leve  det  samme  rene  liv,  som  han  selv  gør,  til  at  have 
samme  kærlighed  og  samme  ønske  om  at  tjene  sine  med- 
mennesker, som  han  selv  har! 

Jeg  lagde  engang  mærke  til  en  ung  pige,  en  teenager, 
som  var  særlig  interesseret  i  at  komme  til  at  tale  med  den 
lille  dreng,  som  stod  ved  siden  af  mig.  Jeg  kunne  se,  at 
hun  gerne  ville  hilse  på  ham,  og  at  han  blev  glad  for  at 
se  hende  og  for  at  hilse  på  hende.  Da  vi  var  gået  forbi 
hende,  spurgte  jeg:  „Hvem  er  hun?" 

„Det  er  min  lærerinde",  svarede  han. 


„Hvad  hender  hun?" 

„Jeg  ved  ikke,  hvad  hun  hedder,  men  ih,  hun  er  super!" 
Det  var  ikke  et  helt  rigtigt  udtryk,  han  anvendte,  men 
jeg  forstod  godt,  hvad  han  mente,  ligesom  jeg  jo  også 
kunne  læse  udtrykket  i  hans  ansigt,  og  i  mit  hjerte  tak- 
kede jeg  den  unge  pige  for  den  indflydelse,  hun  havde, 
over  drengen.  Hun  var  kun  en  teenager,  men  det,  som 
denne  pige  ville  sige  til  ham  i  klassen,  ville  han  acceptere 
som  evangelisk  sandhed;  det,  som  hun  foretager  sig,  vil 
han  efterligne,  og  den  unge  pige  vil  (sammen  med  utallige 
andre  lærerinder)  til  en  vis  grad  have  ansvaret  for  dan- 
nelsen af  den  drengs  karakter. 

Præsident  David  O.  McKay 

AF  ÆLDSTE  STERLING  E.  SILL 
Assistent  til  De  tolvs  Råd 


Fasteloven 


En  af  de  vigtigste  sider  af  kirkear- 
bejdet er,  at  vi  skal  opmuntre  hinan- 
den til  at  efterleve  de  vigtige  love, 
som  er  bestemmende  for  succes  og 
lykke.  Og  hvis  jeg  var  i  stand  til 
at  ræsonnere  tilstrækkeligt  kraftigt, 
så  ville  jeg  overtale  alle  mennesker  i 
verden,  både  i  og  uden  for  kirken,  til 
at  efterleve  fasteloven. 
Dr.  Henry  C.  Link  sagde  engang: 
,, Intet  bringer  i  den  grad  orden  i  et 
menneskes  liv,  som  det  at  efterleve 
nogle  faste,  sunde  principper."  Og 
de  sundeste  af  alle  principper  er 
Jesu  Kristi  evangeliums  principper. 
Hvis  vi  efterlevede  dem,  sådan  som 
vi  bør,  ville  vi  være  bedre  mennesker, 
og  det  ville  gå  os  langt  bedre  såvel 
materielt  som  åndeligt.  Engang 
imellem  er  vi  tilbøjelige  til  at  tro,  at 
disse  store,  evige  love  ikke  er  af  så 
stor  vigtighed,  eller  at  de  i  hvert 
fald  ikke  betyder  så  meget  for  os 
personligt.  Jeg  vil  gerne  fremsætte 
fem  vigtige  grunde  til,  at  vi  hver  især 
bør  efterleve  fasteloven. 
Den  første  og  vigtigste  af  disse 
grunde  er  simpelthen,  at  det  er  en 
befaling  fra  Gud.  Hvor  ville  alting 
være  vidunderligt  i  vort  liv,  hvis  vi 
altid   adlød   Gud     —     om    ikke   af 


nogen  anden  grund,  så  fordi  han 
har  retten  på  sin  side,  og  fordi  han 
har  bedt  os  gøre  det.  Det  har  været 
en  meget  klog  mand,  der  sagde,  at 
han  ikke  blot  adlød  Gud,  han  var 
også  enig  med  ham. 
Den  anden  grund:  Ifølge  kirkens 
program  bliver  vi  bedt  om  at  gøre 
den  første  søndag  i  hver  måned  til 
fastesøndag.  Vi  bliver  bedt  om  at 
springe  to  måltider  over  og  at  give 
de  penge,  vi  på  denne  måde  sparer, 
til  biskoppen  således  at  han  kan 
sørge  for  mad,  klæder,  medicin 
m.m.  til  dem,  der  trænger  dertil.  Og 
så  går  vi  til  bedehuset,  hvor  vi  bærer 
vore  vidnesbyrd,  udtrykker  vor  tak- 
nemmelighed og  opmuntrer,  opløfter 
og  inspirerer  hinanden. 
Hvis  vi  betalte  vort  fasteoffer  på 
et  rimeligt  grundlag,  så  ville  dette 
blive  til  en  sum  af  omkring  350  mil- 
lioner kr.  om  året,  alene  fra  det  nu- 
værende antal  medlemmer.  Tænk 
på,  hvor  meget  der  kunne  hjælpes 
for  sådant  et  beløb!  Vi  kunne  til  og 
med  opbygge  en  solid  reserve  med 
henblik  på  en  eventuel  fremtidig 
nødsituation.  Men  vi  er  —  selv  med 
den  levestandard  vi  har  nu  —  tvær- 
timod   adskillige    millioner    bagud 


hvert  år  med  hensyn  til  det  beløb, 
der  er  behov  for,  og  som  skulle 
dækkes  gennem  fasteofferet.  Selv 
om  vi  gør  vor  pligt  fulgt  ud,  vil  det 
kun  kræve  et  ganske  lille  beløb  af 
den  enkelte;  men  det  vil  tilsammen 
give  et  kolosalt  beløb. 
Herren  kunne  lige  så  godt  have  sagt 
det  samme  om  fasteofferet,  som  han 
sagde  om  at  holde  visdomsordet 
nemlig  at  det  er  ,, afpasset  efter  de 
svages  evne,  ja,  de  allersvageste 
blandt  alle  de  hellige,  som  er  eller 
kan  kaldes  hellige."  (L.&P.  89:3)  Og 
når  vi  tager  vore  mange  velsignelser 
fra  Gud  i  betragtning,  så  må  den 
brøkdel  af  to  måltiders  pris,  der 
gennemsnitlig  betales  som  fasteof- 
fer, være  ham  en  alvorlig  fornærmel- 
se; det  er  helt  sikkert,  at  vi  bør 
skamme  os.  Vi  bør  i  den  grad  føle 
os  dårligt  tilpas,  når  dette  misfor- 
hold nævnes  for  os;  og  vi  bør  øje- 
blikkelig tage  skridtet  til  at  få  såvel 
vor  faste  som  vor  betaling  af  fasteof- 
feret på  et  rimeligt  grundlag  i  orden. 
Dette  ville  glæde  Herren  meget,  og 
hvert  eneste  medlem  i  kirken  ville 
blive  rigere  herved. 
Tredie  grund:  At  faste  er  en  af  de 
bedste  metoder  til  udvikling  af  selv- 

disciplin  og  selvbelierskelse.  Vi 
liører  til  kedsommelighed  om  de 
fristelser,  der  findes  i  vore  dage,  og 
mange  mennesker  falder  i  for  de 
mest  ligegyldige  synder.  Den  bedste 
måde  at  lære  selvbeherskelse  på  er 
imidlertid  at  udvise  selvbeherskelse. 
I  løbet  af  de  sidste  par  år  er  der 
blevet  foretaget  adskillige  rundspør- 
ger, som  viser  at  Moha^das  K. 
Gandhi  regnes  blandt  de  allerstørste 
mænd  i  vor  generation.  Han  er  den 
indiske  patriot,  som  skulle  blive 
redskabet  til,  at  Indien  blev  selv- 
stændigt og  blev  friet  fra  det  en- 
gelske overherredømme.  Da  han 
døde,  var  han  kendt  som  den  stær- 
keste magt  i  Indien  muligvis  i  hele 
verden,  og  hans  tilhængere  kaldte 
ham  Mahatma,  eller  den  store  sjæl. 
fy/len  den  forfatter,  Louis  Fischer,  der 
har  skrevet  hans  biografi,  påstår  alli- 
gevel, at  Gandhi  begyndte  med  kun 
at  have  meget  ringe  selvbeherskelse. 
Han  regnede  sig  selv  for  en  kujon. 
Han  var  bange  for  mørket.  Han  var 
bange  for  slanger.  Han  var  bange  for 
andre  mennesker.  Han  var  bange  for 
sig  selv.  Han  havde  et  meget  vold- 
somt temperament  og  nogle  meget 
alvorlige  problemer. 
Han  var  klar  over,  at  han  på  denne 
måde  ikke  var  så  godt  stillet,  og  han 
besluttede  derfor  at  forandre  sig; 
senere  omtalte  han  også  sig  selv, 
som  et  ,, selv-omdannet"  menneske. 
Gandhi  fastede  længe  for  at  lære  at 
beherske  sig.  Han  kom  til  det  resul- 
tat, at  hvis  man  ikke  kunne  beherske 
sin  trang  til  føde,  hvordan  skulle 
man  så  kunne  klare  de  endnu  van- 
skeligere situationer  i  livet?  Han 
sagde:  ,, Hvordan  skal  jeg  kunne 
styre  andre,  hvis  jeg  ikke  kan  styre 
mig  selv?"  Fischer  skriver,  at  ikke 
siden  Socrates  har  verden  set  Gand- 
his lige  med  hensyn  til  effektiv 
selvransagelse,  ligevægt  og  selv- 
beherskelse. 

Fjerde  grund :  Fasten  er  et  middel  til 
udvikling  af  stor  åndelig  kraft.  Da 
apostlene  spurgte  Herren,  hvorfor  de 
ikke  kunne  kaste  den  onde  ånd  ud 
af  den  unge  mand,  der  var  besat, 
sagde  han  til  dem:  ,,  .  .  .  Den  slags 
farer   kun    ud   ved   bøn   og    faste." 


(Matt.  7:21)  Hvis  vi  gennem  bøn  og 
faste  kan  drive  onde  ånde  ud  af 
andre  mennesker,  så  kan  vi  også 
drive  det  onde  ud  af  os  selv. 
Femte  grund:  Det  er  nødvendigt,  at 
alle  tager  del  i  velgørenhedsarbej- 
de ;  at  betale  sit  fasteoffer  er  en  af  de 
bedste  måder  at  gøre  det  på.  Mange 
af  de  vigtigste  ting,  der  er  sket  inden 
for  vor  kultur,  er  blevet  gjort  gennem 
andres  gaver.  Det  er  på  den  måde,  vi 
har  fået  mange  at  vore  biblioteker, 
vore  universiteter  og  vore  kirker.  En 
hel  del  af  det  videnskabelige  arbejde 
indenfor  medicinsk  forskning  og 
andre  grene  af  videnskaben  støttes 
af  velgørere;  det  samme  gælder  de 
institutioner,  der  beskæftiger  sig 
med  kunst  og  kultur.  Vi  bør  allesam- 
men have  stor-  personlig  andel  i 
ihvert  fald  ét  af  disse  foretagender. 
Det  drejer  sig  ikke  kun  om  at  give  til 
kirken.  Vi  bør  støtte  de  bedste  for- 
mer for  velgørenhed.  For  som  Jesus 
sagde:  ,,  .  .  .  Thi  hvor  din  skat  er, 
der  vil  ogs,  dit  hjerte  være."  (Matt. 
6:21) 

Bonden  beholder  det  bedste  af 
høsten  som  næste  års  sædekorn. 
Der  findes  nogle  mennesker,  som 
forlanger  mere  af  livet,  end  de  selv 
yder,  men  Jesus  sagde:  ,,  .  .  .  Sali- 
gere er  det  at  give  end  at  modtage." 
Og  vi  ville  være  meget  gladere  og 
have  langt  større  personlig  succes, 
hvis  vi  ydede  samfundet  og  livet 
endnu  mere,  end  vi  selv  fik  ud  af  det. 
Og  nu  vil  jeg  gerne  give  jer  yderligere 
fire  grunde  til  at  fasteofferet  er  et  af 
de  bedste  velgørenheds  midler: 

1.  Alt,  hvad  vi  giver,  bliver  givet  vi- 
dere til  sit  rette  formål.  Det  vil  med 
andre  ord  sige,  at  der  ikke  bruges  så 
og  så  mange  procent  af  beløbet  til 
administration.  Nogle  af  vore  ud- 
mærkede velgørenhedsforetagender 
har  meget  store  omkostninger  til  ad- 
ministration, men  ved  fasteofferet 
forekommer  de  ikke. 

2.  Det  koster  os  ikke  noget.  Et  hvilket 
som  helst  andet  beløb,  som  vi  giver 
til  et  godt  formål,  må  vi  tage  fra 
vor  indtægt,  men  fasteofferet  for- 
mindsker købmandsregningen  og 
giver  således  ingen  ekstra  udgifter. 

3.  Tænk  så  engang  over,  hvor  mange 


år,  vi  ville  føje  til  vort  liv,  og  hvor 
meget  sundere  og  lykkeligere  vi 
ville  være  i  disse  år. 
4.  Tænk  på,  hvor  meget  vi  kan  glæde 
Gud  dermed.  Han  har  givet  os  per- 
sonlig indsigt  i  sin  indstilling,  da 
han  gennem  Malakias  sagde:  ,,Skal 
et  menneske  bedrage  Gud?  I  be- 
drager mig  jo!  Og  I  spørger:  , Hvor- 
ved har  vi  bedraget  dig?'  med  tien- 
den og  offerydelsen!  I  trues  med 
forbandelse  og  bedrager  dog  mig,  ja, 
alt  folket  gør  det!"  (Mal.  3:8-9)  Hvis 
menneskene  bedrog  Gud  ved  ikke  at 
betale  deres  tiende  og  offerydelse 
dengang,  og  vi  ikke  betaler  disse 
afgifter  i  dag,  ja,  så  bedrager  vi  ham, 
nu.  Og  vi  kan  i  høj  grad  glæde  Gud 
ved  at  ændre  kursen. 
Der  kan  vist  ikke  være  megen  tvivl 
om,  at  vi  kan  medvirke  til,  at  vi  i 
højere  grad  får  succes  og  bliver 
lykkeligere,  hvis  vi  sørger  for  at  op- 
bygge vor  tro  med  hensyn  til  disse 
principper,  som  giver  os  faste  ram- 
mer, indenfor  hvilke  vi  kan  leve  vort 
liv  samtidig  med  at  det  i  høj  grad 
vil  gavne  os. 

Og  hvis  vi  blot  får  den  rette  opmun- 
tring og  den  rette  ledelse,  så  vil  alle 
wards,  alle  stave,  grene  og  missio- 
ner, ja,  hvert  enkelt  af  medlemmerne 
få  fremgang  ved  at  udmærke  sig  i 
denne  vigtige  lov  fra  Herren. 
Loven  om  fasten  kan  også  være  en 
slags  tugtemester  (Se  Gal.  3:24). 
Hvis  vi  kan  lære  virkeligt  at  efter- 
leve den,  så  vil  den  hjælpe  os  til 
også  at  efterleve  alle  de  andre  love 
bedre  på  grund  af  den  kraft  og  den 
tro,  som  vil  vokse  sig  stærk  i  os  som 
en  naturlig  følge  af,  at  vi  efterlever 
denne  vigtige  lov. 


,,0g  jeg  giver  jer  den  befaling,  at  I 
s/ca/  vedblive  i  bøn  og  faste  fra  denne 
stund  af."  (L.&P.  88:76) 

Historier  fra 
generalautorite- 
terne 


AF  PRÆSIDENT 

S.  DILWORTH  YOUNG 

fra  de  halvfjerds'  første  råd 


Hver  gang  jeg  har  lejlighed  til  at 
tale  til  unge  mennesker,  har  jeg 
svært  ved  at  lade  være  med  at 
græde.  Forstår  I,  engang  havde  jeg 
en  søn,  og  da  han  havde  gået  på 
college  i  et  år,  drog  han  i  krig.  Jeg 
kan  lide  at  tænke  på,  at  han  gjorde 
det  som  en  tapper  mand. 
Han  blev  af  den  vagthavende  officer 
spurgt,  hvordan  han  helst  ville  gøre 
tjeneste:  ,, Der  findes  disse  forskel- 
lige muligheder."  Og  så  nævnede 
han  dem:  ,, radiotjeneste,  madlav- 
ning, fremmedsprog,  efterretnings- 
tjeneste, hospitalstjeneste  ..."  Han 
nævnede  cirka  otte  muligheder. 
De  unge  mænd  fik  at  vide,  at  de  kun- 
ne vælge  en  af  disse  ting,  før  de 
gik  videre  inden  for  hæren.  Han 
sagde:  ,,l  kan  vælge  en  af  disse 
muligheder,  eller  I  kan  vælge  at 
drage  i  kamp."  Min  søn  og  en  anden 
ung  mand  sagde  uden  tøven:  ,,Vi 
vælger  kampen." 

Senere  spurgte  jeg  ham:  ,, Hvorfor 
bede  om  at  være  direkte  med  i 
kampen?" 

Han  svarede:  ,,Der  skal  jo  nogen  til 
at  kæmpe."  Han  sagde,  at  han  ikke 
ville  have  dårlig  samvittighed  over, 
at  han  med  vilje  havde  undgået 
kampen  så  en  anden  ung  mand 
måtte  udsætte  sig  for  risikoen  for 
at  blive  dræbt.  Han  sagde:  ,,Hvis 
der  er  nogen,  der  skal  dø  i  denne 
krig,  så  ville  jeg  have  det  forfær- 
deligt, hvis  jeg  ikke  tog  min  del 
af  risikoen." 

For  mig  er  han  stadig  tyve  år  — 
omtrent  på  jeres  alder.  Så  derfor  vil 
jeg  gerne  have  lov  til  at  tale  til  jer, 
som  om  jeg  talte  til  ham.  Det  råd, 
jeg  nu  vil  give  jer,  ville  jeg  også 
give  ham. 

Jeg  vil  sige  til  ham:  lyv  aldrig.  Hvis 
man  bare  har  sagt  en  enkelt  løgn, 
så    skal    man    straks    huske    hvert 


eneste  aspekt  ved  hele  situationen 
for  ikke  at  røbe  sig  senere.  Og  desu- 
den, når  det  først  er  blevet  opdaget, 
at  man  har  løjet,  så  vil  det  menneske, 
der  har  opdaget  det,  aldrig  nogen 
sinde  stole  på  jer  mere.  Hver  gang 
jeres  navn  bliver  nævnt  vil  han,  hvis 
han  er  i  en  situation,  hvor  han  kan 
give  jer  en  stilling  eller  pålægge  jer 
et  ansvar,  som  indbefatter  at  man 
kan  stole  på  jer,  huske  den  løgn  og 
ikke  stole  på  jer.  I  har  måske  for 
længe  siden  omvendt  jer  og  er  blevet 
tilgivet,  selv  af  ham,  rfien  alligevel 
vil  han  måske  imod  sin  vilje,  tvivle  på 
om  I  nu  også  virkelig  har  omvendt 
jer.  På  den  anden  side,  hvis  I  altid 
taler  sandt,  ligegyldigt  hvad  der  sker, 
så  vil  det  måske  en  dag  redde 
jeres  gode  omdømme  og  måske 
også  jeres  ære. 

Jeg  har  haft  en  oplevelse,  som  be- 
kræfter denne  sandhed.  Min  hustru 
var  meget  syg.  Jeg  skulle  til  Provo 
til  en  eller  anden  spejderaktivitet  — 
jeg  husker  ikke  mere  hvilken  —  og 
jeg  havde  lovet  hende,  at  jeg  ville 
være  hjemme  igen  klokken  seks  om 
aftenen.  Jeg  havde  stillet  noget  mad 
ved  siden  af  hendes  seng,  så  hun 
kunne  få  noget  at  spise,  for  hun  var 
ude  af  stand  til  at  stå  op,  og  jeg  var 
nødt  til  at  lade  hende  ligge  der 
alene. 

Nu  skete  der  noget  i  Provo,  så  jeg 
ikke  kunne  kommer  derfra  før  klok- 
ken elleve  om  aftenen,  og  da  jeg  om- 
sider kunne  sætte  kursen  hjemad, 
var  jeg  meget  bekymret.  Dengang 
var  vejene  ikke,  som  de  er  i  dag ;  der 
var  ingen  omkørselsveje.  Jeg  pas- 
serede igennem  Salt  Lake  City  ved 
midnat.  Da  jeg  derefter  kørte  nordpå 
ad  motorvejen,  skinnede  månen 
klart.  Det  var  fuldmåne,  og  jeg  kunne 
se  lige  så  tydeligt,  som  havde  det 
været  om   dagen;   min   bil   var  det 


Et  godt  råd 

eneste  køretøj  på  vejen,  så  jeg  kørte 
temmelig  hurtigt,  indtil  jeg  kom  til 
det  vejkryds,  hvor  jeg  skulle  dreje 
fra  ad  en  bjergvej  torat  komme  hjem. 
Da  jeg  havde  drejet  fra,  satte  jeg 
for  alvor  farten  op.  Jeg  kørte  nu 
110  km  i  timen,  hvad  der,  vejen  og 
de  øvrige  forhold  taget  i  betragtning, 
var  meget  hurtigt,  og  jeg  for  forbi 
den  udkørsel,  der  fører  til  Hill  Field, 
og  kørte  videre  ned  i  Weber  Canyon. 
Jeg  var  kommet  omtrent  halvvejs 
ned  ad  bakken,  da  jeg  i  bakspejlet 
fik  øje  på  et  rødt  blinklys.  Færdsels- 
patruljen  havde  ligget  skjult  på 
vejen  op  til  Hill  Field.  Altså  kørte 
jeg  ind  til  siden  og  stod  ud  af  vog- 
nen. (Det  er  altid  klogt  at  stige  ud 
af  vognen,  når  politiet  kommer,  og 
holde  hænderne  frem,  så  politiet 
kan  se,  at  man  ikke  er  bevæbnet,  i 
hvert  fald  når  det  er  midt  om  natten!) 
Klokken  var  nu  næsten  et. 
Altså  gik  jeg  nogle  meter  tilbage  og 
stillede  mig  der.  Snart  blev  jeg  ind- 
fanget af  politiets  lygter;  politibilen 
standsede  25-30  meter,  fra  hvor  min 
vogn  holdt.  En  betjent  kom  hen  til 
mig:  ,,Må  jeg  se  Deres  førerbevis 
og  bilens  indregistreringspapirer." 
Så  tog  jeg  bilens  indregistreringspa- 
pirer frem,  og  dem  kastede  han  så 
et  blik  på  —  han  så  ikke  på  mit 
førerbevis. 

Jeg  sagde:  ,,Jeg  formoder,  at  De  vil 
anholde  mig  for  at  køre  for  hurtigt." 
,,Ja,"  sagde  han,   ,,De  kørte  mere 
end  100  km  i  timen." 
Jeg  svarede:   ,,Jeg  kørte  mere  end 
llOkm  i  timen." 

Og  jeg  tilføjede:  ,, Notér  mig  blot. 
Jeg  skal  skynde  mig  hjem;  min  kone 
er  meget  syg  og  hjælpeløs.  Jeg  skal 
nok  betale  bøden,  men  De  må  ikke 
holde  på  mig." 

Han  sagde:  ,,Nej,  jeg  vil  ikke  notere 
Dem.   Jeg    giver   Dem    i    stedet   en 


advarsel,  så  De  ikke  gør  det  igen. 
Så  behøver  De  ikke  at  møde  i  retten, 
men  hvis  det  gentager  sig,  vil  De  na- 
turligvis blive  straffet  for  begge  for- 
seelser." 

Jeg  kunne  ikke  forstå,  hvorfor  han 
kun  havde  givet  mig  en  advarsel. 
Han  udfyldte  en  formular  og  rakte 
mig  den;  så  smilede  han  og  rakte 
mig  hånden,  hvad  en  politibetjent 
kun  gør  yderst  sjældent  og  sagde: 
,,Jeg  hedder  Bybee.  Jeg  var  engang 
en  af  deres  spejdere  i  Camp  Kiesel." 
Hele  vejen  hjem  sagde  jeg  med  hver 
omdrejning  af  hjulene:  ,,Hvad  nu, 
hvis  jeg  havde  løjet  —  hvad  nu, 
hvis  jeg  havde  løjet  —  hvad  nu, 
hvis  jeg  havde  løjet." 
Jeg  kan  forsikre  jer,  at  hvis  I  lyver, 
så  vil  den  løgn  følge  jer  hele  jeres 
liv;  den  vil  braénde  i  jeres  sjæl  igen 
og  igen,  ligetil  I  dør. 
Et  andet  råd,  som  jeg  gerne  ville  give 
min  søn  er:  bær  ikke  falsk  vidnes- 
byrd. Det  er  kun  alt  for  let.  Vi  elsker 
den  spændende  historie  om,  hvad 
en  eller  anden  har  gjort,  eller  hvad 
andre  i  hvert  fald  siger,  at  han 
gjorde.  ,,Hvis  man  ikke  kan  sige 
noget  godt  om  et  menneske,  så  skal 
man  hellere  tie  stille"  —  I  har  hørt 
dette  råd  igen  og  igen. 
Jeg  taler  ikke  om  de  tilfælde,  hvor 
der  er  en,  der  står  anklaget  i  en  rets- 
sag, og  hvor  man  skal  vidne.  Jeg 
taler  om  de  tilfælde,  hvor  man  i 
tankeløshed  stempler  en  eller  anden 
for  noget,  som  måske  ikke  er  sandt, 
men  som  du  altså  har  hørt;  man  føler 
en  vis  glæde  ved  at  gentage  det, 
man  har  hørt,  overfor  sine  kammera- 
ter. Dette  er  særdeles  farligt. 
Engang  da  jeg  var  leder  for  en  kon- 
ference i  Salt  Lake  City,  var  præsi- 
dent George  F.  Richards  fra  De  tolvs 
Råd  til  stede.  Jeg  spurgte  ham,  om 
han  ville  tale,  men  han  sagde,  at  han 


ttil  min  søn 


ikke  syntes,  han  havde  noget  på 
hjerte,  men  at  jeg  bare  skulle  tale 
selv.  Jeg  begyndte  altså  at  tale,  og 
jeg  sagde,  at  hvis  de  nogen  sinde 
fortalte  en  historie  om  et  menneske, 
så  ville  denne  historie  blive  hængen- 
de ved  den  person  hele  livet,  ligegyl- 
dig hvor  længe  han  levede;  de 
fleste  mennesker  ville  tro  på  histo- 
rien derfor  måtte  de  ikke  bære  falsk 
vidnesbyrd. 

Medens  jeg  talte,  var  der  en,  der 
prikkede  mig  på  skulderen,  og  da  jeg 
vendte  mig  om,  stod  præsident 
Richards  lige  bag  ved  mig  og 
sagde:  ,,Jeg  vil  gerne  have  lov  til 
at  tale  alligevel." 
Hans  ord  lød  omtrent  således: 
,, Engang  var  jeg  medlem  af  højrådet 
i  en  stav,  og  der  var  nogen,  der  ret- 
tede en  alvorlig  anklage  mod  en  be- 
stemt mand.  Vi  diskuterede,  om  vi 
skulle  henvende  os  til  ham  og 
stille  ham  for  en  kirkedomstol.  Til 
sidst  besluttede  stavspræsidenten, 
at  han  ville  tale  med  ham  privat, 
og  det  gjorde  han  så  også.  Man- 
den beviste,  at  han  ikke  alene  ikke 
var  var  skyldig  i  det,  han  blev  an- 
klaget for,  men  at  han  ikke  engang 
havde  befundet  sig  her  i  landet, 
på  det  tidspunkt,  hvor  det,  han  blev 
anklaget  for,  skulle  være  sket.  Og 
han  gjorde  det  så  eftertrykkeligt,  at 
ingen  af  os  var  i  nogen  som  helst 
tvivl.  Han  havde  været  bortrejst  og 
kunne  på  ingen  mulig  måde  havde 
gjort  det." 

Han  sagde:  ,,Dergik40  år,  og  denne 
mand  kom  på  tale  med  henblik  på  en 
meget  høj  stilling  inden  for  kirken. 
Mod  min  vilje  opdagede  jeg,  at  jeg 
sad  og  spekulerede  på,  om  den 
historie  mon  kunne  have  noget  på 
sig,  selv  om  det  var  blevet  bevist 
uden  skygge  af  tvivl,  at  den  ikke 
passede.  Jeg  måtte  ligefrem  lægge 
bånd  på  mig  selv  for  ikke  at  stemme 
imod  ham  på  grund  af  en  40  år 
gammel  historie,  om  hvilken  det 
var  blevet  bevist,  at  den  ikke  havde 
noget  på  sig."  Så  satte  han  sig  ned, 
og  jeg  fortsatte  med  at  tale. 
Dette  kan  også  ske  for  jer.  Og  hvis 
noget  sladder  bliver  fortalt  om  jer, 
så  vil  I  forstå  hvad  jeg  mener. 

JONAS 


AFJOHN  A.TVEDTNES 


Den  historiske  ægthed  af  historien 
om  Jonas  er  blevet  draget  i  tvivl  af 
visse  videnskabsnnænd  på  grund  af 
flere  forskellige  aspekter.  For  det 
første,  siger  de,  er  beretningen 
meget  flydende,  og  skønt  der  næv- 
nes nogle  stednavne  (Ninive,  Joppe, 
Tarsis),  så  nævnes  kongen  af  Ninive 
foreksempel  slet  ikke. 
For  det  andet,  er  Det  gamle  Testa- 
mente den  eneste  kilde  til  Ninives 
indbyggeres  dramatiske  oplevelse. 
For  det  tredie  får  selve  den  måde 
Jonas'  bog  er  skrevet  på,  mange 
eksperter  til  at  tro,  at  den  er  pure 
opspind,  skrevet  i  den  udtrykkelige 
hensigt  at  bevise  hebræernes  Guds 
allestedsnærværelse  og  kærlighed 
(derfor  mangelen  på  historisk  bag- 
grund). 

For  det  fjerde,  siger  nogen,  findes 
der  ingen  hval  eller  ,,stor  fisk",  hvis 
hals  er  så  stor,  at  den  kan  sluge  et 
menneske  helt. 

De  første  tre  indvendinger  er  af  natur 
negative,  og  man  kan  intet  slutte  ud 
fra  dem.  En  sand  historie  kan  ud- 
mærket være  skrevet  uden  historisk 
perspektiv,  hvis  formålet  med  for- 
tællingen er  at  bevise  noget  be- 
stemt. Hvis  ikke  befolkningen  i  Nini- 
ve havde  omvendt  sig  så  dramatisk, 
havde  historien  om  Jonas  været 
uden  historisk  værdi.  Men  dens  vær- 
di rent  moralsk  berettiger  dens  ek- 
sistens og  viser  os  igen,  hvad  Guds 
kærlighed  kan  udrette,  hvis  vi  er 
lydige  mod  de  befalinger,  han  giver 
os. 

Det  bliver  nemmere  at  forstå,  at 
Jonas  var  bange  for  at  skulle  præ- 


dike omvendelse  i  Ninive,  når  man 
kender  noget  til  de  grusomheder, 
som  assyrerne  var  kendt  for.  Den 
assyriske  konge  Ashurnasirpal  II  lod 
for  eksempel  alle  vide,  hvorledes  han 
lod  sine  fanger  tortere,  også  kvinder 
og  børn.  Nogle  lod  han  dø  af  tørst, 
medens  andre  blev  muret  inde  eller 
brændt  levende.  Andre  igen  blev 
spiddet  på  lange  stave,  fik  noget  af 
huden  flået  af,  hvorefter  man  lod 
dem  udtørre  i  solen.  Det  nu  meget 
berømte  vægpanel,  Sennacherib  fra 
Ninive,  viser  indtagelsen  af  Tarsis, 
og  man  ser  assyrerne  tortere  de 
israelitiske  fanger  på  denne  måde. 

De,  der  var  heldige,  slap  med  en 
lettere  form  for  tortur,  som  for 
eksempel  at  få  skåret  en  hånd,  et 
øre,  en  finger  eller  næsen  af,  eller 
øjnene  blev  stukket  ud  på  dem. 
Jonas'  frygt  for  assyrerne  var  derfor 
berettiget.  Det  var  først  efter,  at  han 
havde  været  udsat  for  et  voldsomt 
uvejr  til  søs  og  for  den  oprivende 
oplevelse,  at  blive  slugt  af  en  fisk 
elieren  hval,  at  han  bestemte  sig  til 
at  risikere  et  møde  med  Ninives 
ugudelige  befolkning. 
Jesus  har  omtalt  Jonas,  hvad  der  gør 
dennes  historie  mere  troværdig.  (Se 
Matt.  12:38-41 ;  16:4;  Lukas  11  :29- 
30)  Og  det  er  interessant  at  lægge 
mærke  til,  at  den  græske  udgave 
af  Det  nye  Testamente  bruger  ordet 
,,hval"  medens  der  i  den  hebraiske 
udgave  står:  ,,men  Herren  bød  en 
stor  fisk  at  sluge  Jonas."  (Jonas  2:1) 
(NB!  den  danske  udg.  siger  ,, hav- 
dyr".) 


I  den  engelske  udgave  af  Det  gamle 
Testamente,  som  også  er  oversat 
efter  det  hebraiske,  står  der,  at 
Herren  ,,prepared"  altså  beredte  en 
stor  fisk.  Og  den  kendsgerning,  at 
fisken  blev  beredt,  kunne  tyde  på,  at 
det  ikke  var  et  helt  almindeligt  dyr, 
og  at  i  det  øjeblik  dette  dyr  var  beredt 
specielt  med  dette  formål  for  øje,  så 
er  der  jo  ikke  noget  til  hinder  for,  at 
det  sagtens  kunne  sluge  et  men- 
neske helt.  Til  og  med  findes  der  en 
dokumenteret  historie  af  nyere  dato, 
om  en  mand,  der  virkelig  blev  slugt 
af  en  hval,  og  som  kom  levende  fra 
det,  så  han  kunne  fortælle  om  det. 
I  1891  kom  nogle  hvalfangere,  der 
lå  ud  for  Falklandsøerne,  i  vanskelig- 
heder. En  hval,  der  kom  op  til  over- 
fladen, da  den  var  blevet  ramt  af  en 
harpun,  ramte  den  lille  fangerbåd 
med  sin  kæmpemæssige  krop,  så 
den  kæntrede.  Tre  af  de  mænd,  der 
var  om  bord,  nåede  ikke  at  klare  sig 
tilbage  til  moderskibet. 
Senere  samme  dags  aften  fik  man 
igen  trukket  den  døende  hval  op  til 
overfladen  og  tøjret  den  til  skibets 
side.  Da  mandskabet  begyndte  at 
partere  den,  fandt  de  en  af  de  tre 
mænd,  man  savnede,  inde  i  hva- 
lens bug.  Han  havde  overlevet  i  sit 
undersøiske  fængsel  i  15  timer. 
Syren  i  hvalens  bug  havde  for  be- 
standig bleget  hans  hud;  han  havde 
mistet  sit  hår  og  var  næsten  blind. 
Bartly,  som  manden  hed,  var  ude 
af  stand  til  at  fortsætte  i  sit  fag,  men 
han  lod  sig  omskole  og  levede  som 
skomager  resten  af  sine  dage. 
Den  tilsyneladende  usandsynlige 
historie  om  Jonas  bliver  langt  mere 
troværdig,  når  den  overvejes  i  for- 
bindelse med  den  lige  så  fantastiske 
men  sande  historie  fra  vor  tid.  Og  i 
hvert  fald  ved  man,  at  profeten 
Jonas,  søn  af  Amittaj,  levede  i  kong 
Jeroboam  ll's  herredømme.  ,,Se 
2.  kongebog  14:25) 


Bror  Tvedtnes  er  doktor  aspirant  i 
antropologi  ved  det  hebraiske  uni- 
versitet i  Jerusalem.  Han  virker  som 
rådgiver  for  grenspræsidentskabet 
i  Jerusalem. 

Den  Helligånds  gave 


Det  sker  ofte  ved  fastemødet,  at 
en  dreng  eller  en  pige,  der  er  otte 
år  eller  mere  og  som  er  blevet 
døbt  (og  somme  tider,  at  en 
ældre  person  som  er  blevet  døbt) 
bliver  bedt  om  at  komme  op  til 
forhøjningen  sammen  med  sin 
far  eller  en  anden,  der  bærer  Det 
melkisedekske  Præstedømme. 
Den,  der  får  bekræftelsen,  sidder 
på  en  stol;  den,  der  bærer 
præstedømmet    og     som     skal 


udtale  bønnen,  lægger  sine 
hænder  på  personens  hoved 
sammen  med  andre  værdige 
mænd,  og  vedkommende  bliver 
så  bekræftet  som  medlem  af 
Jesu  Kristi  Kirke  af  Sidste  Dages 
Hellige. 

De  ord,  der  bruges  i  bønnen,  er 
meget  enkle,  men  de  er  af  stor 
betydning:  ,,  .  .  .  bekræfter  dig 
som  medlem  af  Jesu  Kristi  Kirke 
af  Sidste  Dages  Hellige  og  siger 
til  dig :  modtag  den  Helligånd." 
I  skrifterne  står  der,  at  alle  skal 
døbes  og  modtage  den  Helli- 
gånds gave,  så  de  igen  kan  vende 
tilbage  og  bo  sammen  med  vor 
himmelske  Fader. 
Den  Helligånd  er  en  helt  speciel 
og  hellig  person.  Han  er  et  af 
guddommens  medlemmer.  Men 
medens  vor  himmelske  Fader  og 
Jesus  har  legemer  af  kød  og  ben 
ligesom  vi  har,  så  har  den  Helli- 
gånd kun  et  menneskes  form. 
Han  er  en  ånd,  som  kan  tale  til  os 
så  stille,  at  vi  kan  lytte  til  ham 
uden  at  høre  en  eneste  lyd. 
Den  Helligånd  kan  fortælle  os, 
hvad  der  er  rigtigt,  og  hvad  der 
er  forkert.  Han  kan  hjælpe  os,  så 
vore  vidnesbyrd  bliver  ved  med  at 
vokse.  Han  kan  lede  os  uden  om 


farer,  huske  os  på  de  ting,  som 
det  er  vigtigt,  at  vi  husker,  og 
trøste  os,  når  vi  er  kede  af  det. 
Men  vi  må  alle  sammen  adlyde 
vor  himmelske  Faders  befalinger 
og  lære  at  lytte  til  den  stille 
stemme  inden  i  os  før  vi  kan  få 
disse  velsignelser. 
Helligånden  vil  hjælpe  os  hele 
livet  igennem  med  at  dele  evan- 
geliet med  andre,  hvis  vi  søger 
hans  hjælp.  Han  vil  også  bære 
vidnesbyrd  for  dem,  som  ærligt 
søger  at  finde  ud  af  om  evange- 
liet er  sandt. 

Når  en  mand  gennem  Det  melki- 
sedekske Præstedømmes  kraft 
siger  til  dig  ,,  .  .  .  modtag  Helli- 
gånden" så  modtager  du  en 
kostelig  gave,  der  vil  kunne  hjæl- 
pe dig  gennem  hele  livet.  Tænk 
på,  hvad  det  betyder,  når  du  syn- 
ger i  søndagsskolen  eller  pri- 
mary: 

Vil  han  lede  mig  hverdag 
beskytte  og  værne  og  give  sjælen 

lys, 
Lyt  nu,  lyt  nu,  thi  Ånden  kan 

blot  hviske, 
Lyt  nu,  lyt  nu,  til  dens  sagte  røst. 

(,,Den  lille,  stille  stemme"  i  Syng 
Med  Mig.) 

Kong  Abadusia  fik  engang  mange  nye  fanger,  der 

skulle  tjene  ham,  efter  at  der  var  blevet  udkæmpet 

et  sejrrigt  slag. 

,,Det  er  vel  nok  en  gruppe  smukke  og  udmærkede 

mennesker,"  sagde  kongen  til  dronningen. 

,,Du  taler  klogt  og   sandt,    min   konge,"   sagde 

dronningen  rosende. 

,,Men,"  fortsatte  kongen,  ,, hvordan  skal  vi  bære  os 

ad  med  at  vælge  en  af  dem  til  vor  betroede  tjener, 

når  de  alle  synes  lige  stærke  og  Intelligente?" 

Kongen  sendte  bud  efter  sin  vismand  og  spurgte: 

,, Hvordan  bærer  vi  os  ad  med  at  vælge  den  bedste 

til  at  tjene  os,  når  der  er  så  mange  fanger?" 

Det  er  virkelig  en  vanskelig  opgave,"  svarede  den 

vise  mand,  ,,men  det  kan  godt  lade  sig  gøre.  Hold 


opmærksomt  øje  med  dem  og  se  efter  disse  kende- 
tegn :  en,  hvis  fødder  er  så  hurtige  som  en  gepard, 
hvis  blik  er  så  skarpt  som  en  høgs,  og  hvis  stemme 
er  så  blid  som  et  lams.  For  at  prøve  hans  intelli- 
gens sender  du  så  denne  mand  hen  på  torvet  og 
siger  til  ham,  at  han  skal  købe  noget  godt.  Send 
ham  så  afsted  engang  til  og  sig,  at  han  skal  købe 
noget  dårligt." 

Kongen  overvejede  den  vise  mands  ord  og  beslut- 
tede sig  til  at  gøre,  hvad  han  havde  sagt. 
Nu  rygtedes  det  blandt  fangerne,  at  kongen  søgte 
en,  der  kunne  tjene  ham  og  den  blide  dronning. 
Enhver  af  dem  ønskede  at  bl  ive  den  udvalgte,  så  de 
stod  allesammen  ret  og  udførte  alt,  hvad  man  bad 
dem  om. 

Imens  holdt  kongen  øje  med  fangerne,  både  når  de 
arbejdede,  når  de  gik  og  når  de  løb,  når  de  talte,  og 
når  de  spiste.  En  dag  lagde  han  mærke  til  en  be- 
stemt mand,  der  holdt  sig  så  rank  som  pyrami- 
derne. Hans  skridt  var  hurtige  og  sikre,  og  hans 
øjesyn  så  langt.  Når  han  talte,  var  hans  stemme 
som  en  varm  brises  hvisken. 
Kongen  kaldte  den  unge  mand  til  sig  og  gav  ham 
nogle  mønter.  ,,Gå  hen  på  landsbyens  torv,"  befa- 
lede han,  ,,og  køb  noget  godt." 
Snart  vendte  fangen  tilbage  med  en  tunge. 
,,Gå  nu  hen  og  køb  noget  dårligt,"  beordrede  kon- 
gen. Og  den  unge  mand  vendte  tilbage  med  en 
tunge  mage  til  den  første. 
,,Hvad  skal  det  betyde?"  sagde  kongen  temmelig 


/* 


hjertets  pen 


AF  DOROTHY  LEON 
Illustreret  af  Sherry  Thompson 


irriteret.  ,,Når  jeg  sender  dig  hen  på  torvet  for  at 
købe  noget  godt,  så  køber  du  en  tunge.  Og  når  jeg 
sender  dig  derhen  igen  for  at  købe  noget  dårligt,  så 
køber  du  også  en  tunge." 

,,Ja,  Deres  Majestæt,"  svarede  fangen.  ,,Det  er 
rigtigt.  For  fra  tungen  kommer  der  godt  og  fra 
tungen  kommer  det  som  er  dårligt  og  ondt. 
Når  tungen  taler  gode  og  retfærdige  ord,  så  er  der 
intet  der  kan  sammenlignes  med  den  i  godhed, 
men  når  den  taler  ondskab  usandhed,  så  er  der 
intet,  der  er  værre." 

Kongen  og  dronningen  blev  meget  glade.  Og  fra 
den  dag  af  tjente  den  kloge  unge  mand  kongen  og 
dronningen  af  et  glad  og  ærligt  hjerte. 


23 

Mark  kunne  knap  vente,  til  det  blev  lørdag.  Lør- 
dag aften  ved  10-tiden  ville  vandstanden  nemlig 
være  lavere  end  på  noget  andet  tidspunkt  hele 
resten  af  året.  Så  kunne  han  måske  finde  en  af 
de  sjældne,  spiralformede  bløddyrskaller,  som 
kaldes  en  junonia,  til  sin  samling. 
Da  Marks  familie  var  flyttet  ud  i  deres  nye  hus  i 
nærheden  af  stranden  tidligt  på  foråret,  be- 
gyndte Mark  at  samle  på  skaller  og  snegle- 
huse. Han  havde  mange  smukke  eksempla- 
rer i  alle  mulige  faconer  og  farver,  men  lige 
meget  hvor  meget  han  havde  søgt,  så  havde 
han  ikke  kunnet  finde  en  junonia.  Han  havde 
kun  set  billeder  i  bøgerne  af  denne  skinnende 
hvide,  kegleformede  skal  med  de  brune  firkan- 
ter. 

Men  Marks  optimistiske  forhåbninger  brast,  da 
han  tidligt  lørdag  formiddag  så  en  bil  standse 
foran  deres  hus.  Tante  Jen  stod  ud  af  bilen  og 
gik  om  på  den  anden  side  af  den  for  at  lukke 
døren  op  for  sin  søn,  Herb,  og  hjælpe  ham 
med  at  føle  sig  vej  ud  af  bilen. 
Mark  tænkte  på,  at  Herbs  blå  øjne  så  ud  til 


at  være  så  store  som  underkopper  bag  de  tykke 
brilleglas.  Han  følte  et  jag  af  medlidenhed  ved 
at  se,  hvordan  Herbs  mor  praktisk  talt  måtte 
føre  ham  op  ad  stien  til  huset. 
,,Dav,"  råbte  Herb,  da  de  to  kom  gennem  have- 
lågen. 

,,Dav",  svarede  Mark,  idet  han  prøvede  på  at 
lyde  bare  nogenlunde  munter.  Han  følte  sig 
lidt  skyldbevist,  da  han  så,  at  hans  fætter  bar 
på  den  æske  med  skaller  og  sneglehuse,  som 
han  selv  havde  givet  ham  for  at  holde  ham  be- 
skæftiget, så  han  selv  kunne  få  fred  sidste 
gang  Herb  havde  aflagt  ham  et  besøg,  så  derfor 
sagde  han:  ,,Kom  og  se  de  skaller,  jeg  har 
fundet,  siden  du  var  her  sidst." 
Herb  fulgte  med  Mark  ind  på  dennes  værelse. 
Mark  gav  ham  to  af  sine  nye  skaller  i  hånden. 
,,De  er  vel  nok  flotte,"  sagde  Herb,  medens 
han  hurtigt  bevægede  sine  fingre  over  deres 
overflade.  ,,En  hestemusling  og  en  molboø- 
sters. Ikke  også?" 

,,Det  er  rigtigt.  Men  du  brugte  slet  ikke  dit  for- 
størrelsesglas til  at  se  på  dem,"  svarede  Mark 

AF  CAROLYN  GLOECKNER 


forundret.  „Hvordan  kunne  du  vide,  hvad  slags 

det  var?" 

,,Ved  at  føle  på  dem,"  forklarede  Herb.  ,,Jeg 

lærte  at  bestemme  de  skaller  du  gav  mig  ved 

hjælp  af  en  bog  fra  biblioteket." 

,,Du    har    sandelig    gjort    noget    ved    det, 

Herb,"  sagde  Mark.  ,,Jeg  vidste  ikke,  at  du  var 

så  interesseret  i  skaller." 

,,Jo.  Jeg  håbede  på,  at  vi  kunne  tage  ud  at  lede 

efter  skaller  sammen,"  foreslog  Herb  ivrigt. 

,,Det  bliver  meget  lavvande  i  aften,"  svarede 

Mark  tøvende.  ,,Så  kunne  vi  måske  lede  efter 

skaller?" 

Herb    og    Mark    tilbragte    eftermiddagen    og 

begyndelsen  af  aftenen  med  at  studere  Marks 

samling.    Det   forbavsede   Mark  at   se,    hvor 

hurtigt  Herb  kunne  bestemme  de  forskellige 

skal  ler  bare  ved  at  føle  på  dem . 

,,Hvad  er  det  her?"  spurgte  Herb,  idet  han 

holdt  et  stykke  skal  op. 

,,Det  er  et  stykke  af  en  junonia,"  sagde  Mark. 

,,Junoiaer  er  meget  sjældne.  Jeg  har  længe 

ønsket  at  finde  mig  en,  men  jeg  har  kun  fundet 


sådan  nogle  stykker  som  det  der.  Der  er  et 
billede  af  en  hel  en  i  bogen  her." 
Herb  trak  et  forstørrelsesglas  frem  af  lommen 
og  gav  sig  til  at  studere  fotografiet.  ,,Den  ser 
spændende  ud,"  samtykkede  han.  ,,Det  er 
sandelig  en  god  bog.  De  har  ikke  engang  sådan 
en  god  bog  på  biblioteket." 

Omsider  blev  klokken  ti.  Med  voksende  spæn- 
ding fandt  Mark  en  spand,  en  skovl  og  en 
stavlygte  frem.  Så  gik  de  to  drenge  langsomt 
ned  mod  vandkanten. 

,,Jeg  ved  godt,  at  jeg  sinker  dig,"  sagde  Herb 
pludselig.  ,,Jeg  tror  hellere,  du  selv  må  lede 
efter  skaller  så  sætter  jeg  mig  her  på  stran- 
den og  venter." 

Mark  turde  knap  tro  på,  at  Herb  var  villig  til  at 
lade  ham  gå  videre  alene!  Men  efterhånden 
som  de  nærmede  sig  strandkanten,  opdagede 
han,  at  han  faktisk  gerne  ville  have  at  Herb 
skulle  være  med  til  at  lede  efter  skaller.  Folk 
lod  jo  altid  Herb  komme  bagefter.  Mark  begynd- 
te pludselig  at  indse,  hvor  svært  det  måtte 


f^^m- 


være  for  Herb  altid  at  være  alene  og  vente, 

mens  andre  mennesker  gik  videre. 

,,Nå!  Du  sinker  mig  såmænd  ikke  så  meget," 

svarede  Mark.  ,, Desuden  er  det  bedre  at  gå 

langsomt,  så  er  vi  sikre  på  ikke  at  gå  forbi 

noget  spændende." 

Herb  tav  lidt.  Da  han  omsider  sagde:   ,,Tak," 

syntes    Mark,    at   han    kunne   høre,    at   hans 

stemme  var  lidt  grødet. 

Da  drengene  nåede  ned  til  stranden,  var  det 

ebbe.  Der  var  blevet  afdækket  et  bredt  stykke 

med  mudret  sand,  og   Mark  kunne  se  store 

bunker  af  skaller  spredt  her  og  der.  Medens 

drengene  gik  gennem  det  våde  sand,  fik  Mark 

nu  og  da  øje  på  en  god  skal  og  lagde  den 

ned  i  sin  spand. 

Pludselig  fik  han  en  ide.  ,,Hør,  Herb,  kunner 

du  ikke  også  lede  efter  skaller.  Du  behøver  bare 

at  knæle  ned  ved  en  af  bunkerne  og  føle  dig 

frem  til  de  skaller,  du  gerne  vil  have." 

,,Deteren  mærtig  ide,"  sagde  Herb  ivrigt. 
Drengene  gik  videre,  indtil  de  kom  til  en  lille 
dynge  skaller.  Herb  knælede  så  ned  og  følte 
sig  igennem  dyngen.  Inden  der  var  gået  ret 
lang  tid,  havde  han  fundet  en  lille  men  fuld- 
kommen regelmæssig  hjertemusling,  en  stor 
knivmusling  og  en  molboøsters. 
Pludselig  kom  der  et  udbrud  fra  ham:  ,,Du! 
jeg  tror,  jeg  har  fundet  en  ..."  Så  tav  han. 
,,Nej,  det  er  vist  bareet  stykkeaf  et  eller  andet. 
Du  Mark!  Hvorfor  kommer  du  ikke  selv  og  ser 
på  denne  dynge?  Der  er  sikkert  en  masse,  jeg 
ikke  har  fået  med." 

Mark  kom  over  til  ham  og  bøjede  sig  ned  for  at 
lede.  Skallerne  lyste  i  lyset  fra  hans  stavlygte. 
,,Jeg  tror,  at  du  allerede  har  fundet  alle  de 
gode,"  sagde  han  lidt  efter. 
,,Se  nu  ordentligt  efter,"  blev  Herb  ved.  Mark 
forstod  ikke,  hvorfor  Herb  ville  blive  på  det 
samme  sted  hele  tiden.  Der  var  trods  alt  mange 
andre  dynger  med  skaller  på  stranden.  Men 
han  bestemte  sig  alligevel  til  at  kigge  på  bun- 
ken en  sidstegang. 

Så  var  det,  at  han  pludselig  fik  øje  på  noget  — 
en  fuldkommen  junonial  Han  turde  knap  tro 
sine  egne  øjne.  Den  var  regelmæssig  i  faco- 
nen, og  så  var  den  hel! 

,,Jeg  har  fundet  en  junonia!"  råbte  Mark  til 
Herb. 
Da  drengene  igen  gik  langs  stranden,  begyndte 

Mark  at  tænke  over,  hvad  der  var  sket.  Hvor- 
for havde  Herb  ikke  selv  fundet  junoniaen? 
tænkte  han.  Den  havde  trods  alt  ligget  aller- 
øverst i  dyngen.  Hen  måtte  bestemt  have  rørt 
ved  den. 

Da  de  kom  hjem,  glemte  Mark  det  igen,  fordi 
han  var  så  optaget  af  at  anbringe  sin  flotte 
junonia  i  udstillingsæsken.  Alle  ønskede  ham 
til  lykke,  men  ingen  virkede  så  glad  som  Herb. 
Senere  samme  aften  hørte  Mark  Herb  sige  til 
Tante  Jen:  ,,Jeg  er  glad  for  de  skaller  som  folk 
giver  mig,  men  det  er  nu  sjovere  selv  at  finde 
dem." 

Mark  tænkte  over,  hvad  han  havde  sagt,  mens 
han  så  på  sin  smukke  junoniaskal.  Herb  havde 
hele  tiden  vidst,  at  den  lå  der  i  bunken,  mente 
han;  ,,men  han  vidste  også,  at  den  ville  komme 
til  at  betyde  mest  for  mig,  hvis  jeg  selv  havde 
fundet  den!" 

Da  Herb  næste  formiddag  var  ved  at  gøre  sig 
klar  til  at  tage  af  sted,  rakte  Mark  ham  den  bog 
med  billederne,  som  de  havde  studeret  sam- 
men dagen  før.  ,, Hvorfor  tager  du  ikke  den  her 
bog  med  hjem,  Herb?"  foreslog  han.  ,,Så  kan 
vi  bruge  mange  timer  til  at  lede  efter  skaller, 
når  du  kommer  igen." 

Herbs  ansigt  lyste  helt  op  af  forbavselse. 
,,Du  kan  tro,  jeg  nok  skal  gøre  noget  ved  det, 
så  vi  kan  tage  ud,  når  som  helst  du  har  lyst," 
sagde  han  ivrigt. 

Og  Mark  mente  virkelig,  hvad  han  sagde,  da 
han  svarede:  ,,Den  er  mægtig!  Jeg  kan 
næsten  ikke  vente,  til  du  kommer  igen." 


Sandfærdige  historier  fra  Fijiørne 


Et  særligt 
vidnesbyrd 

Da  Juliet  var  et  ganske  lille  barn, 
havde  hun  forfærdeligt  ondt  i 
maven,  og  hun  blev  opereret  to 
gange,  før  hun  endnu  var  et  år 
gammel. 

Da  Juliet  blev  ældre,  skete  det  en 
dag,  at  hun  fik  meget,  meget 
høj  feber.  Hendes  mor  prøvede 
på  at  hjælpe  sin  lille  pige,  men 
der  var  ikke  noget,  der  syntes  at 
hjælpe.  Til  sidst  bestemte  hun 
sig  til  at  gå  hen  på  missions- 
hjemmet  og  bede  ældsterne  om 
at  velsigne  sin  datter. 
Missionæerene  gjorde,  hvad  hun 
bad  om,  og  da  de  nogle  timer 
senere  vendte  tilbage  for  at  se, 
hvordan  det  gik  med  Juliet,  sov 
hun  fredeligt. 

Juliet  blev  behandlet  på  pri- 
marybørnenes hospital  to  gange, 
men  hun  blev  alligevel  aldrig 
fuldstændig  rask.  De  velsignel- 
ser, hun  fik,  gjorde  alligevel,  at 
hun  havde  det  bedre. 
Juliet  blev  ved  med  at  opfordre 
sin  familie  til  at  blive  medlemmer 
af  kirken.  Endelig  i  marts  1968 
blev  de  allesammen  døbt.  De  fik 
mange  venner  i  kirken  og  var 
meget  glade.  Det  er  med  en 
ganske  særlig  kærlighed,  de 
tænker  på  Juliet  og  hendes  vid- 
nesbyrd, og  de  er  taknemmelige 
for,  at  hun  fik  både  dem  og 
mange  andre  til  at  slutte  sig  til 
kirken. 


Et  godt  eksempel     En  velsignelse 


Jayant  elskede  kirken,  selv  før 
han  blev  medlem.  Han  kunne 
godt  lide  at  høre  sin  onkel  tale 
om  evangeliet  og  om,  hvordan 
han  havde  været  den  første  inder 
på  Fijiøerne,  der  havde  sluttet  sig 
til  kirken. 

Efter  at  have  lyttet  til  missio- 
nærerne, spurgte  Jayant  sine 
forældre,  om  han  måtte  blive 
medlem.  De  gav  deres  tilladelse, 
og  Jayant  gjorde  alt,  hvad  han 
kunne  for  at  være  en  missionær 
over  for  sin  familie  ved  at  efter- 
leve evangeliets  principper  og 
ved  at  være  et  godt  eksempel. 
Inden  der  var  gået  ret  lang  tid, 
blev  Jayants  far  og  bror  døbt, 
men  hans  mor  holdt  sig  endnu 
tilbage.  Hendes  bedstefar  havde 
væreten  højtstående  hindupræst 
i  Indien,  og  hun  var  bekymret  for, 
hvad  hendes  familie  ville  sige, 
hvis  hun  blev  mormon.  Men  på 
grund  af  sin  søns  eksempel,  blev 
også  hun  tilsidst  medlem  af  kir- 
ken. 

Nu  er  hele  Jayants  familie  aktive 
i  deres  gren  i  Suva  Fiji,  og  de 
kender  den  kærlighed  og  den 
glæde,  der  følger  med,  når 
man  tjener  vor  himmelske  Fader. 

Oripa  boede  på  en  af  Fijiøerne. 
For  nogle  få  år  siden  var  hendes 
højeste  ønske  at  slutte  sig  til 
Jesu  Kristi  Kirke  af  Sidste  Dages 
Hellige.  Hendes  store  søster  var 
medlem  af  kirken,  og  Oripa 
spurgte  sine  forældre,  om  ikke 
også  hun  måtte  blive  medlem; 
men  de  gav  hende  ikke  lov. 
Endelig,  da  Oripa  var  ti  år  gam- 
mel, blev  hendes  bønner  besva- 
ret. Hun  var  så  glad,  da  hun  fik 
bekræftet  sit  medlemskab  i 
kirken,  at  hun  ikke  kunne  lade 
være  med  at  græde  af  glæde. 
Oripa  vidste,  at  vor  himmelske 
Faderville  velsigne  hende. 
Oripa  arbejdede  hårdt  og  gjorde 
sit  bedste  både  i  skolen  og  hjem- 
me. Alle  børnene  i  sjette  klasse 
på  Fijiøerne  skulle  op  til  en  vigtig 
eksamen.  Da  prøverne  blev  be- 
dømt, havde  Oripa  fået  de  højeste 
karakterer  af  alle  sjetteklassee- 
lever på  alle  Fijiøerne. 
Da  Oripas  storesøster  kom  hjem 
den  aften,  kyssede  hun  Oripa  og 
ønskede  hende  tillykke  med  at 
have  klaret  sig  så  godt  til  prøven. 
Da  de  stolte  forældre  spurgte 
Oripa  ud  om  eksamen,  forklarede 
hun,  at  hun  vidste,  at  dette  var  en 
velsignelse  fra  vor  himmelske 
Fader,  fordi  hun  var  blevet  med- 
lem af  hans  kirke. 

Bare  for  sjov 


Jeg  var  næsten  færdig  med  min 
nnission.  Der  var  nu  kun  en  uge  til- 
bage, og  jeg  var  blevet  afløst  fra 
Baden  gren  i  Schweitz;  nu  skulle  jeg 
tilbringe  min  sidste  uge  i  mis- 
sionshjemmet  i  Basel. 
Jeg  var  ivrig  efter  at  påbegynde 
rejsen  hjem,  for  selv  om  jeg  havde 
arbejdet  hårdt  og,  syntes  jeg  selv, 
havde  opfyldt  min  mission  godt,  og 
selvom  det  havde  været  en  meget 
minderig  mission  så  glædede  jeg 
mig  dog  til  at  vende  tilbage  til  min 
familie;  Herren  havde  velsignet  dem 
med  gode  økonomiske  kår,  et  godt 
helbred  og  styrke.  Jeg  var  stolt  af 
min  mor,  der  fortsat  havde  båret  den 
tunge  byrde,  hun  havde  påtaget  sig, 
da  far  pludselig  var  blevet  blind  i 
1951.  far  havde  tilpasset  sig  ud- 
mærket, og  til  trods  for  en  enkelt 
depressiv  periode  nu  og  da  havde 
han  genvundet  sit  gamle  hunør. 
Set  udefra  i  hvert  fald  var  han  den 
gode,  gamle  Ralph  Cracroft.  Men 
han  voksede  sig  snart  endnu  større 
rent  åndeligt,  for  tiltrods  for  et  stort 
handicap  havde  han  vist  verden  et 
smilende  ansigt,  han  havde  lært  at 
tilpasse  sig  og  havde  fortsat  med 
at  tjene  kirken  nu  som  før.  Jeg  var 
stolt  af  dem  begge  to  og  længtes 
efter  at  se  dem  igen. 
Jeg  skulle  altså  forblive  i  missions- 
hjemmet  denne  sidste  uge  og  hjælpe 
til  med  det  forefaldende  arbejde, 
men  især  skulle  jeg  hjælpe  en 
gruppe  nylig  ankomne  ældster  med 
at  lære  lektierne  og  vænne  sig  til 
deres  nye  opgave. 

Kun  en  af  de  unge  mænd  husker  jeg 
endnu.  Og  jeg  mindes  især  den  for- 
middag, hvor  vi  sammen  gik  op  ad 
trapperne  til  missionshjemmets 
øverste  etage,  hvor  jeg  skulle  orien- 
tere ham  og  undervise  ham.  I  løbet 
af  den  time  vi  tilbragte  sammen,  be- 
troede han  mig,  at  han  ikke  straks 
var  særlig  ivrig  for  at  komme  på 
mission;  faktisk  havde  han  først 
sagt  nej  tak.  Han  havde  ikke  anet 
sine  levende  råd,  for  han  vidste  ikke. 


AF  RICHARD  H.  CRACROFT 


Kast  dit 

brød  på 
vandet 


om  han  havde  den  nødvendige  styrke 
til  at  fuldføre  en  mission,  til  at  for- 
lade sin  veninde  og  til  at  udsætte 
sin  uddannelse  så  længe. 
Det  havde  været  en  mørk  tid  for  ham, 
sådan  som  det  ofte  sker  for  en  ung 
mand,  der  er  bange  for  at  rive  de 
bånd,  der  binder  ham,  over,  selv  om 
han  måske  gerne  vil;  for  han  ved, 
at  med  denne  handling  vil  alting 
forandre  sig,  idet  han  binder  sig 
til  at  tjene  kirken  i  i  hvert  fald  to  år. 
Og  missionsmarken  er  ikke  et  roligt 
værksted,  hvor  man  kan  gå  og  sysle 
stille  og  roligt;  den  er  som  en  front- 
linie i  en  kamp,  og  man  kan  roligt  gå 
ud  fra,  at  i  hvert  fald  nogle  vil  bide 
i  græsset.  Men  sejrene  er  strålende. 
Jeg  kendte  godt  alt  dette,  for  jeg 
havde  jo  selv  været  igennem  det 
hele  så  jeg  følte  med  ham.  Jeg  bad 
ham  fortælle  mig,  hvad  der  fik  ham 
til  at  forandre  mening,  for  nu  sad 
han  jo  her  sammen  med  mig  i  Basel 
i  Schweitz  som  ordineret  missionær. 
,,Det  var  egentlig  en  besynderlig 
oplevelse,"  fortalte  han.  Med  disse 
modstridende  følelser  med  hensyn 
til,  hvad  han  skulle  gøre,  var  han 
for  nogle  få  uger  siden  gået  til  nad- 
vermøde  i  et  ward,  hvor  en  af  hans 
venner  boede.    Mødet   var  forløbet 


som  sædvanligt,  indtil  der  var  en 
mand,  der  havde  rejst  sig  og  talt 
særlig  stærkt  og  oprigtigt,  en  mand, 
der  var  blevet  blind  som  voksen. 
Denne  mand  fortalte,  hvordan  Her- 
ren havde  velsignet  ham  med  mere 
dybtgående  indsigt  i  livets  sand- 
heder, hvordan  han  nu  virkelig  var 
kommet  til  at  se  rent  åndeligt,  og 
hvordan  han  til  trods  for  sit  handi- 
cap, som  de  fleste  mennesker  ville 
synes,  var  tilstrækkelig  stort  til  at 
slå  et  menneske  ud,  kunne  prise  Gud 
for  de  rigeste  velsignelser,  som  kan 
blive  et  menneske  tildelt.  Den  blinde 
mand  fortalte,  hvordan  han  havde 
tjent  Herren  hele  sit  liv,  og  hvordan 
Herren  nu  velsignede  ham  ud  over 
al  måde  ved  alle  de  muligheder,  han 
gav  ham. 

Missionæren  tav  lidt;  det  var  tyde- 
ligt, at  han  var  bevæget.  Denne 
mand,  fortsatte  han  så,  havde  inspi- 
reret ham,  og  han  havde  sagt  til  sig 
selv:  ,,Hvis  sådan  et  menneske,  fra 
hvem  Herren  har  taget  den  kostelige 
gave,  det  er  at  kunne  se,  kan  prise 
Gud  for  hans  velsignelser  og  bære 
vidnesbyrd  om  Guds  godhed,  kan 
jeg  så  tillade  mig  at  undlade  at 
anvende  de  beskedne  gaver,  jeg 
måtte  være  i  besiddelse  af,  i  Herrens 
tjeneste?"  I  det  øjeblik  bestemte  han 
sig  til  at  modtage  den  kaldelse,  som 
han  en  gang  havde  afslået  at  modta- 
ge. Han  tog  hjem  og  ringede  til  sin 
biskop  for  at  sige  til  ham,  at  han 
havde  ombestemt  sig. 
,,Hvad  hed  den  mand?"  spurgte  jeg. 
,,Det  ved  jeg  ikke",  svarede  han. 
,,Men  det  ved  jeg",  sagde  jeg  smi- 
lende   —    men  med  tårer  i  øjnene. 

,, Det  ved  jeg." 

Dr.  Cracroft,  som  er  assisterende 
lektor  i  engelsk  ved  Brigham  Young 
universitetet,  har  skrevet  artikler  til 
mange  amerikanske  blade  og  er  i 
øjeblikket  medlem  af  forfatter- 
komitéen til  et  præstedømmelektie- 
hæfte.  Han  er  medlem  af  Bonneville 
Ward,  Provo  East  Stake,  hvor  han 
virker  som  højrådsmedlem. 

Fasteloven 
historisk  set 


ÆLDSTE  HENRY  D.  TAYLOR 
Assistent  til  De  tolvs  Råd 


Ved  et  møde,  der  blev  afholdt  for 
nylig,  kom  præsident  Marion  G. 
Romney  med  et  budskab,  der  gjorde 
et  stort  indtryk  på  mig.  Først  sagde 
han:  ,,Det  har  altid  været,  og  det 
er  stadig  kirkens  ønske  og  formål 
gennem  fasteofferet  at  indsamle  de 
nødvendige  kontante  midler  til 
velfærdsprogrammet."  Og  han 
sagde:  ,,VI  kan  gøre  det  bedre, 
vi  bør  gøre  det  bedre,  ja,  vi  må  og 
skal  gøre  det  bedre."  Så  tilføjede 
præsident  Romney  disse  fortrøst- 
ningsfulde ord:  ,,Hvis  vi  fordobler 
vort  fasteoffer,  så  vil  vi  blive  rigere 
både  åndeligt  og  materielt.  Det  har 
Herren  lovet  os,  og  vi  har  set  det 
gennem  tiderne." 

For  mange  år  siden,  bestemte  man 
en  dag,  som  skulle  være  fasteda- 
gen. En  meget  vigtig  ting  ved  at 
overholde  fasten  var  dengang,  lige- 
som det  er  det  i  dag,  at  man  giver  et 
rundhåndet  bidrag  til  fastefondet. 
Kirkens  politik  med  hensyn  til  dette 
er  fastsat  som  følgende: 
,,Den  første  søndag  i  hver  måned  er 
normalt  fastsat  som  den  dag,  hvor 
man  faster  og  beder,  og  hvor  der 
holdes  særlige  vidnesbyrdsmøder. 
Der  bør  afsættes  tilstrækkelig  tid  til 
at  bære  vidnesbyrd  .  .  . 
,,At  faste  rigtigt  vil  sige,  at  man 
afholder  sig  fra  at  drikke  eller  spise 
i  den  tid,  hvor  man  ellers  normalt 
ville  spise  to  på  hinanden  følgen- 
de måltider,  at  man  møder  op  til 
faste-  og  vidnesbyrdsmødet  og  at 
man  giver  et  rigeligt  fasteoffer  til 
biskoppen,   så   han    kan    sørge   for 


dem,  der  har  hjælp  behov.  Det 
mindste  fasteoffer,  man  bør  give, 
svarer  til  prisen  for  de  to  måltider, 
man  ellers  ville  have  spist."  (General 
Handbook  of  Instructions  (1968)  side 
40) 

Det  har  imidlertid  ikke  altid  været 
om  søndagen,  at  man  har  fastet  og 
holdt  vidnesbyrdsmøde  i  kirken. 
Præsident  Joseph  Fielding  Smith 
har  fremsat  en  meget  interessant  be- 
retning om  udviklingen  af  denne  lov 
og  dette  princip.  Han  siger: 
,, Fasten  og  bønnen,  som  vi  kender 
det  i  denne  uddeling,  er  noget  der 
er  videreført  fra  menneskenes  tid- 
ligste historie.  Lige  fra  det  øjeblik, 
hvor  kirken  blev  organiseret,  har 
princippet  om  at  faste  under  bøn, 
været  en  befaling  fra  Gud.  (Se  L.&P. 
59:8-13;  88:76,  119)  Hvad  angår 
valget  af  en  bestemt  dag  i  måneden 
til  dette  formål,  så  har  vi  dette 
vidnesbyrd,  som  Brigham  Young  bar 
underen  tale,  han  holdt  i  det  gamle 
tabernakel  i  Salt  Lake  City  den  8. 
december  1867. 

Præsident  Young  sagde :  ,,...!  ved , 
at  vi  holder  fastedag  hver  første 
torsdag  i  hver  måned.  Hvor  mange  af 
jer,  der  er  her  til  stede,  kender  oprin- 
delsen til  denne  dag?  Før  der  blev 
betalt  tiende,  blev  de  fattige  hjulpet 
med  gaver.  De  henvendte  sig  til  (pro- 
feten) Joseph  i  Kirtland  ...  og 
bad  ham  om  hjælp,  og  han  beslutte- 
de, at  der  skulle  holdes  en  fastedag, 
og  den  blev  (således)  fastsat.  Det 
blev  besluttet,  at  den  skulle  holdes 
en  gang  om  måneden,  ganske  som 


det  er  nu,  og  at  alt  det,  der  ellers 
ville  være  blevet  fortæret  på  den  dag 
af  mel  eller  kød,  smør,  frugt  eller 
noget  andet,  skulle  medbringes  til 
fastemødet  og  afleveres  til  den,  der 
var  blevet  valgt  til  at  sørge  for  de 
fattige.  Hvis  vi  trofast  gjorde  dette 
(sagde  Brigham  Young),  tror  I  så,  at 
de  fattige  nogen  sinde  ville  mangle 
mel  eller  kød,  ost,  smør,  sukker  eller 
noget  andet,  de  havde  brug  for?  Nej, 
der  ville  være  flere  levnesmidler,  end 
alle  de  fattige  blandt  os  havde  brug 
for .  .  .  " 

Præsident  Smith  forklarede  så: 
,, Denne  skik  med  at  afholde  faste- 
dagen om  torsdagen  fortsatte  i  Nau- 
voo,  og  også  efter  at  kirkens  med- 
lemmer var  kommet  til  Rocky  Moun- 
tains.  Jeg  kan  huske  den  tid,  hvor 
visse  forretninger  og  kontorer  blev 
lukket  på  fastedagen,  efter  at  man 
udenfor  havde  hængt  et  skilt,  hvorpå 
der  stod:  , Lukket  på  grund  af  faste- 
møde.' 

Ændringen  fra  den  første  torsdag  i 
måneden  til  den  første  søndag  fore- 
gik således:  Hyrum  M.  Smith,  der 
senere  blev  medlem  af  De  tolvs  Råd, 
var  missionær  i  Newcastle,  England 
i  1896.  Den  torsdag,  hvor  der  var 
fastemøde,  måtte  de  engelske  med- 
lemmer af  kirken  bede  deres  respek- 
tive arbejdsgivere  om  at  få  fri,  mod 
at  afgive  tilsvarende  del  af  deres  løn. 
Nogle  af  dem  arbejdede  i  kulmi- 
nerne, så  når  de  kom  op  af  minerne, 
måtte  de  først  hjem  for  at  gå  i  bad 
og  skifte  tøj.  Dette  var  både  spild  af 
tid  og  penge.  Hyrum  skrev  til  sin  far 

præsident  Joseph  F.  Smith,  og 
spurgte,  hvorfor  det,  når  man  nu  tog 
omstændighederne  i  betragtning, 
var  nødvendigt  at  lade  fastedagen 
være  en  torsdag,  hvorfor  den  ikke 
kunne  være  en  søndag.  Præsident 
Smith  tog  brevet  med  til  Det  første 
Præsidentskabs  og  apostlenes 
møde  og  delagtiggjorde  dem  i  det. 
Følgende  er  et  uddrag  af  referatet 
fra  deres  møde  den  5.  november 
1896: 

.Præsident  Joseph  F.  Smith  be- 
gyndte at  tale  om  fastemøderne, 
idet  han  foreslog,  at  vi  forandrede 
den  fastsatte  dag  fra  den  første 
torsdag  i  hver  måned  til  den  første 
søndag.  Selv  gik  han  ind  for  idéen. 
Præsident  George  Q.  Cannon  var 
enig  heri,  og  efter  at  flere  andre 
brødre  havde  udtalt  sig  blev  det  be- 
stemt, at  der  ikke  skulle  være  noget 
tabernakel  møde  den  første  søndag  i 
hver  måned,  men  at  de  hellige  i 
denne  by  (Salt  Lake  City)  så  vel  som  i 
andre  ward,  skulle  mødes  i  deres 
lokale  kirkebygninger  eller  mødesa- 
le klokken  to  om  eftermiddagen  for 
sammen  at  holde  fastedagen.'  "  {Im- 
provement  Era,  december  1956,  side 
895) 

Foruden  at  der  blev  fastsat  en  an- 
den dag  til  fastemødet  og  til  over- 
holdelse af  fasten,  er  der  noget 
andet,  man  bør  lægge  mærke  til. 
Da  profeten  Joseph  fastlagde  pro- 
grammet i  Kirtland  i  kirkens  tid- 
ligste dage,  blev  de  hellige  bedt  om 
at  medbringe  de  fødevarer,  de  ellers 
ville  have  spist,  ti  fastemødet. 
Senere  blev  denne  metode  foran- 
dret således,  at  kirkens  diakoner 
fremtidig  en  gang  om  måneden  hen- 
vender sig  til  de  helliges  hjem  for  at 
modtage  fasteofferet  i  penge. 
Der  bliver  udført  mirakler  gennem 
faste  og  oprigtig  bøn.  I  1850  virkede 
Lorenzo  Snow,  der  senere  blev  præ- 
sident for  kirken,  som  missionær  i 
Italien,  hvor  han  prøvede  at  åbne 
dette  land  for  den  Herre  Jesu  Kristi 
evangelium.  Han  var  temmelig 
genert,  men  rent  åndeligt  var  han  en 
kæmpe.  Hos  en  familie,  som  han  var 
blevet  gode  venner  med,  var 
et  barn  blevet  meget  alvorlig  sygt. 


Vi  vil  biive  rigere 
både  åndeligt  og 
materielt,  hvis 
vi  overholder  dette 
evarigeliske 
princip 


Faktisk  indså  ældste  Snow  at  dette 
3-årige  barn  kun  ville  kunne  reddes 
gennem  streng  faste,  kraftig  bøn, 
fast  tro  og  gennem  præstedømmets 
magt.  Han  vidste,  hvor  meget  dren- 
gens helbredelse  ville  betyde  for 
befolkningen  i  denne  lille,  italienske 
by. 

Sammen  med  sin  kammerat  klatrede 
han  op  til  et  højt  fremspring  i  bak- 
kedragene, der  lidt  længere  nordpå 
bliver  til  Alperne.  De  fastede  og  bad, 
og  han  bønfaldt  i  seks  lange,  angst- 
fyldte timer  Herren  om  at  måtte  få 
guddommelig  kraft  til  at  helbrede 
denne  lille  dreng.  Så  endelig  kom 
det  bekræftende  svar;  han  skulle  få 
lov  til  det. 

Som  den  ydmyge  Guds  tjener  han 
var,  gik  han  så  igen  ned  til  landsbyen 
med  fuldkommen  tro  på,  at  barnets 
liv  ville  blive  skånet.  Drengen  fik 
en  velsignelse,  hvori  der  blev  sagt, 
at  han  ville  leve.  Nogle  få  timer 
senere,  da  ældste  Snov\/  og  hans 
kammerat  kom  tilbage  til  dette  hjem, 
havde  barnet  det  meget  bedre  og  var 
nu  godt  på  vej  til  at  blive  rask.  Æld- 
ste Snow  forstod,  at  de  gennem 
faste  og  bøn  havde  nået  en  barmhjer- 
tig himmelsk  Faders  trone.  Til  de 
taknemmelige  forældre  sagde  han: 
,,Det  er  Himmelens  Gud,  der  har 
udrettet  dette  for  jer."  (Se  Eliza 
R.  Snow,  Biography  of  Lorenzo 
Snow,  siderne  128-1 29) 
Der  er  ingen  tvivl  om,  at  fasten  er  et 
inspirerende  program,  og  der  er 
mange  goder  forbundet  med  at  over- 
holde   den.     Præsident     David    O. 


McKay  opsummerede  dem  med 
disse  ord : 

,, Ordet  faste  bruges  om  det,  at 
man  frivilligt  afholder  sig  fra  at 
indtage  føde.  Historikerne  fortæller 
os,  at  fasteskikken  kan  dateres  til- 
bage til  menneskehedens  tidligste 
historie  .  .  . 

Men  ligegyldigt,  hvor  og  hvordan 
denne  skik  begyndte,  så  er  det 
værd  at  lægge  mærke  til,  at  der 
knytter  sig  adskillige  goder  til  over- 
holdelsen af  denne  skik  .  .  .  Alle 
principperne  i  forbindelse  med  faste 
synes  at  pege  mod  den  kendsger- 
ning, at  faste  for  det  første  øger  ens 
fysiske  velbefindende;  dernæst 
lærer  man  selvbeherskelse  derved; 
den  giver  én  lejlighed  til  at  hjælpe 
andre,  og  endelig  får  man  åndelig 
styrke. 

Men  det  allerbedste  ved  fasten  er 
den  åndelige  styrke,  man  får  ved  at 
underkaste  sin  fysiske  appetit  vil- 
jens kontrol."  (Se  David  O.  McKay, 
Gospel  Ideals,  Improvement  Era, 
1953,  siderne  208:213) 
En  yderst  vigtig  faktor  ved  at  holde 
fastedagen  i  hævd  er  den,  at  man 
overværer  faste-  og  vidnesbyrdsmø- 
det  og  giver  udtryk  for  sin  taknem- 
melighed over  for  vor  himmelske 
Fader  for  hans  mange  velsignelser. 
For  mig  at  se,  er  der  fire  faktorer 
involveret,  hvis  man  skal  faste 
rigtigt,  nemlig  for  det  første  at  man 
afholder  sig  fra  at  indtage  noget,  for 
det  andet,  at  man  beder,  for  det  tre- 
die,  at  man  bærer  vidnesbyrd  og 
endelig,  at  man  yderet  fasteoffer. 
Jeg  er  overbevist  om,  at  vi  alle  sam- 
men har  stadig  brug  for  flere  velsig- 
nelser. En  af  Herrens  ydmyge  tje- 
nere, som  er  medlem  af  Det  første 
Præsidentskab,  har  givet  en  formel, 
der,  hvis  vi  følger  den,  vil  give  os 
større  velsignelser.  Og  jeg  gentager 
dette  inspirerede  løfte:  ,,Hvis  vi 
fordobler  vort  fasteoffer,  så  vil  vi 
blive  rigere  både  åndeligt  og  ma- 
terielt." 

Jeg  er  fuldt  og  fast  overbevist  om, 
at  det,  at  betale  fasteoffer,  med- 
fører rige  velsignelser.  Og  jeg  bærer 
vidnesbyrd  om  dette  i  vor  Herre  Jesu 
Kristi  navn.  Amen. 

Lørdagens  præstedømmemøde  den 
5.  oktober  1974 


Din  forberedelse 
til  din  mission 


AF  PRÆSIDENT 
A.THEODORETUTTLE 
Fra  De  halvfjerds  første  Råd 


Jeg  ønsker  at  tale  til  jer  unge  mænd 
om  jeres  fremtidige  mission.  Jeg  var 
selv  engang  en  ung  mand  som  jer. 
På  jer  virker  det  måske  som  om,  det 
er  meget  længe  siden,  men  selv 
synes  jeg  ikke,  at  der  er  gået  ret 
lang  tid.  Jeg  har  gennemlevet  hver 
eneste  dag  af  alle  de  år,  I  har  levet 
indtil  nu  —  og  mange  flere  dage. 
Jeg  er  også  far,  og  jeg  har  i  min  leve- 
tid fået  en  del  erfaring  med  hensyn 
til  unge  mennesker. 
Når  Guds  profet  erklærer,  at  det  nu 
er  tiden,  da  vi  skal  kæmpe  for  hans 
sag,  udvide  vort  arbejde  og  øge  an- 
tallet af  missionærer,  så  betyder 
det,  at  det  er  nu,  vi  skal  gøre  det! 
Jeg  talte  med  en  ung  mand  om  at 
tage  på  mission.  Han  sagde:  ,,Jeg 
har  ikke  lyst  til  at  tage  afsted."  Jeg 
spurgte:  ,,Hvad  kommer  det  sagen 
ved?  Vi  har  behov  for  dig." 
Præsident  Kimball  har  sagt,  at  vi 
ikke  engang  har  halvt  så  mange 
missionærer,  som  der  er  brug  for. 
Kan  I  ikke  se,  at  det  er  ligegyldigt, 
om  I  har  lyst  til  at  tage  afsted,  eller 
I  ikke  har  det.  Der  er  behov  for  jer! 
Ved  I,  hvad  det  vil  sige,  at  der 
er  behov  for  jer?  Broderskabets 
bånd  styrkes  og  bliver  ubrydelige  i 
missionsmarken.  I  vil  udvikle  en 
ganske  særlig  kærlighed  til  en 
kammerat,  som  I  knæler  ned  i  bøn 
sammen  med  hver  dag.  I  vil  lære  at 
elske  mennesker,  som  I  tjener,  li- 
gegyldigt hvilken  nationalitet,  de  er 
af,  og  hvad  der  ellers  kan  skille  jer 
fra  dem.  Og  de  vil  elske  jer.  De  vil 


elske  jer,  fordi  I  har  bragt  dem  evan- 
geliet. 

Mennesker,  der  er  blevet  omvendt 
husker  altid  dem,  der  underviste 
dem.  Jeg  har  hørt  mange  omvendte 
tale  næsten  med  ærefrygt  om  ,,vore 
missionærer."  Tænk  på,  hvordan  det 
ville  være,  hvis  der  var  nogen,  der 
bad  for  jer.  Forstår  I,  hvad  det  be- 
tyder? Dette  vil  altid  være  en  foræd- 
lende indflydelse  i  jeres  liv. 
Der  findes  mange  mennesker  deru- 
de, der  beder  for  at  lære  sandheden 
at  kende.  I  er  dem,  der  bedst  kan 
give  dem  denne  sandhed.  I  øjeblikket 
er  der  kun  18.000  af  jer,  der  er  ude 
som  missionærer.  Der  findes  næs- 
ten 60.000  af  jer,  der  er  mellem 
19  og  25  år,  men  som  ikke  er  ude 
som  missionærer.  Vi  har  brug  for 
mange,  mange  flere.  Der  er  ikke 
noget,  der  går  før  end  missionsar- 
bejdet. Ægteskabet  har  ikke  prioritet 
fremfor  dette.  Jeres  erhvervsarbejde 
kommer  også  i  anden  række.  Jeres 
uddannelse  bliver  afbrudt,  så  I  kan 
udfylde  dette  kald.  De  kurser,  I  skal 
følge  på  højere  læreanstalter,  kan 
planlægges  sådan,  at  I  både  kan 
udfulde  en  mission  og  siden  hen 
fuldføre  jeres  uddannelse.  Der  er 
måske  nogle  af  jer,  der  har  et  fysisk 
handicap.  Men  der  er  stadig  mulig- 
heder for,  at  I  kan  arbejde  som  mis- 
sionærer på  et  lokalt  plan. 
Det  er  først  og  fremmest  spørgsmå- 
let, om  I  er  moralsk  værdige,  der 
betyder  noget.  Vi  ønsker  ingen  svag 
karakter,  når  der  er  brug  for  åndelig 


styrke.  Studer  skrifterne!  Få  fat  i 
nogle  kulørte  blyanter.  Og  læg  dem 
sammen  med  jeres  Mormons  bog. 
Understreg  de  vers,  der  er  af  betyd- 
ning for  jer.  Et  andet  nyttigt  redskab 
for  en  missionær  er  beherskelse  af 
et  fremmedsprog.  Begynd  at  lære  et 
sprog.  Der  står,  at  vi  skal  ,, blive  be- 
kendt med  alle  gode  bøget,  sprog, 
tungemål  og  folk."  (L.&P.  90:15) 
Lær  at  bede  altid.  Knæl  ned  morgen 
og  aften.  Sørg  for  at  have  jeres 
forbindelse  til  Herren  i  orden.  Som 
den  unge  mand  sagde:  ,,Når  jeg 
kommer  forbi  kirken,  går  jeg  altid 
indenfor,  så  at  Herren  ikke,  når  jeg 
til  sidst  bliver  båret  ind  i  en  kiste 
skal  spørge:  , Hvem  er  det?' " 
Husk  på,  at  unge  mænd  bliver  sult- 
ne, enten  de  er  missionærer  eller 
ikke.  Men  de  bliver  nu  særlig  sultne, 
hvis  de  er  missionærer.  Lær  at 
spejle  et  æg,  og  at  lave  spagetti. 
Lær  at  vaske  op  og  sy  knapper  i. 
Dette  er  ikke  kun  ,,pigearbejde". 
For  det  bliver  ikke  den  slags  kam- 
merat, du  får  i  missionsmarken. 
Hvis  du  ikke  selv  kan  klare  det,  så 
kan  din  kammerat  sikkert  heller  ikke, 
og  vi  er  selvfølgelig  ikke  særlig  ind- 
stillet på  at  sende  jeres  mødre  med 
jer  ud  i  missionsmarken. 
Der  er  meget  rodet  på  visse  mis- 
sionærhybler. Det  er  fordi,  I  ikke  tid- 
ligt i  jeres  liv  lærte  at  samle  ting  op, 
hænge  dem  op,  lægge  dem  sammen 
og  sætte  dem  på  plads.  I  kunne  be- 
gynde nu,  men  I  må  selvfølgelig 
ikke  gøre  det  alt  for  pludselig,  det 

kunne  jo  være,  at  jeres  mødre  blev 
helt  forskrækkede.  Puds  jeres  sko. 
Pres  jeres  benklæder.  Lær  hvordan 
man  bærer  sig  ad  med  at  vaske  en 
skjorte  og  hænge  den  på  bøjle. 
Moderne  skifter  stadig.  Heldigvis 
er  vi  ved  at  bevæge  os  bort  fra  den 
sjuskede  hippi-agtige  påklædning. 
Klæd  jer  ordentligt.  I  kan  lige  så 
godt  nu  som  senere  lære  at  over- 
holde kirkens  standarder  for  påklæd- 
ning og  udseende.  Hvis  I  bare  lod 
jeres  hår  klippe  en  lille  smule  kor- 
tere nu,  så  ville  forandringen  ikke 
blive  helt  så  drastisk  senere.  Det  gør 
jer  ikke  bare  kønnere  at  se  på,  det 
forandrer  også  et  eller  andet  inden  i 
jer.  Hvis  I  bestræber  jer  på  at  følge 
dagens  mode  og  at  være  uhøjtideligt 
klædt,  så  hold  jer  stadig  indenfor 
rimelighedens  grænser.  Når  vi  er  i 
kirken  for  at  tilbede  Herren,  bør  vi 
være  iklædt  vore  bedste  og  reneste 
klæder.  Der  er  også  visse  af  jeres 
fædre,  der  ville  gøre  godt  i  at  følge 
disse  råd,  men  det  er  nu  en  helt  an- 
den snak. 

Hvor  vil  I  gerne  hen  på  jeres  mis- 
sion? Hvis  I  er  normale  —  og  det 
håber  vi  at  I  er,  det  er  faktisk  en 
af  forudsætningerne,  så  ønsker  I  at 
tage  til  et  eller  andet  fremmedartet 
sted  langt  borte.  Eller  I  ønsker  at 
tage  på  mission  der,  hvor  jeres 
fædre  var  missionærer.  Det  er  også 
ganske  normalt.  Der  er  nogle  unge 
mænd  i  kirken,  der  regner  det  sted, 
hvor  deres  fædre  tjente,  for  det 
eneste  rigtige  sted  —  den  eneste 
sande  mission.  Har  I  nogen  sinde 
betragtet  jeres  fædre,  når  deres 
gamle  missionsmark  bliver  nævnt? 
De  liver  helt  op,  eller  ser  længsels- 
fulde ud  og  må  pludselig  have 
brillerne  af  for  at  få  noget  ud  at 
øjet.  Hver  eneste  mand  fortjener 
at  kunne  føle  sig  helt  varm  indvendig 
ved  tanken  om  de  dejlige  missionær- 
dage. Derfor  vil  I,  som  så  mange  før 
jer  tage  derhed,  hvortil  I  bliver  kalde- 
de. 

Vidste  I,  at  jeres  biskop  skal  sende 
kirkens  præsident  en  rapport  an- 
gående, om  I  har  overtrådt  færdsels- 
loven? Hvis  I  nogensinde  har  været 
frataget  kørekortet,  så  skriver  han 


W  har  kun  halvt  så 
mange  missio- 
nærer, som  vi 
har  brug  for  — 
forbered  jer, 
der  er  brug  for  jer 


det.  Husk  på  dette  og  sørg  for,  at  der 
ikke  er  noget  at  sige  jer  på. 
Unge  mand,  det- koster  nu  omkring 
$130  om  måneden  for  en  mission. 
Når  den  tid  kommer,  hvor  I  skal  af- 
sted, er  det  måske  blevet  endnu 
dyrere.  Det  betyder,  at  I  vil  have 
brug  for  mellem  tre  og  fire  tusind 
dollars  for  at  fuldføre  en  mission. 
Nogle  af  jer  har  ikke  penge  nok.  Så 
må  I  se  at  få  penge  nok.  Herren  vil 
hjælpe  jer  og  jeres  familie.  I  skal  be- 
gynde så  tidligt  som  muligt.  Begynd 
på  et  job.  Arbejd  hårdt.  Spar  penge 
sammen.  Alt  for  mange  drenge  leger 
for  meget,  ser  fjernsyn  og  driver 
tiden  væk.  Få  jer  en  sparekassebog. 
Jeg  advarer  jer:  Ød  ikke  jeres  mis- 
sionærfond bort  på  en  cykel,  så  en 
knallert,  så  et  stereosæt  og  plader 
o.s.v.  Sig  ikke  til  jer  selv,  at  det  er  en 
,,  in  vestering",  som  kan  gøres  i  rede 
penge,  når  I  skal  af  sted.  At  lære  at 
sige  nej  til  sig  selv,  at  kunne  nægte 
sig  selv  noget  og  at  kunne  spare  op 
til  et  bestemt  formål  kan  meget  vel 
blive  de  største  velsignelser,  der 
kommer  ud  af  jeres  mission.  Efter  at 
I  har  gjort  alt,  hvad  der  står  i  jeres 
magt,  så  er  der  måske  stadig  nogle 
af  jer,  der  må  tale  med  biskoppen. 
Det  kan  være,  at  han  har  nogle  for- 
slag at  stillejer. 

I  vil  være  to  år  ældre,  når  I  vender 
tilbage  fra  jeres  mission.  I  dette 
øjeblik  tror  I  måske  ikke,  at  det  bety- 
der så  meget.  Men  jeg  kan  forsikre 
jer  om  én  ting,  nemlig  at  der  vil  ske 
nogle     temmelig     betydningsfulde 


forandringer.  Det  er  klogt  at  udsætte 
alle  tanker  om  forlovelse  og  ægte- 
skab. Det  kan  sagtens  ske,  at  det 
ikke  bliver  den  samme  partner,  I  fort- 
sætter sammen  med,  når  I  kommer 
hjem.  Der  er  mange,  der  med  tiden 
forandrer  mening  —  både  for  hans 
og  hendes  vedkommende. 
Selvom  en  fuldført  mission  ikke  er 
nogen  garanti  for  et  lykkeligt  ægte- 
skab, så  bidrager  den  dog  til  at  sta- 
bilisere mange  ting  i  jeres  liv,  som 
har  indflydelse  på  jeres  ægteskab. 
Det  at  man  bliver  rigtig  moden,  me- 
dens man  er  på  mission  gør  dels,  at 
man  selv  bliver  en  bedre  ægtefælle, 
og  dels  at  man  bedre  er  i  stand  til  at 
vælge  en  god  partner. 
Jeg  advarer  dig,  unge  mand.  Pas  på 
den  pige,  som  ikke  regner  missionen 
for  noget.  Pas  på  den  pige,  derdriller 
og  frister  dig,  og  som  prøver  at  tage 
modet  fra  dig  med  hensyn  til  at  tage 
på  mission.  Du  må  hellere  tage  dig 
i  agt.  Er  det  sådan  en  pige,  du  ønsker 
som  din  evige  livsledsager?  Det  var 
bedre,  om  du  gjorde  ende  på  sådant 
et  bekendtskab. 

I  er  ikke  for  unge  til  at  opnå  et  vid- 
nesbyrd og  bære  det  for  andre.  Ved 
en  stavskonference  kaldte  vi  en  ung 
pige  op  til  talerstolen.  Hun  var  lige 
vendt  tilbage  fra  Cumoraskuespil- 
lene.  Hun  bar  et  brændende  vid- 
nesbyrd. Efter  at  hun  havde  talt  ud, 
kaldte  vi  den  17-årige  Gary  op.  Han 
så  meget  forbavset  ud,  da  han  hørte 
sit  navn  nævne.  Han  rettede  sig  op 
til  sine  fulde  1,80  m  og  kom  op  til 
talerstolen.  Det  første  han  sagde 
var:  ,,Jeg  ved  ikke,  hvorfor  præsi- 
denten harkaidt  mig  op;  jeg  har  ikke 
engang  et  vidnesbyrd"  (han  henviste 
åbenbart  til  den  unge  pige,  der  lige 
havde  talt.)  Så  talte  han  om  seminar- 
programmet i  et  par  minutter,  ud- 
trykte taknemmelighed  for  sin  fami- 
lie og  sluttede  så:  ,,Jeg  ved,  at  evan- 
geliet er  sandt,  I  Jesu  Kristi  navn. 
Amen." 

Man  opnår  et  vidnesbyrd  gennem 
Helligåndens  gave  og  myndighed.  Vi 
opnår  et  vidnesbyrd  ved  at  bære  det 
for  andre.  Benyt  jer  af  enhver  pas- 
sende lejlighed  til  at  bære  jeres  vid- 
nesbyrd. Hvis  I  virkelig  ønsker  at  få 

et  vidnesbyrd  og  søger  efter  det,  så 
vil  I  også  få  det.  I  vil  få  lejlighed  til  at 
bære  jeres  vidnesbyrd  for  tusinder  af 
mennesker.  Dette  vil  påvirke  folk 
mere  end  noget  andet,  I  kan  gøre. 
Det  er  derfor,  I  bliver  kaldede  —  for 
at  I  kan  bære  vidnesbyrd  om,  at 
Jesus  er  Kristus,  at  Joseph  var  en 
profet,  at  denne  kirke  er  sand  —  og 
at  vi  har  en  levende  profet. 
Der  findes  mange  tusinder  her,  som 
aldrig  nåede  at  blive  anfører  for  fod- 
bodholdet,  formand  for  elevrådet 
eller  klasserepræsentant,  alt  sam- 
men på  én  gang.  I  føler  jer  måske 
ikke  som  verdensmænd,  når  I  fær- 
des i  selskabslivet.  I  får  måske  ikke 
topkarakterer  i  samtlige  fag.  I  speku- 
lerer på,  om  /  overhovedet  er  kvali- 
ficerede til  at  opfylde  en  mission. 
Unge  mand,  sørg  for  at  en  fast  be- 
slutning om  at  tjene  Herren  og  præ- 
dike hans  evangelium  vokser  sig 
stærk  i  jeres  hjerter:  ,,Thi  jeg  ved,  at 
han  giver  menneskene  efter  deres 
ønske,  det  være  til  død  eller  liv."  (Al. 


29:4)  Jeg  ved,  at  dette  løfte  er 
sandt.  Herren  elsker  jer.  Han  har 
brug  for  jer.  I  har  måske  ikke  alle  de 
egenskaber  og  evner,  som  I  gerne 
ville  have.  Men  I  har  store  mulighe- 
der. Nogle  af  jer  har  begået  fejl. 
Nogle  af  jer  bekymres  af  dårlige  per- 
sonlige vaner. 

Tal  med  Herren  om  dem  endnu  i  dag. 
Hvis  det  virkelig  er  noget,  der 
bekymrer  jer,  så  tal  med  jeres  far. 
Eller  I  har  måske  endog  brug  for  at 
tale  med  biskoppen.  Få  tingene  i 
orden  med  det  samme. 
De  største  missionærer,  kirken  har 
haft,  har  været  ydmyge  mænd  — 
mænd,  som  har  måttet  slide  hårdt, 
mænd,  som  holdt  sig  tæt  til  Herren 
og  satte  deres  lid  til  ham.  Også  I  kan 
blive  en  af  de  store.  Træf  beslutnin- 
gen nu.  Få  jeres  forhold  i  orden  nu! 
Forestil  jer,  hvordan  det  er  at  stå 
foran  dåbsbassinet  sammen  med 
jeres  første  omvendte,  at  hæve  højre 
arm  til  en  ret  vinkel  og  udtale  orde- 
ne:    ,,Med    myndighed    fra    Jesus 


Kristus  døber  jeg  dig  i  Faderens, 
Sønnens  og  den  Helligånds  navn." 
(L.&P.  20:73) 

I  kan  smække  en  bold  lige  i  målet,  I 
kan  være  den  første,  der  løber  over 
mållinien,  I  kan  komme  løbende  på 
ski  ned  ad  en  bjergskråning  en  dag, 
hvor  sneen  ligger  løst  som  pudder, 
og  hvor  solen  stråler  fra  en  høj 
himmel.  Der  er  mange  ting,  der  kan 
bringe  jer  stor  glæde  og  som  vil 
begejstre  jer.  Men  der  er  ikke  ret 
mange  oplevelser,  der  vil  berede  jer 
det  samme  stille,  bevægende  øje- 
blik, hvor  I  kan  skrive  i  jeres  dagbog : 
,,!  dag  døbte  vi  hr.  og  fru  Brown  og 
alle  deres  børn.  De  er  vel  nok  en  dej- 
lig familie!" 

Jeg  ved,  at  Gud  lever.  Jeg  ved,  at 
Jesus  er  Kristus.  Jeg  ved,  at  Joseph 
Smith  var  en  profet.  Jeg  ved,  at 
præsident  Spencer  W.  Kimball  er 
den  levende  profet  på  jorden  i  dag,  i 
Jesu  Kristi  navn.  Amen. 

Fredagens     formiddagsmøde     den 
4.  oktober1974 


Vore  dyrebare  børn 


PRÆSIDENT  LOREN  C.  DUNN 
fra  De  halvfjerd's  første  Råd 


Hvilken  smuk  fredens  ånd,  Taber- 
nakelkoret udvirkede  blandt  os  med 
deres  sidste  sang!  Det  er  et  privile- 
gium at  være  til  stede  her  ved  denne 
konference  her  til  morgen,  mine 
brødre  og  søstre,  og  at  modtage  de 
instruktioner  og  den  vejledning,  som 
Guds  profet  giver  os.  Jeg  bærer  vid- 
nesbyrd om  den  kendsgerning,  at 
præsident  Kimball  er  en  Guds  pro- 
fet, at  han  er  Guds  lovlige  admini- 
strator på  jorden  idag,  og  at  de, 
som  vil  følge  de  instruktioner,  han 
har  givet  os  her  til  morgen,  vil  erfare, 
at  det,  han  har  sagt  til  os,  er  sandt, 
og  at  det  vil  hjælpe  til  at  styrke  og 
opløfte  menneskeheden.  Præsident 
Spencer  W.  Kimball  er  en  Guds 
profet. 

Jeg  vil  gerne  tage  mit  udgangspunkt 
i  noget,  præsident  Kimball  tidligere 
har  sagt  om  et  emne  som  han  også 
har  berørt  til  morgen.  Han  sagde: 
,, Denne  nation  er  grundlagt  på  de 
enkelte  hjem,  og  de  enkelte  hjem  på 
de  enkelte  familier." 
Familien,  far  og  mor  og  børn,  er  den 
ældste  af  alle  vore  institutioner  og  er 
selve  grundlaget  for  civilisation. 
Intet  er  mere  dyrebart  eller  af  større 
varighed  end  familien.  Men  det  er 
tydeligt,  at  der  i  øjeblikket  er  behov 
for,  at  forældrenes  rolle  i  familien 
klargøres  og  igen  gives  sin  rette 
værdi. 

Jeg  husker,  at  jeg  for  nogle  år  siden 
var  på  forretningsrejse  til  det  østlige 
Canada  sammen  med  et  bredt  udsnit 
af  erhvervslivets  ledere  og  samfun- 
dets ledere  i  almindelighed.  Efter  at 


dagens  gøremål  var  overstået,  spiste 
vi  middag  sammen ;  på  et  tidspunkt  i 
løbet  af  aftenen,  hvor  alle  var  be- 
gyndt at  slappe  af  og  lære  hinanden 
at  kende,  var  der  en  af  de  tilstede- 
værende, der  uden  nogen  særlig 
grund  begyndte  at  tale  om  sin  søn, 
som  han  øjensynligt  holdt  vældig 
meget  af.  Men  alligevel  bestod  der 
en  konflikt,  ja,  næsten  en  frem- 
medgørelse mellem  ham  og  sønnen, 
og  han  var  i  høj  grad  i  vildrede  med, 
hvad  han  skulle  gøre,  hvis  han  da 
overhovedet  skulle  gøre  noget. 
Hans  ord  gjorde,  at  flere  andre,  der 
sad  ved  samme  bord,  begyndte  at 
fortælle  lignende  ting.  Man  kunne 
se,  at  det  var  et  emne,  som  de  ikke 
var  vant  til  at  tale  om,  men  de  var 
allesammen  bekymret  over  en  eller 
anden  aspekt  i  deres  familieliv,  for 
det  meste  et  eller  andet  i  forbindelse 
med  deres  børn. 

Skønt  vi  lever  i  en  titf,  hvor  der  fore- 
går store  forandringer,  er  jeg  over- 
bevist om,  at  forældre  er  lige  så 
ængstelige  og  bekymrede  for  deres 
børn,  som  de  altid  har  været.  Og 
hvis  familien  altså  er  den  grund- 
læggende enhed  i  samfundet,  så 
kunne  det  måske  være,  at  det  var  på 
tide  at  fastslå  visse  grundlæggende 
principper. 

For  det  første  må  forældrene  indse, 
at  de  har  ret  til  at  fastsætte  rammer- 
ne for  deres  børns  indstilling  til  tin- 
gene og  deres  opførsel  —  de  har 
ikke  alene  ret  dertil,  det  er  deres 
pligt. 
For    det     andet     skal     forældrene 


hjemme  lære  børnene  princippet  om 
arbejde  eller  arbejdets  etik,  om  I  vil. 
Hvor  skulle  der  måske  undervises  i 
det  værdige  i  at  udføre  sit  arbejde 
ordentligt,  hvis  ikke  i  hjemmet? 
Og  for  det  tredie  har  forældrene  ret 
til  at  fastsætte  den  moralske  og 
åndelige  tone  i  familien  for  at  hjælpe 
de  enkelte  familiemedlemmer  til  at 
indse,  hvor  vigtigt  det  er  at  efterleve 
de  guddommelige  principper,  så 
man  kan  leve  med  god  samvittighed 
og  i  fred  med  sig  selv. 
Lad  os  først  tale  lidt  om  forældrenes 
ret  til  at  afstikke  rammerne  for  deres 
børns  indstilling  til  tingene  og  deres 
opførsel  i  al  almindelighed.  Dette  er  i 
grunden  en  guddommelig  ret.  Gud 
siger  om  Abraham,  at  han  ,,skal 
blive  til  et  stort  og  mægtigt  folk  .  .  . 
jeg  har  jo  udvalgt  ham,  for  at  han 
skal  pålægge  sine  børn  og  sine 
efterkommere  at  vogte  på  Herrens 
vej  ved  at  øve  retfærdighed  og  ret," 
(1.  Mos.  18:18-19)  Gud  kunne  gøre 
Abraham  til  overhoved  for  en  stor 
slægt,  fordi  han  var  trofast  med 
hensyn  til  at  undervise  sine  børn. 
Der  er  nogle  i  verden,  som  måske  vil 
sige,  at  en  sådan  indflydelse  fra 
forældrenes  side  virker  undertryk- 
kende og  fratager  barnet  dets  frihed, 
men  i  virkeligheden  er  det  det  om- 
vendte, der  er  tilfældet.  Der  var  en, 
der  hørte  en  gruppe  unge  piger  tale 
om  en  af  deres  veninders  forældre. 
En  af  pigerne,  der  viste  modenhed 
og  forståelse  udover,  hvad  man 
kunne  vente  af  hendes  alder,  sagde: 
,, Hendes    forældre    elsker     hende 

ikke;  de  lader  hende  bare  gøre,  hvad 
som  helst  der  falder  hende  ind."  De 
andre  var  enige  med  hende. 
I  en  artikel  i  New  York  Times,  som 
senere  blev  forkortet  med  og  trykt  i 
Readers  Digest  (Det  Bedste)  skriver 
William  V.  Shannon  følgende: 
,, Amerikanske  børn  ...  er  i  udstrakt 
grad  ofre  for  den  kendsgerning,  at 
deres  forældre  har  spillet  fallit  over- 
for dem.  Det  ses  tydeligt  både  af 
deres  handlinger  og  gennem  deres 
ord  (skriver  han),  at  mange  fædre  og 
mødre  ikke  aner  deres  levende  råd, 
og  derfor  ikke  tør  foretage  sig  noget 
som  helst.  .  .  .  Mange  forældre  aner 
ikke  engang,  hvordan  deres  egen 
indstilling  er.  Andre  tror,  at  de  ved 
det,  men  mangler  tilstrækkelig  selv- 
tillid til  at  udøve  disciplin  i  overens- 
stemmelse med  disse  værdier ..." 
Det,  der  mangler,  skriver  han,  er  ikke 
så  meget  oplysning  om  børns  udvik- 
ling, men  overbevisning.  Skønt  ar- 
velighed selvfølgelig  spiller  en  rolle 
med  hensyn  til  et  barns  udvikling,  så 
afhænger  denne  dog  først  og  frem- 
mest af  ,,om  forældrene  er  tilstræk- 
kelig interesserede  i  deres  børn  til  at 
fastslå  og  forsvare  de  nødvendige 
værdier."  Forfatteren  skriver  også, 
at  det  er  nødvendigt,  at  både  faderen 
og  moderen  sætter  børnene  og 
ansvaret  i  hjemmet  før  alt  andet.  , , At 
opdrage  vore  børn  er  det  vigtigste 
arbejde,  de  fleste  af  os  nogen  sinde 
vil  komme  til  at  udføre." 
Han  erklærer  også,  at  forældre,  ,,der 
ikke  er  udholdende  i  at  opdrage 
børnene  i  overensstemmelse  med 
deres  egne  overbevisninger,  ikke 
giver  børnene  , frihed'  til  at  udvikle 
sig  selvstændigt.  I  stedet  lader  de 
andre  børn  og  de  forskellige  medier, 
primært  fjernsynet  og  filmene,  over- 
tage arbejdet."  (William  V.  Shannon, 
,,What  Code  of  Values  Can  We 
Teach  Our  Children?"  Reader's 
Digest.  (Den  engelsksprogede  ud- 
gave maj  1 972,  siderne  1 87-1 88) 
Det  vigtigste  princip,  der  skal  læres 
i  hjemmet  er  kærlighed.  Hvis  foræl- 
drene vil  påvirke,  vejlede  og  vise 
udholdenhed  i  kærlighed,  så  vil 
børnene  også  bruge  dette  princip  i 
alt,    hvad    de   foretager   sig.    Kær- 


Forældrene  tiar 
både  ret  og  pligt 
til  at  gøre  deres 
børn  stærke. 


lighedsprincippet  kan  opveje  mange 
fejltagelser  fra  forældrenes  side, 
når  det  drejer  sig  om  at  opdrage 
børn.  Men  man  bør  ikke  tage  fejl  af 
kærlighed  og  mangel  på  over- 
bevisning. 

For  det  andet  bør  der  undervises  i 
princippet  om  arbejde  inden  for 
hjemmets  rammer.  Der  findes  en  hel 
del  materiale,  der,  i  hver  fald  for  De 
forenede  Staters  vedkommende, 
viseren  forbindelse  mellem  det  antal 
mennesker,  der  lider  mere  eller 
mindre  af  stress,  og  det  stadig  lavere 
antal  timer,  man  gennemsnitlig 
arbejder  om  ugen.  Der  er  med  andre 
ord  noget,  der  tyder  på,  at  det  er  fri- 
tiden og  ikke  arbejdet,  der  har  den 
største  skyld  i,  at  den  enkelte  føler 
sig  mere  og  mer  stresset. 
Under  vor  opvækst  boede  min  bror 
og  jeg  i  et  ret  lille  samfund,  og  min 
far  indså  nødvendigheden  af,  at  min 
bror  og  jeg  skulle  lære  princippet  om 
arbejde.  Altså  satte  han  os  i  sving  på 
en  lille  gård,  der  lå  i  udkanten  af  den 
by,  hvor  han  selv  var  opvokset.  Det 
var  ham,  der  udgav  den  lokale  avis. 


så  han  kunne  ikke  tilbringe  ret 
megen  tid  sammen  med  os,  und- 
tagen tidligt  om  morgenen  og  om 
aftenen.  Det  var  et  ret  stort  ansvar 
for  sådan  to  teenagere,  og  det  skete 
da  også,  at  vi  greb  et  eller  andet  for- 
kert an. 

Vor  lille  gård  var  omgivet  af  andre 
gårde,  og  en  af  bønderne  gik  en  dag 
op  på  min  fars  kontor  for  at  fortælle 
ham,  hvad  vi  efter  hans  mening  gjor- 
de galt.  Min  far  lyttede  opmærksomt 
til  ham  og  sagde  så:  ,,Jim,  der  er 
noget,  du  ikke  forstår.  Ser  du,  det, 
der  interesserer  mig,  et  at  opdrage 
sønner  ikke  kvæg."  Jim  fortalte  os 
denne  historie,  efter  at  min  far  var 
død.  Til  trods  for  vore  fejltagelser, 
lærte  vi  at  arbejde  på  den  lille  gård, 
og  jeg  går  ud  fra,  at  vi,  selvom  de 
aldrig  sagde  noget  om  det,  godt 
vidste,  at  vi  var  langt  vigtigere  for  far 
og  mor  end  køerne  på  gården,  eller 
for  den  sags  skyld  alt  andet. 
Det  er  givet,  at  alle  familiemedlem- 
merne i  et  hjem  kan  gives  opgaver  og 
ansvar,  blot  disse  er  afpassede  efter 
deres  muligheder  og  evner,  for  sam- 
tidig med,  at  de  udfører  deres  op- 
gaver, så  lærer  de  den  værdighed, 
der  tølger  med  at  udføre  sit  arbejde 
omhyggeligt  og  føle  tilfredshed. 
Det  tredie  er,  at  forældrene  har  ret  til 
at  lære  deres  børn  moralske  og  ån- 
delige principper.  Lad  mig  med  hen- 
blik på  dette  citere  et  stykke  fra  de 
nyere  skrifter: 

,,0g  atter:  Om  forældrene  i  Zion 
eller  nogle  af  dens  organiserede 
stave  har  børn,  og  de  ikke  underviser 
dem  i  læren  om  omvendelse,  tro  på 
Kristus,  den  levende  Guds  Søn,  og 
om  dåb  og  den  Helligånds  gave 
gennem  håndspålæggelse,  når  de  er 
otte  år  gamle,  skal  synden  hvile  på 
forældrenes  hoved."  (L.&P.  68:25) 
I  sin  første  tale  til  kongressen  i  De 
forenede  Stater  fremkom  præsident 
Gerald  Ford  med  denne  almengæl- 
dende  kendsgerning:  ,,Hvis  vi  virke- 
lig kunne  benytte  os  ...  af  den 
moralske  og  etiske  kundskab,  som 
er  samlet  gennem  århundrederne, 
og  anvende  den  i  vort  mangeartede 
samfund  i  dag,  så  ville  vi  derved  for- 
hindre  flere   forbrydelser  og    mere 

korruption  end  alle  politibetjente  og 
offentlige  anklager  tilsarrimen."  Og 
han  tilføjede:  „Dette  er  et  arbejde, 
der  må  begynde  i  de  enkelte  hjem, 
ikke  på  regeringsplan."  {Christian 
Sciense  Monitor,  28.  august  1974) 
I  den  artikel,  jeg  tidligere  har  nævnt, 
skriver  hr.  Shannon:  ,, Intet  har  inva- 
lideret den  dyrekøbte  visdom,  som 
menneskeheden  har  samlet  sig 
siden  oldtiden.  At  slå  ihjel,  at  stjæle, 
at  lyve  eller  at  begære  sin  næstes 
ejendom  fører  stadig  til  en  større 
eller  mindre  grad  af  ulykke  og  håb- 
løshed for  overtræderens  vedkom- 
mende, såvel  som  for  den,  hand- 
lingerne går  direkte  og  indirekte  ud 
over  .  .  .  ,Du  må  ikke  bedrive  hor' 
lyder  måske  gammeldags,  men  hvis 
man  nu  siger  det  på  en  mere  moder- 
ne måde  —  ,Du  må  ikke  slå  et 
andet  menneskes  familieliv  i  stum- 
per og  stykker',  så  kan  de  fleste 
indse,  at  det  nok  var  værd  at  rette 
sig  efter." 

Han  påpeger  også  det  positive  ved 
selvfornægtelse  og  det  at  kunne 
vente.  Efterhånden  som  de  lidt 
ældre  teenagere  lærer  om  kendger- 
ningerne  med  hensyn  til  sex,  så  ville 
det  ikke  være  nogen  skade  til,  om  de 
udviste  en  smule  selvbeherskelse. 
,,Man  kan  sagtens  udholde  en  lille 
smule  frustration  eller  indre  spæn- 
ding —  og  man  har  endda  godt  af 
det.  Det  er  kun  nutidens  amerika- 
nere", siger  han,  ,,der  betragter 
frustration,  som  noget  der  kommer 
før  kolera  på  listen  over  de  lidelser, 
menneskene  kan  bliver  udsat  for." 
(Reader's  Digest.  Den  engelskspro- 
gede udgave  maj  1972,  siderne 
189-190) 

Dette  er  bare  tre  af  de  principper, 
som  der  bør  undervises  grundigt  i 
inden  for  hjemmets  rammer. 
Det  næste  spørgsmål,  der  melder 
sig,  er  så:  Hvordan  opnår  foræl- 
drene den  kunnen,  der  skal  til  at 
undervise  i  sådanne  emner?  For 
kirkens  medlemmer  er  svaret,  at  de 
lærer  det  gennem  den  træning  og 
den  kommunikation,  som  kan  finde 
sted,  under  familiehjemmeaftener- 
ne.  Mandag  aften  er  reserveret  fami- 
lien, og  der  er  intet,  er  kommer  forud 


for  dette.  Det  er  faderen,  der  præ- 
siderer, men  han  skal  også  få  andre 
medlemmer  af  familien  til  at  træffe 
forberedelser  til  denne  aften  og  yde 
deres  bidrag.  Hvad  der  siges  og 
gøres  afhænger  af,  hvad  den  enkelte 
familie  har  behov  for.  Kirken  har  ud- 
givet en  vejledning,  der  hjælper 
forældrene  til  at  undervise  børnene  i 
moralske  og  religiøse  principper, 
sådan  at  de  kan  anvende  dem  i  deres 
dagligdag. 

Til  forældre,  som  ikke  er  medlemmer 
af  kirken,  men  som  alligevel  er  in- 
teresseret i  denne  form  for  aktivitet, 
yder  kirken  en  speciel  hjælp.  I  nær- 
heden af,  hvor  I  bor,  er  der  både  del- 
tids- og  fultidsmissionærer,  som  er 
blevet  undervist  i,  hvordan  man  hol- 
der en  famHiehjemmeaften.  De  vil 
gerne  vise  jer  dette  program  i  jeres 
hjem,  uden  at  I  derfor  har  forpligtet 
jer  til  noget  som  helst.  Dette  er  et 
tilbud  fra  Jesu  Kristi  Kirke  af  Sidste 
Dages  Hellige,  og  vi  er  villige  til  at 
tilbyde  familier,  hvor  som  helst, 
denne  hjælp.  Det  eneste,  vi  forlan- 
ger, er  at  hele  familien  er  til  stede, 
særlig  faderen  eller  hjemmets  over- 
hoved, da  han  er  nøglen  til  hele  pro- 
grammet. 

Disse  unge  missionærer  er  selv- 
følgelig også  parate  til  at  undervise 
jeres  familie  i  Jesu  Kristi  evangelium 
ved  efterfølgende  besøg.  Men  hvis  I 
ikke  ønsker  at  fortsætte,  så  er  det  op 
til  jer.  I  alle  tilfælde  vil  I  så  have  et 
program,  som  mange  uden  for  kirken 
allerede  har  taget  til  sig,  fordi  de  har 
en  positiv  indvirknihg  på  familien  og 
hjemmet. 

Der  var  også  engang  nogle  ledere 
inden  for  erhvervslivet,  der  gennem- 
så familiehjemmeprogrammet  og 
anbefalede  deres  ansatte  det.  De 
ansatte  udfører  deres  arbejde  bedre, 
når  alting  går  godt  derhjemme. 
Måtte  Herren  velsigne  os  forældre, 
så  vi  kan  indse,  at  vi  har  ret  til  at 
hjælpe  til  med  at  formulere  vore 
børns  liv,  til  at  lære  dem  den  vær- 
dighed, der  følger  med  hårdt  arbejde 
og  til  at  opretholde  moralske  og  reli- 
giøse principper  i  vore  hjem.  Det 
beder  jeg  om  i  Jesu  Kristi  navn. 
Amen. 

Fredagens    eftermiddagsmøde    den 
4.  oktober  1974 


Vær  tapre  i  kampen 
for  troen 


ÆLDSTE  BRUCE  R.  McCONKIE 
Fra  De  tolvs  Råd 


Fra  Pauli  skrifter  har  vi  følgende  ud- 
fordring: 

„Men  du,  Guds  menneske!  ...  jag 
efter  retfærdighed,  gudsfrygt, 
troskab,  kærlighed,  udholdenhed, 
sagtmodighed; 

,, Strid  troens  gode  strid,  grib  det 
evige  liv,"  (1.  Tim.  6:11-12) 
Således  skrev  vor  medapostel  til 
dem,  som  havde  modtaget  Guds  Søn 
som  deres  Frelser,  havde  påtaget  sig 
Kristi  åg,  og  som  havde  indgået  en 
pagt  om  at  tjene  ham  og  overholde 
budene  ved  at  gå  i  Dåbens  vande. 
Og  derfor  siger  vi  til  alle  dem,  der 
er  til  stede  her  i  dag,  og  som  på 
tilsvarende  måde  har  påtaget  sig 
Jesu  Kristi  navn,  og  som  har  stillet 
sig  på  rettens  og  retfærdighedens 
side:  Vær  tapre,  kæmp  alt, 
hvad  I  kan.  Hold  ud.  Hold  budene. 
Overvind  verden.  (L.&P.  64:2) 
Idet  Paulus  talte  om  sig  selv  og  den 
voldsomme  kamp  med  verden,  som 
han  var  gået  sejrrig  ud  af,  sagde 
han: 

,, Så  venter  mig  nu  retfærdighedens 
sejrskrans,  som  Herren,  den  retfær- 
dige dommer,  vil  give  mig  på  hin  dag 
og  ikke  blot  mig,  men  også  alle  dem, 
der  har  glædet  sig  til  hans  tilsyne- 
komst." (2.  Tim.  4:7-8) 
Som  medlemmer  af  kirken  er  vi  midt 
i  en  voldsom  kamp.  Vi  er  midt  i  en 
krig.  Vi  har  stillet  os  på  Kristi  side  og 
skal  nu  kæmpe  mod  Lucifer  og  alt, 
hvad  der  er  vellystig  og  kødeligt  og 
ondt  i  verden.  Vi  har  svoret  til,  at  vi 
vil  kæmpe  sammen  med  vore  venner 
og  mod  vore  fjender,  og  vi  må  for  alt 


i  verden  ikke  tage  fejl  af,  hvem  der  er 
venner,  og  hvem  der  er  fjender.  Som 
en  anden  af  vore  gamle  medapostle 
skrev:  ,,Ved  I  ikke,  at  venskab  med 
verden  er  fjendskab  med  Gud?  Den, 
der  gerne  vil  være  verdens  ven,  gør 
sig  altså  til  Guds  fjende."  (Jakobs 
Brev  4: 4) 

Den  store  krig,  som  raser  til  alle 
sider,  og  som  desværre  resulterer  i, 
at  mange  falder,  nogle  for  aldrig  at 
rejse  sig  igen,  er  ikke  noget  nyt.  Om 
det  så  er  i  Himmelen,  så  var  der 
engang  krig  dér,  da  det  ondes  mag- 
ter forsøgte  at  tilintetgøre  menne- 
skets frie  vilje,  og  da  Lucifer  for- 
søgte at  føre  os  bort  fra  den  vej  til 
udvikling  og  fremskridt,  som  vor 
alvise  Fader  havde  skabt  for  os. 
Denne  krig  fortsætter  nu  på  jorden, 
og  djævelen  er  stadig  rasende  på 
kirken  og  drager  frem  for  at  ,,føre 
krig  mod  de  andre  af  hendes  slægt, 
dem,  der  holder  Guds  bud  og  be- 
svarer Jesu  vidnesbyrd."  (Joh.  Åb. 
12:17) 

Det  er  nu,  som  det  altid  har  været. 
De  hellige  kan  kun  overvinde  ham  og 
hans  hjælpere  ,,på  grund  af  Lam- 
mets blod  og  på  grund  af  deres  vid- 
nesbyrds ord;  og  de  havde  ikke 
deres  liv  for  kært  til  at  gå  i  døden." 
(Joh.  Åb.  12:11) 

Der  findes  ingen  neutrale.  Alle  med- 
lemmer af  kirken  er  enten  på  den  ene 
eller  den  anden  side.  De  soldater, 
som  udkæmper  slagene  i  denne 
krig,  vil  enten  som  Paulus  sejre  og 
vinde  ,, retfærdighedens  krone", 
eller  for  at  sige  det  med  Pauli  ord. 


så  ,,skal  (de)  straffes  med  evig 
undergang  bort  fra  Herrens  ansigt  og 
fra  hans  vældes  herlighed"  på  den 
dag,  hvor  han  kommer  for  at  ,, bringe 
.  .  .  straf  over  dem,  der  ikke  vil  vide 
af  Gud  at  sige,  og  over  dem,  som 
ikke  er  lydige  mod  vor  Herres  Jesu 
evangelium."  (2.  Tess.  1 :9,  8) 

Faktisk  kan  det  siges,  at  enhver,  der 
i  denne  krig  ikke  kæmper  tappert  for 
retfærdighedens  sag,  mere  eller 
mindre  kæmper  imod  den,  og  altså 
støtter  fjenden.  ,,thi  de,  der  ikke  er 
for  mig,  er  mod  mig,  siger  vor  Gud." 
(2.  Ne.  10:16) 

Enten  er  vi  for  kirken,  eller  også  er  vi 
imod  den.  Enten  stiller  vi  os  på  dens 
side,  eller  også  må  tage  konsek- 
venserne af  ikke  at  gøre  det.  Vi  kan 
ikke  overleve  åndeligt  med  den  ene 
fod  i  kirken  og  den  anden  i  verden.  Vi 
må  træffe  et  valg .  Enten  er  det  kirken 
eller  verden.  Der  findes  ingen  mel- 
lemting, og  Herren  elsker  en  modig 
mand,  som  kæmper  åbent  og  tappert 
i  hans  hær. 

Til  nogle  af  medlemmerne  i  sin  old- 
tidskirke  sagde  han: 
,,Jeg  kender  dine  gerninger;  du  er 
hverken  kold  eller  varm.  Gid  du  var 
kold  eller  varm  I 

,, Derfor,  fordi  du  er  lunken  og  hver- 
ken varm  eller  kold,  har  jeg  i 
sinde  at  udspy  dig  af  min  mund." 
(Joh.  Åb.  3:15-16)  Den,  der  kun  er 
villig  til  at  kæmpe,  hvor  omstændig- 
hederne er  gunstige,  er  den,  der 
trækker  sig  tilbage,  når  kampen  er 
hedest.  Det  bliver  ikke  dem,  der  får 

sejrskronen.  De  er  blevet  overvundet 
af  verden. 

De  medlemmer  af  kirken,  som  har  et 
vidnesbyrd,  og  som  lever  et  retfær- 
digt liv,  men  som  ikke  er  tapre  i  kam- 
pen for  Herrens  værk,  når  ikke  til  Det 
celestiale  Rige.  Deres  arv  er  terre- 
strial.  Om  dem  er  det  åbenbaret: 
,,Det  er  disse,  som  ikke  er  tapre  i 
Jesu  vidnesbyrd;  derfor  får  de  ikke 
Guds  riges  krone."  (L.&P.  76:79) 
Som  Jesus  sagde:  ,, Ingen,  som  ser 
sig  tilbage,  efter  at  han  har  lagt 
sin  hånd  på  ploven,  er  brugbar  for 
Guds  rige."  (Luk.  9:62) 
Hvad  er  Jesu  Vidnesbyrd?  Og  hvad 
skal  vi  gøre  for  at  være  tapre  i  dette? 
,,Skam  dig  derfor  ikke  ved  at  vidne 
for  vor  Herre,"  skrev  Paulus  til  Timo- 
teus,  ,,  .  .  .  men  vær  med  til  at  lide 
ondt  for  evangeliet"  (2.  Tim.  1 :8)  Og 
til  den  elskede  Johannes  kom  dette 
guddommelige  budskab:  ,,Thi  Jesu 
vidnesbyrd  er  profetiens  ånd."  (Joh. 
Åb.  19:10) 

Vor  Herres  vidnesbyrd!  Jesu  vid- 
nesbyrd! Hvilken  herlig  og  vidunder- 
lig tanke!  Den  åbner  mulighed  for 
ære  og  herlighed  sammen  med  Fa- 
deren og  Sønnen  i  evighed.  Jesu 
vidnesbyrd  er  at  tro  på  Kristus,  at 
modtage  hans  evangelium  og  at 
efterleve  hans  lov. 

Jesus  er  Herren.  Han  er  Guds  egen 
Søn,  som  er  kommet  til  verden  for  at 
løskøbe  os  mennesker  fra  Adams 
fald.  Jesus  har  købt  os  med  sit  blod. 
Han  er  opstandelsen  og  livet.  Han 
tilintetgjorde  døden  og  bragte  liv  og 
uforkrænkelighed  for  lyset  ved  det 
evangelium"  (2.  Tim.  1:10).  Han  ervor 
Frelser,  vor  Forløser  hos  Faderen. 
,,Thi  der  er  kun  én  Gud,  og  kun 
én  mellemmand  imellem  Gud  og 
mennesker;  mennesket  Kristus 
Jesus. "(I.Tim.  2:5) 
Frelsen  afhænger  af  Kristus.  Kun 
ved  hans  navn  kan  man  opnå  denne 
uvurdelige  gave.  Uden  ham  ville  der 
ingen  opstandelse  være,  og  alle 
mennesker  ville  for  altid  være  for- 
tabt. Uden  ham  ville  der  intet  evigt 
liv  være,  og  det  ville  ikke  være 
muligt  at  vende  tilbage  til  den  nådige 
Fader,  de  hellige  ville  ikke  kunne 
opnå  en  celestial  trone. 


Ingen  tunge  kan  udtale  og  ingen 
hjerne  forstå  alt  det,  som  er  givet  os 
af  ham.  ,, Værdig  er  Lammet,  det 
slagtede,  til  at  få  kraft  og  rigdom  og 
visdom  og  styrke  og  pris  og  ære  og 
lov!"(Joh.Åb.5:12) 
Vi  kan  ikke  have  et  fuldkomment 
vidnesbyrd  om  Kristi  guddommelige 
sønneforhold  og  om,  at  hans  godhed 
vil  bliver  til  frelse  for  os,  med  mindre 
vi  modtager  det  evige  evar^geliums 
fylde.  Et  vidnesbyrd  om  evangeliet 
opnås  gennem  Helligånden.  Når 
Helligånden  taler  til  ånden  i  os,  så  er 
vi  fuldkommen  overbevist  om  sand- 
heden af  det  åbenbarede  budskab. 
Et  vidnesbyrd  er  gennem  åbenbaring 
at  vide,  at  Jesus  er  Kristus; 
at  Joseph  Smith  og  hans  efterfølgere 
er  vor  tids  åbenbarere  af  sandheden 
om  Kristus  og  om  frelsen,  og  om  at 
Jesu  Kristi  Kirke  af  Sidste  Dages 
Hellige  er  Guds  rige  på  jorden,  det 
eneste  sted,  hvor  frelsen  er  at  finde. 
Vidnesbyrdet  om  Jesus  er  profetiens 
ånd.  Det  er  åndens  gave.  Det  er  kun 
de  trofaste  i  kirken ,  der  modtager  det 
i  fuldt  mål.  Det  er  forbeholdt  dem, 
som  har  ret  til  Helligåndens  stadige 
nærværelse.  Det  er  den  åndelige 
endowment,  der  gør  en  mand  til  pro- 
fet i  overensstemmelse  med  Moses' 
bøn:  ,,Gid  alt  Herrens  folk  var  pro- 
feter, gid  Herren  ville  lade  sin  Ånd 
kommer  over  dem!"  (4.  Mos.  11 :29) 
Hvad  betyder  det  at  være  tapper  i 
Jesu  vidnesbyrd? 

Det  betyder  at  være  modig ;  at  anven- 
de al  sin  styrke,  energi  og  alle  sine 
evner  i  krigen  mod  verden;  at  ud- 
kæmpe troens  gode  strid.  ,,Vær  fri- 
modig og  stærk,"  befalede  Herren 
Josua  og  fortsatte  så  med  at  sige,  at 
denne  styrke  og  dette  mod  bestod  i 
nøje  at  overveje  og  efterleve  alt,  hvad 
der  står  i  Guds  lov.  (Se  Josua  1 :6-9) 
Tapperhedens  hovedhjørnesten  i 
kampen  for  retfærdighedens  sag  er 
at  adlyde  evangeliets  hele  lov. 
At  være  tapper  i  Jesu  vidnesbyrd  er 
at  ,,kom(me)  til  Kristus  og  bliv(e) 
fuldkommen  i  ham";  det  er  at  for- 
nægte sig  selv  ,,alt,  hvad  der  er  ugu- 
deligt" og  elske  Gud  af  hele  sig 
,,magt,  sind  og  styrke."  (Moroni 
10:32) 


At  være  tapper  i  Jesu  vidnesbyrd  er 
at  tro  på  Kristus  og  hans  evangelium 
med  en  fuldkommen  og  fast  overbe- 
visning. Det  er  at  kende  sandheden 
og  guddommeligheden  af  Herrens 
værk  på  jorden. 

Men  det  er  ikke  det  hele.  Der  skal 
mere  til  end  blot  at  tro  og  at  vide.  Vi 
må  også  være  ordets  gørere  og  ikke 
blot  dets  hørere.  Det  er  ikke  nok,  vi 
er  øjentjenere;  der  skal  mere  til  end 
blot  at  sige,  at  Frelseren  er  Guds 
Søn  og  derfor  selv  guddommelig. 
Det,  der  kræves,  er  lydighed  og  per- 
sonlig retfærdighed.  ,,lkke  enhver, 
dersigertil  mig:  ,, Herre,  Herre!  skal 
komme  ind  i  Himmeriget,  men  den, 
der  gør  min  himmelske  Faders  vilje." 
(Matt.  7:21) 

at  være  tapper  i  Jesu  vidnesbyrd  er 
at  ,, stræbe  fremad  med  standhaftig- 
hed i  Kristus  og  have  et  fuldkommen 
klart  håb  og  kærlighed  til  Gud  og 
alle  mennesker."  Det  er  at  ,, holde 
...  ud  indtil  enden."  (2.  Ne.  31 :20) 
Det  er  at  efterleve  vor  religion,  at  leve 
som  vi  prædiker,  at  overholde  bu- 
dene. Det  er  dette,  der  er  beviserne 
på  sand  religion  i  et  menneskes  liv; 
det  er  ,,at  besøge  faderløse  og  enker 
i  deres  trængsel  og  bevare  sig  selv 
uplettet  af  verden."  (Jakobs  Brev 
1  :27) 

At  være  tapper  i  Jesu  vidnesbyrd  er 
at  beherske  sine  lidenskaber,  styre 
sin  appetit  og  hæve  sig  over  alt, 
hvad  der  er  kødeligt  og  ondt.  Det  er 
at  overvinde  verden,  såvel  som  han, 
der  er  vort  store  eksempel,  gjorde 
det,  han,  som  selv  er  det  tapreste  af 
alle  Guds  børn.  Det  er  at  være  mo- 
ralsk ren,  at  betale  sin  tiende  og  sine 
andre  ydelser,  at  holde  sabbaten 
hellig,  at  bede  af  et  oprigtigt  hjerte, 
at  ofre  alt,  hvis  vi  bliver  bedt  derom. 
At  være  tapper  i  Jesu  vidnesbyrd  vil 
sige  at  stille  sig  på  Herrens  side  i 
enhver  sag.  Det  er  at  stemme  som 
han  ville  stemme.  Det  er  at  tænke, 
hvad  han  tænker,  at  tro,  hvad  han 
tror,  at  sige,  hvad  han  ville  sige,  og 
gøre,  hvad  han  ville  gøre,  hvis  han 
var  i  den  samme  situation.  Det  er  at 
have  Kristi  sind  og  være  et  med 
ham,  ligesom  han  et  det  med  Fade- 
ren. 

Vor  lære  er  klar  nok;  at  leve  efter  den 
virker  måske  af  og  til  lidt  vanske- 
ligere. Måske  kan  det  hjælpe  med 
lidt  selvanalyse,  for  eksempel : 
Er  jeg  tapper  i  Jesu  vidnesbyrd,  hvis 
min  største  interesse  er  at  samle 
til  huse  i  mit  jordiske  skatkammer 
fremfor  at  opbygge  riget? 
Er  jeg  tapper,  hvis  jeg  besidder  mere 
af  denne  verdens  gods,  end  jeg  vit- 
terlig har  brug  og  behov  for,  og  hvis 
jeg  ikke  bruger  af  min  overflod  til  at 
støtte  missionærarbejdet,  til  hjælp 
til  at  bygge  templer  og  til  at  hjælpe 
dem,  der  har  brug  derfor? 
Er  jeg  tapper,  hvis  det  kun  er  rent  in- 
tellektuelt, jeg  er  involveret  i  kirken 
og  dens  lære,  hvis  jeg  er  mere  in- 
teresseret i  en  religiøs  diskusion  om 
dette  eller  hint,  end  jeg  er  interes- 
seret i  selv  at  få  en  åndelig  oplevel- 
se? 

Er  jeg  tapper,  hvis  jeg  er  meget  op- 
taget af  kirkens  indstilling  til  hvem, 
der  kan  modtage  præstedømmet,  og 
hvem  der  ikke  kan,  og  hvis  jeg  synes 
det  er  på  tide,  at  vi  får  en  ny  åben- 
baring desangående? 
Er  jeg  tapper,  hvis  jeg  bruger  en  båd 
eller  et  sommerhus  eller  en  anden 
form  for  weekendaktivitet  som  und- 
skyldning for  ikke  at  opfylde  mine 
religiøse  pligter? 

Er  jeg  tapper,  hvis  jeg  tager  del  i  ha- 
sardspil, hvis  jeg  spiller  kort,  ser 
pornografiske  film,  køber  ind  om 
søndagen,  går  udfordrende  klædt  el- 
ler gør  nogen  af  de  andre  ting,  som 
er  accepteret  blandt  verdslige  men- 
nesker? 

Hvis  vi  skal  opnå  frelse,  så  må  vi 
sætte  de  ting,  der  hører  Guds  rige 
til,  på  førstepladsen  i  vort  liv.  For  os 
må  det  være  Guds  rige  eller  intet.  Vi 
er  kommet  ud  af  mørket;  vi  er  i  be- 
siddelse af  Kristi  vidunderlige  lys.  Vi 
må  vandre  i  dette  lys. 
Jeg  er  selvfølgelig  ikke  i  stand  til  at 
se  ind  i  fremtiden,  men  jeg  er  absolut 
overbevist  om,  at  forholdene  i  ver- 
den ikke  bliver  bedre.  De  vil 
blive  værre,  indtil  menneskesønnen 
kommer,  hvilket  vil  sige  til  verdens 
ende,  hvor  de  onde  vil  blive  udslet- 
tet. 
Jeg  tror,  at  verden  vil  blive  værre,  og 


at  i  det  mindste  den  trofaste  del  af 
kirken  vil  blive  bedre.  Den  dag  kom- 
mer, hvor  vi  i  langt  højere  grad  end 
det  nogensinde  før  har  været  tilfæl- 
det vil  blive  forpligtet  til  at  vælge, 
hvor  vi  må  kæmpe  for  kirken,  holde 
os  strengt  til  dens  forskrifter,  lære 
om  principper,  hvor  vi  må  lytte  til  råd 
fra  profeterne  og  apostlene,  som 
Gud  har  sat  til  at  undervise  i 
læren  og  bære  vidnesbyrd  for  ver- 
den. Den  dag  kommer,  hvor  dette  vil 
være  mere  nødvendigt,  end  det  no- 
gensinde har  været  tilfældet  i  vor  tid 
eller  på  noget  som  helst  tidspunkt 
under  denne  forvaltning. 
Dette  værk  er  Herrens.  Det  er  Guds 
værk.  Det  er  vor  Fader,  der  er  op- 
havsmand til  det.  Det  er  ham,  der 
styrer  det.  Der  findes  intet  i 
denne  verden,  der  på  nogen 
måde  kan  sammenlignes  med  vigtig- 
heden af  Jesu  Kristi  evangelium.  Det 
er  Guds  kraft  til  frelse  (Rom.  1 :16) 
og  hvis  vi  vil  leve  og  ånde  for  evan- 
geliet og  dets  sag,  altid  og  bestan- 
digt, så  vil  vi  have  fred,  glæde  og 
lykke  i  dette  liv  og  gå  videre  til  evig 
herlighed  i  det  kommende. 
Vi  forkynder  evangeliet  og  vi  bærer 
vidnesbyrd.  Vi  har  forkyndt  sandhe- 
dens evige  principper  her  i  dag;  og 
når  som  helst  vi  forkynder  ved  Hel- 
ligåndens kraft,  så  har  vi  ret  til  at 
bære  vidnesbyrd  om,  at  den  lære,  vi- 
har  forkyndt,  er  sand,  samt  at  men- 
neskene, hvis  de  lever  i  overensstem- 
melse hermed,  vil  få  del  i  alle  de  vel- 
signelser, som  den  nådige  Fader  så 
gerne  udgyder  over  deres  hoveder. 
Jeg  bærer  vidnesbyrd  om  sandheden 
af  de  lærdomme,  der  er  blevet  for- 
kyndt her  i  dag,  og  vidner  igen  om, 
at  Jesus  er  Herren,  at  frelsen  er  i 
ham,  og  at  hans  navn  er  det 
eneste  navn  under  himlen,  hvorved 
vi  kan  blive  frelst. 

Gud  give  os  visdom,  klarsynthed,  og 
beslutsomhed,  mod  og  tapperhed  til 
at  kæmpe  mandigt  i  hans  hær  og 
som  præsident  George  Albert  Smith 
så  koncist  udtrykte  det  ,,være  på 
Herrens  side."  I  Jesu  Kristi  navn. 
Amen. 


A  t  være  tapper  i 
Jesu  vidnesbyrd 
er  at  adlyde 
evangeliet  i  sin 
helhed 

Fredagens  formiddagsmøde  den 
4.  oktober  1974 


Hvorfor  ikke  nu? 


ÆLDSTE  NEAL  A.  MAXWELL 
Assistent  til  De  tolvs  Råd 


Mine  brødre  og  søstre,  jeg  vil  gerne 
tale  om  og  til  en  særlig  vigtig  gruppe 
mennesker,  nemlig  dem,  som  helt 
bestemt  har  i  sinde  en  skønne  dag  at 
begynde  at  tro  og/eller  være  aktiv  i 
kirken.  Men  ikke  endnu!  Det  drejer 
sig  ikke  om  onde  mennesker  men 
om  gode  mennesker,  som  blot  ikke 
er  klar  over,  hvor  meget  bedre  de 
kunne  være.  Sådanne  personer  hol- 
der sig  ofte  nær  til  kirken,  men  de 
deltager  ikke  fuldt  og  helt.  De  vil 
billedlig  talt  ikke  gå  ind  i  kirkesalen, 
men  de  vil  på  den  anden  side  heller 
ikke  gå  ned  ad  trappen  igen.  Det  er 
disse  mennesker,  der  har  behov  for 
kirken,  og  som  kirken  behøver,  men 
som  til  dels  lever  ,,uden  Gud  i  ver- 
den." 

Til  disse  mennesker  vil  jeg  —  gen- 
nem den  korte,  indtrængende  invita- 
tion som  nu  følger  —  gerne  sige,  at  I 
kan  være  forvisset  om,  at  der  virkelig 
er  hårdt  brug  for  jeres  kammerat- 
skab i  kirken  og  virkeligt  behov  for 
jeres  særlige  talenter  og  styrke. 
Der  er  gode  grunde  til,  at  i  beslutter 
jer  nu,  for  som  timerne,  dagene  og 
månederne  synes  at  gå  hurtigere  og 
hurtigere,  bliver  viljen  til  at  forpligte 
sig  svagere.  De  begivenheder,  der 
snart  skal  indtræffe  på  denne  jord, 
vil  begrænse  den  lunknes  mulig- 
heder, fordi  de  spørgsmål,  som 
Jesus  har  bragt  på  bane,  er 
spørgsmål,  man  ikke  kan  komme 
udenom! 

Men  hvis  I  virkelig  ikke  ønsker  at  for- 
pligte jer  nu,  så  lad  mig  give  jer  føl- 
gende advarsel : 


Se  ikke  alt  for  grundigt  på  de  nydel- 
sessyge mennesker,  der  færdes  om- 
kring jer,  for  så  vil  I  opdage  det 
sørgmodige  islæt  i  vellystligheden 
og  I  vil  kunne  høre  den  kunstigt  ly- 
dende latter  fra  dem,  som  fører  et 
udsvævende  liv. 

Se  heller  ikke  alt  for  nøje  på  de  moti- 
ver, folk  har  til  at  sætte  sig  op  mod 
Gud,  for  så  vil  i  lægge  mærke  til  al 
den  tvivl,  der  knytter  sig  til  deres 
tvivl. 

Pas  endelig  på  ikke  at  lade  den 
utænkelige  tanke  strejfe  jer  at  Gud 
virkelig  eksisterer.  I  kunne  jo  nemt 
komme  til  den  dybtfølge  konklusion, 
at  han  elsker  lige  netop  jer,  så  I,  i 
den  sidste  ende,  ikke  kan  komme 
uden  om  ham  og  hans  kærlighed  til 
jer! 

Tænk  ikke  for  meget  over,  hvad  I  læ- 
rer jeres  børn,  for  hvad  der  i  jer  blot 
er  en  vis  ligegyldighed  over  for  kris- 
tendommen, kan  i  jeres  børn  blive  til 
direkte  fjendskab;  for  hvad  I  ikke  for- 
svarer, kan  jeres  børn  måske  fuld- 
stændig forkaste. 

I  må  heller  ikke  tænke  nærmere 
over,  om  det  nu  er  praktisk  og  muligt 
at  overholde  evangeliets  standarder 
som  for  eksempel  med  hensyn  til  at 
afholde  sig  fra  indtagelsen  af  alko- 
hol; for  hvis  I  gør  det,  vil  I  blive  be- 
gravet af  et  hav  af  statistiske  oplys- 
ninger, der  beviser,  at  afholdenhed  i 
virkeligheden  er  den  eneste  kur  mod 
alkoholisme,  som  er  både  præventiv 
og  helbredende.  I  vil  også  indse, 
at  det,  at  efterleve  et  eneste  forebyg- 
gende evangelisk  princip,  gør  mere 


nytte  end  tusinder  af  programmer  fra 
regeringens  side,  som  skal  kompen- 
sere herfor  —  disse  programmer  vir- 
ker i  virkeligheden  ofte  lige  så  effek- 
tivt, som  hvis  man  gav  sig  til  at  sæt- 
te liggestolene  op  på  lige  rækker  på 
dækket  af  et  synkende  skib. 
I  må  heller  ikke  tænke  for  meget  over 
andre  læresætninger,  som  for  ek- 
sempel hvor  vigtigt  det  er,  at  der  er 
kærlighed  i  hjemmet:  for  hvis  I 
overvejer  dette  alt  for  længe  —  i  en 
verden  fuld  af  forældreløse  børn,  der 
kun  nominelt  har  forældtre  —  så  vil  I 
indse  visse  realiteter,  der  kunne  få 
hårene  til  at  rejse  sig  på  jeres  hove- 
der. 

Tænk  heller  ikke  nærmere  over  den 

lære,  der  siger,  at  I  er  Guds  børn, 

for  hvis  I  rigtigt  overvejer  dette,  vil 

det  betyde,  at  I  begynder  at  føle  et 

tilhørsforhold  til  ham. 

I  skal  endelig  ikke  begynde  for  alvor 

al  læse  Mormons  Bog,  for  det  kunne 

ske,  at  de  pludselig  gik  op  for  jer,  at 

den  indeholder  klar  indsigt  i  et  helt 

årtusinds  hellig  historie. 

I  skal  heller  ikke  forsøge  at  klemme 

alt  for  meget  ned  i  den  kuffert,  I  har  i 

sinde  at  tage  med  jer,  når  i  forlader 

denne  verden,  for  det  er  de  færreste 

jordiske  ting,  der  slipper  igennem 

det   celestiale   toldvæsen;    kun    de 

ting,  der  er  evige  af  natur,  kan  med 

bringes. 

Bed  endelig  ikke,  for  I  vil  få  svar  fra 

en  kærlig  Fader,  der  lytter  til  jer. 

I  må  heller  ikke  tænke  for  meget  over 

muligheden  for,  at  der  er  levende 

profeter  på  jorden  i  dag.  Tænk  i  ste- 

det  på,  at  de,  som  er  opretholdt  som 
profeter,  virker  ganske  almindelige 
på  mange  måder.  Glem,  at  der  har 
været  andre  profeter,  der  var  fiskere 
og  teltmagere;  så  jævne  var  de,  at 
man  knap  ville  have  lagt  mærke  til 
dem,  hvis  ikke  de  havde  talt  og  hand- 
let, som  de  gjorde!  For  de  prøvelser, 
som  får  nogle  mennesker  til  at  op- 
give alting,  gør  kun  disse  særlige 
mænd  endnu  mere  nidkære  i  troen. 
Giv  jer  ikke  til  at  overveje  de  sociale, 
politiske  og  økonomiske  tendenser, 
der  i  høj  grad  tyder  på,  at  der  er  et 
uvejr  i  anmarch,  medmindre  I  indser, 
at  der  er  en  uopløselig  forbindelse 
mellem  overholdelse  af  lovene  og  et 
samfunds  trivsel. 

Læs  ikke  hvad  det  helligste  menne- 
ske, der  nogen  sinde  har  levet  på 
denne  jord,  sagde  om  nødvendighe- 
den af  visse  ordinanser,  for  så  vil  I 
se,  at  han  ikke  tillod  nogen 
undtagelse  heller  ikke  for  sig  selv. 
Studer  ikke  skrifterne  for  at  under- 
søge, om  gode  mennesker  stadig  har 
brug  for  kirken,  for  det  bedste  men- 
neske, der  nogen  sinde  har  levet,  or- 
ganiserede denne  kirke  —  fordi  til- 
fældig uorganiseret  godhed  hos  den 
enkelte  ikke  er  stærk  nok  i  kampen 
mod  det  onde. 

Hvis  I  nu  er  blevet  stødt  over  det,  jeg 
har  sagt,  så  tro  endelig  ikke,  at  jeres 
fornærmelse  kommer  af,  at  I  har 
trængt  til  at  høre  disse  ting 
længe  før  jeg  sagde  dem  til  jer. 
I  må  ikke  være  helt  ærlige  med  hen- 
syn til  det  hykleri,  der  udvises  af  vis- 
se kirkemedlemmer,  som  måske  ud- 
giver sig  for  at  være  bedre,  end  de 
er,  for  det  kunne  være,  I  snart  ind- 
så, at  der  også  findes  en  anden  form 
for  hykleri  —  nemlig  at  lade  som  om 
man  er  mindre  involveret,  end  man  i 
virkeligheden  er! 

Ja,  brødre  og  søstre,  det  er  bedre  at 
undgå  alle  sådanne  ting,  hvis  I  virke- 
lig ønsker  at  blive  ved  med  at  udsæt- 
te at  tage  en  beslutning  med  hensyn 
til  Kristus  og  hans  kirke. 
Josua  sagde  imidlertid  ikke:  vælg 
til  næste  år  hvem  I  ville  tjene;  han 
talte  om  ,,i  dag",  medens  det  stadig 
er  dagslys  og  før  mørket  får  mere  og 
mere  magt.  (Josua  24: 15) 


I  skrifterne  står  der,  at  da  Jesus 
kaldte  sine  første  disciple,  forlod  de 
deres  net  og  både  ,, straks".  De 
spurgte  ikke  Jesus,  om  de  kunne 
slutte  sig  til  ham  efter  fiskesæ- 
sonen ;  de  udsatte  ikke  engang  deres 
svar  for  at  få  yderligere  en  fangst 
hjem.  De  gik  ,, straks"  med  ham!  (Se 
Matt.  4:20) 

Brødre  og  søstre,  I  skal  handle,  for 
når  først  sjælen  begynder  at  føle 
tilbøjelighed  til  at  tro,  begynder  der 
at  ske  forunderlige  ting!  Når  man 
først  forlader  trappen,  der  fører  op  til 
kirkedøren  og  går  ind  i  kirken,  så 
hører  man  ikke  alene  musikken  mere 
tydeligt  —  man  bliver  selv  til  en  del 
af  den. 

I  skal  handle  nu,  sådan  at  når  I  om 
tusind  år  fra  nu  af  ser  tilbage  på  dette 
øjeblik,  I  da  kan  sige,  at  dette  øjeblik 
betød  meget,  det  var  den  dag,  hvor 
der  blev  taget  en  beslutning. 
Glem,  at  I  har  spildt  jeres  evner  og 
jeres  tid  indtil  nu  ved  at  være  inak- 
tive. Glem  al  den  stolthed,  der  gør 
det  vanskeligt  at  indrømme,  at  man 
har  taget  fejl,  for  det  bliver  aldrig 
m/ndre  vanskeligt,  end  det  er  nu. 
Alle  skal  vide,  hvordan  det  føles  at 
have  et  sønderknust  hjerte  og  en 
angergiven  ånd,  hvorved  man  renses 
gennem  særlig  skamfølelses  hede, 
hellige  ild,  så  man,  når  det  er  over- 
stået, kan  føle  en  renere  kærlighed 
og  have  en  større  evne  til  at  tjene 
både  Gud  og  sine  medmennesker. 
De  hjerter,  der  er  ,,de  verdslige  ting 
hengivne,"  er  så  , .hengivne",  at  de 
først  må  sønderknuses.  (L.&P. 
121:35) 

Faktisk  er  en  af  de  skadeligste  lege, 
man  kan  lege  med  sig  selv,  den  leg, 
der  kaldes  ,,ikke  endnu",  idet  man 
håber  at  kunne  synde  bare  en  lille 
smule  endnu,  før  man  holder  op  med 
det;  at  kunne  nyde  verdens  anerken- 
delse bare  lidt  endnu,  før  man  vender 
sig  bort  fra  dens  gunst ;  at  vinde  bare 
en  enkelt  gang  endnu  i  den  materiel- 
le verdens  chancelotteri;  at  være 
kysk,  men  ikke  endnu ;  at  være  andre 
en  god  næste,  men  ikke  nu.  Man  kan 
kun  tøve  og  narre  sig  selv  en  vis  tid, 
så  må  man  se  den  kendsgerning  i 
øjnene,  at  øjeblikket  indtræffer    — 


det  øjeblik,  hvor  alt  det,  man  i  tavs- 
hed har  fornemmet,  pludselig  bliver 
til  ord  og  man  med  tårer  i  øjnene 
udbryder:  ,,Jeg  tror,  hjælp  min  van- 
tro." (Mark.  9:24) 

Sandheden  er  den,  at  ,,ikke  lige  nu" 
i  virkeligheden  ofte  betyder ,, aldrig". 
Det  er  barnagtigt  at  prøve  at  løbe  fra 
det  ansvar,  man  har  for  at  tage  stil- 
ling til  Kristus.  Pilatus  forsøgte  at 
frasige  sig  dette  ansvar  for  at  tage 
stilling  til  Kristus,  men  hans  hænder 
har  aldrig  været  mere  snavsede  en 
lige  efter,  at  han  havde  vasket  dem. 
Ingen  af  os  kan  forandre  sin  fortid. 
Men  det  vi  har  brug  for,  er  at  koncen- 
trere os  om  det,  der  er  blevet  kaldet 
,,det  hellige  øjeblik"  for  nuet  er 
helligt;  vi  lever  jo  i  virkeligheden 
aldrig  i  fremtiden.  Livets  hellige  gave 
når  os  jo  altid  i  form  af  nuet. 
Og  når  vi  river  os  løs  fra  verdens 
snarer,  er  vi  så  blevet  lovet  en  ,, hvile- 
religion" eller  paradisisk  ro?  Nej! 
Der  er  lovet  os  tårer,  prøvelser  og 
hårdt  arbejde!  Men  vi  har  også  løftet 
om  til  sidst  at  vinde  sejr,  og  bare 
tanken  herom  får  sjælen  til  at  glæde 
sig  overmåde. 

Mine  venner,  der  findes  fodspor  på 
den  sti,  ad  hvilken  vi  skal  gå  — 
spor,  som  er  efterladt  af  en  leder, 
som  ikke  fra  sin  sikre  position  bag 
skudlinien  sagde:  ,,Gå  derhen", 
men  af  en  leder,  som  sagde:  ,,Kom, 
følg  mig."  Og  vor  jordiske  leder  er  en 
profet,  som  viser  os,  hvordan  vi  skal 
bære  os  ad  med  at  tage  længere 
skridt.  Ja,  til  dem,  der  opholder  sig 
lige  uden  for  kirken  på  trappen  til 
indgangen,  siger  jeg:  Spørg  ikke, 
hvem  (kirke)  klokkerne  ringer  for.  De 
ringer  for  jer.  Og  hvis  I  ved,  at  hvert 
knæ  en  dag  skal  bøje  sig,  og  hver 
tunge  bekende,  at  Jesus  Kristus  er 
Herren  (L.&P.  88:104)  hvorfor  så  ikke 
gøre  det  nu?  For  når  denne  samlede 
bekendelse  engang  skal  aflægges  vil 
det  ikke  betyde  helt  så  meget,  at 
man  knæler,  når  det  ikke  længere  er 
muligt  at  stå  ret  op!  Jeg  beder  om, 
at  vi  indtil  da  må  være  anderledes, 
så  vi  kan  udrette  noget  i  verden;  og 
må  Gud  for  vor  skyld  fremskynde 
den  tid  derom  beder  jeg  i  Jesu  Kristi 
navn.  Amen. 

Søndagens     formiddagsnnøde     den 
6.  oktober  1974 


ÆLDSTE  HOWARD  W.  HUNTER 
Fra  De  tolvs  Råd 


At  kende  Gud 


Det  er  på  denne  årstid,  vi  plejer  at 
mødes  til  kirkens  generalkonference 
her  i  dette  store,  historiske  taber- 
nakel, som  blev  bygget  af  de  tid- 
ligste pionerer,  som  bosatte  sig  her, 
da  dette  endnu  kun  var  en  ødemark  i 
de  stort  set  ukendt  bjerge  vestpå. 
Der  er  kommet  mennesker  til  denne 
konference  fra  alle  verdenshjørner 
fra  mange,  mange  lande.  Det  er  vid- 
underligt at  se  ud  over  denne  store 
forsamling.  Der  er  nogle,  der  har 
hovedtelefoner  på;  de  lytter  til  taler- 
ne på  deres  eget  sprog.  Skønt  vi  taler 
engelsk,  så  bliver  det,  vi  siger,  sam- 
tidigt oversat  for  dem,  som  taler 
andre  sprog,  således  at  vi  alle  kan 
forstå  hinanden. 

For  blot  nogle  få  år  siden  ville  det 
ikke  have  været  muligt  at  simultan- 
tolke for  en  så  mangesproget  for- 
samling, ligesom  det  heller  ikke  ville 
have  været  muligt  at  rejse  så  langt 
på  blot  de  få  timer,  det  har  taget  os 
at  nå  hertil.  Vi  forbavses  og  glædes 
over  disse  moderne  opfindelser.  I  sin 
søgen  efter  at  dygtiggøre  sig  er  men- 
nesket nået  ud  på  områder,  der  for 
blot  nogle  få  år  siden  var  ganske 
ukendte,  og  er  ved  at  gøre  sig  til 
herre  over  jordens  elementer  og 
naturkræfterne. 

Videnskabernes  hurtige  fremskridt 
og  det  faktum,  at  de  videnskabelige 
opdagelser  i  stadig  større  omfang 


anvendes  for  at  lette  os  dagligdagen, 
kan  virke  temmelig  overvældende, 
men  alligevel  ved  vi  jo,  at  det  bare  er 
et  resultat  af  anvendelsen  af  en 
naturlov  —  Guds  lov.  Der  er  mange 
moderne,  videnskabelige  opdagel- 
ser, som  forbløffer  os,  ja,  nogle  af 
dem  virker  måske  mærkeligere  end 
mange  af  de  mirakler,  der  er  fortalt 
om  i  både  Det  gamle  oq  Det  nye 
Testamente.  Men  hvor  forbløffende 
mange  af  disse  moderne  opfindelser 
end  virker  i  begyndelsen,  så  bliver  de 
dog  snart  til  noget  dagligdags  og 
almindelig  accepteret. 
Mennesketsviden  er  øget  meget  hurt- 
tigt,  og  den  videnskabelige  forskning 
har  accelereret  på  en  måde,  man 
aldrig  før  har  set  i  hfstorien.  Dette  er 
resultater  af  forretningslivets,  in- 
dustriens, regeringernes  og  uddan- 
nelsesinstitutionernes samlede  an- 
strengelser. En  stor  del  af  de  økono- 
miske midler  i  verden  er  helliget 
denne  forskning,  og  der  er  hundrede 
tusinde  mænd  og  kvinder  verden 
over,  der  giver  af  deres  tid  og  kræfter 
for  at  vinde  mere  indsigt  og  forståel- 
se i  naturens  orden  gennem 
forskning.  Vor  søgen  efter  at  kende 
universets  love,  som  vi  ved  altid  har 
eksisteret,  har  fået  nye  højder,  og 
der  forskes  stadig  mere  og  mere  for 
at  finde  frem  til  disse  sandheder. 
Videnskaben    opdager    stadig    nye 


ting,  som  kan  hjælpe  mennesket  i 
denne  moderne  verden,  og  dette  har 
skabt  den  højeste  levestandard,  man 
nogen  sinde  har  kendt.  Men  fordi  vi 
har  alt  det,  vi  behøver,  kan  vi  så  ven- 
de os  bort  fra  Gud,  fra  religionens 
læresætninger  eller  fra  Jesu  Kristi 
evangelium?  Med  denne  større  vi- 
den, vi  har  fået,  er  vi  blevet  tilbøje- 
lige til  at  regne  de  videnskabelige 
metoder,  til  at  bevise  en  ting,  for  det 
eneste  saliggørende,  og  derfor  er  der 
nogle,  som  ikke  tror  på  Gud,  fordi 
hans  eksistens  ikke  kan  underbyg- 
ges af  et  sådant  bevis.  I  virkelighe- 
den er  videnskabelig  forskning  et 
forsøg  på  at  konstatere  sandheden, 
og  de  samme  principper,  hvorefter 
man  gør  dette,  anvendes  således 
også  i  forsøget  på  at  afgøre,  om  reli- 
gionen er  sand. 

Da  Jesus  holdt  sin  bjergprædiken  til 
mængden,  der  var  forsamlet,  sagde 
han: 

,,Bed,  så  skal  der  gives  jer;  søg,  så 
skal  I  finde;  bank  på,  så  skal  der 
lukkes  op  for  jer. 

,,Thi  enhver,  som  beder,  han  får,  og 
den,  som  søger,  han  finder,  og  den, 
som  banker  på,  for  ham  skal  der 
lukkes  op. "(Matt.  7:7-8) 
Her  får  vi  ligefrem  det  råd,  at  vi  skal 
søge  med  et  fast  fortsæt  om  at  finde 
sandheden,  virkelig  lede  efter  den. 
Dette  gælder  lige  så  meget  religion, 

Det  største  man 
kan  er  at  søge 
efter  Gud  — 
til  denne  søgen 
skal  man  have  tro 


som  det  gælder  videnskaben  — 
fremgangsmåden  er  i  begge  tilfælde 
den  samme.  Det  kan  udmærket 
være,  at  det  kræver,  at  man  bruger  et 
helt  liv  på  at  undersøge  det  nød- 
vendige materialer,  at  sortere  det  fra, 
der  viser  sig  ikke  at  passe  og  skille 
sandheden  ud,  hvor  den  findes. 
Hvor  vigtig  den  videnskabelige  efter- 
forskning end  er,  så  er  den  vigtigste 
søgen  for  et  menneske  dog  hans 
søgen  efter  Gud  —  at  opdage,  at 
han  virkelig  eksisterer  og  at  lære 
mere  om  hans  Søns  Jesu  Kristi  evan- 
gelium. Det  er  ikke  let  at  nå  til  en 
fuldstændig  forståelse  af  Gud.  Det 
kræver,  at  man  bestandig  søger  at 
lære  mere,  og  der  er  nogle,  der  ikke 
kan  få  sig  selv  til  at  gøre  sig  denne 
anstrengelse.  I  stedet  for  at  stræbe 
efter  forståelse,  vælger  de  at  følge 
den  modsatte  vej,  som  ikke  forlanger 
noget  af  dem,  og  fornægte  hans 
eksistens.  Derer  en  forfatter,  der  har 
udtrykt  det  således: 
,,Der  findes  musikere,  men  de  fleste 
af  os  er  ikke  musikere,  nogle  fordi  de 
mangler  talent  for  de  flestes  ved- 
kommende formodentlig  fordi  de 
mangler  lysten.  Men  selv  blandt 
dem,  der  virkelig  er  begavet  med  et 
musikalsk  talent,  er  der  ingen,  der 
nogen  sinde  er  blevet  en  stor  kunst- 
ner uden  vedvarende  stadigt  arbej- 
de. Lige  meget  hvor  berømte  de 
store  navne  indenfor  musikken  er 
blevet,  så  øver  de  sig  stadig  mange 
timer  hver  dag  .  .  .  Ingen  sportsmand 
bliver  fremragende,  ingen  mekaniker 
bliver  dygtig  til  sit  fag,  ingen  læge 
bliver  ekspert,  ingen  foredragsholder 
god,  og  ingen  sagfører  får  et  stort 
navn  .  .  .  uden  mange,  mange  timers 
hårdt  arbejde  .  .  .  Ville  det  så  ikke 
være  dumt  af  mig  at  lukke  mine  øjne 
og  øren  og  sige,  at  der  ikke  findes 
nogen  musikere  fordi  jeg  ikke  har 
talent  til  at  blive  musikere;  at  der 
ikke  findes  nogen  Edison'er,  fordi 
jeg  ikke  kan  blive  opfinder;  at  der 
ikke  findes  nogen,  der  er  dygtige  til 
noget,  fordi  jeg  selv  hverken  har  ta- 
lenterne eller  viljen  til  at  arbejde  så 
hårdt,  som  det  er  nødvendigt  for  at 
blive  en  stor  kunstner?  Og  når  man 
ser  logisk  på  det,  ville  det  så  ikke 

være  lige  så  dumt,  hvis  et  menneske 
sagde,  at  der  \kke  var  en  Gud,  kun 
fordi  lian  selv  ikke  havde  opdaget 
ham?  .  .  . 

,,Den,  som  slet  ikke  forsøger  at  opnå 
nogen  viden  om  Guddommens 
eksistens,  vil  heller  ikke  i  dette  liv 
komme  til  at  opdage,  at  der  er  en 
Guddom.  Men  hans  uvidenhed  giver 
ham  ingen  ret  til  at  sige,  at  der  ingen 
Gud  er."  (Joseph  F.  Merril:  The 
Truth-Seekerand  Mormonism,  Dese- 
ret Book  Go.  siderne  76-77) 
Enten  man  søger  viden  om  videnska- 
belige principper,  eller  man  søger 
viden  om  Gud,  så  må  man  have  tro. 
Alting  begynder  med  tro.  Der  er  ble- 
vet givet  mange  definitioner  på  tro, 
men  den  klassiske  definition  blev 
givet  af  forfatteren  til  brevet  til  he- 
bræerne med  disse  betydningsfulde 
ord:  ,,Tro  er  fast  tillid  til  det,  man 
håber,  overbevisning  om  ting,  man 
ikke  ser."  (Heb.  11:1)  Med  andre  ord, 
troen  giver  os  tillid  til  de  ting,  vi 
håber,  og  en  overbevisning  om  de 
ting,  vi  ikke  kan  se.  Videnskabsman- 
den kan  ikke  se  molekylerne,  ato- 
merne eller  elektronerne,  men  han 
ved  alligevel,  at  de  eksisterer.  Han 
kan  ikke  se  den  elektricitet,  den 
udstråling  eller  den  magnetisme, 
han  arbejder  med,  men  han  ved,  at 
den  er  der  alligevel.  På  samme  måde 
er  det  med  dem,  der  oprigtigt  søger 
efter  Gud;  de  kan  ikke  se  ham,  men 
gennem  troen  ved  de,  at  han  eksi- 
sterer. Det  er  mere  end  et  håb.  Troen 
gør  det  til  en  overbevisning  —  et 
bevis  om  ting,  man  ikke  kan  se. 
Forfatteren  til  brevet  til  hebræere 
fortsætter:  ,,l  tro  fatter  vi,  at  verden 
er  blevet  skabt  ved  Guds  ord,  så  det 
synlige  blev  til  af  det,  vi  ikke  kan  se." 
(Heb.  11:3)  Tro  bliver  her  beskrevet 
som  det,  at  man  tror,  eller  er  overbe- 
vist om,  at  verden  blev  skabt  ved 
Guds  ord.  Der  kan  ikke  fremstilles 
nogen  vidneskab,  der  kan  bevise 
rigtigheden  af  denne  kendsgerning, 
men  troen  giver  os  en  viden  om,  at 
det  vi  ser  i  jordens  og  hele  naturens 
vidundere,  blev  skabt  af  Gud.  Det  er 
fuldtud  så  rimeligt  at  tro  på  en  usyn- 
lig Gud,  på  en  bogstavelig  opstan- 
delse eller  på  de  mirakuløse  ting  i 


forbindelse  med  det  åndelige,  som 
det  er  at  tro  på  nogle  af  opdagelser- 
ne inden  for  fysikken.  Troen  er  det 
primære  redskab  indenfor  reli- 
gionens område,  ganske  ligesom 
troen  også  er  videnskabsmandens 
våben. 

Under  sin  jordiske  mission  forklare- 
de Kristus,  hvordan  man  kunne 
komme  til  kundskab  om  sandheden 
om  Gud.  Han  sagde:  ,,Hvis  nogen 
vil  gøre  hans  vilje,  skal  han  erfare, 
om  læren  er  fra  Gud,  eller  jeg  taler  af 
mit  eget."  (Joh.  7:17)  Mesteren  for- 
klarede os  også  Faderens  vilje  og 
det  store  bud  på  denne  måde: 
,,Du  skal  elske  Herren  din  Gud  af 
hele  dit  hjerte,  af  hele  din  sjæl  og  af 
hele  dit  sind."  (Matt.  22:37)  De,  der 
bestræber  sig  på  at  gøre  Guds  vilje 
og  holde  hans  bud,  vil  modtage  per- 
sonlig åbenbaring  om  guddom- 
meligheden af  Herrens  værk,  da  han 
bar  vidnesbyrd  om  Faderen. 
Til  dem,  der  ønsker  at  komme  til 
forståelse  om  disse  ting,  forklarede 
Jakob,  hvordan  de  kunne  opnå 
dette:  ,,Men  hvis  nogen  af  jerstårtil- 
bage  i  visdom,  da  skal  han  bede  om 
at  få  den  fra  Gud,  der  giver  alle  gav- 
mildt og  uden  bebrejdelser,  og  så  vil 
den  blive  ham  givet."  (Jakobs  Briev 
1 :5)  Det  fremgår  ikke,  at  Jakob  talte 
om  en  eksakt  viden  i  videnskabelig 
forstand;  snarere  henviste  han  til 
den  åbenbaring,  der  kommer  fra  det 
høje  som  svar  på  menneskenes 
spørgsmål,  når  de  oprigtigt  beder  i 
overensstemmelse  med  dette  skrift- 
sted. 

Lyt  nøje  til  Herrens  ord:  ,,Jeg,  Her- 
ren, er  barmhjertig  og  nådig  mod 
dem,  der  frygter  mig,  og  jeg  finder 
behag  i  at  ære  dem,  som  tjener  mig  i 
retfærdighed  og  i  sandhed  til  enden. 
Stor  skal  deres  løn  være  og  evig 
deres  herlighed: 

Og  dem  vil  jeg  åbenbare  alle  hem- 
meligheder, ja,  alle  mit  riges  hem- 
meligheder, som  har  været  skjult  fra 
tidens  begyndelse;  og  i  kommende 
tider  vil  jeg  kundgøre  dem  min  vel- 
behagelige vilje  angående  alt,  hvad 
der  hører  mit  rige  til. 
Ja,  endog  evighedens  undere  skal  de 
skue,  og  jeg  skal  vise  dem  det  til- 


kommende, ja,  hvad  der  skal  ske  i 
mange  slægtled. 

Deres  visdom  skal  være  stor,  og 
deres  forstand  nå  til  himlen;  og  for 
dem  skal  de  vises  visdom  forgå,  og 
de  kloges  forstand  blive  til  intet. 
Thi  jeg  vil  oplyse  dem  med  min  ånd, 
og  gennem  min  kraft  skal  jeg  til- 
kendegive dem  min  viljes  hemme- 
ligheder, ja,  det,  som  intet  øje  har 
set  eller  øre  hørt,  og  som  ikke  er 
kommet  ind  i  noget  menneskes  hjer- 
te." (L.&P.  76:5-10) 
Her  har  vi  altså  formelen  for  vor 
søgen  efter  Gud,  og  de  redskaber  vi 
kan  bruge  dertil:  tro,  kærlighed  og 
bøn.  Videnskaben  har  udrettet  vidun- 
derlige ting  for  menneskene,  men 
den  kan  ikke  udrette  de  ting  for  dem, 
som  de  selv  må  gøre;  og  den  vigtig- 
ste af  disse  ting  er  at  skaffe  sig 
viden  om  Guds  eksistens.  Det  er  ikke 
nogen  let  opgave;  arbejdet  er  ikke 
let;  men  som  Herren  sagde:  ,,Stor 
skal  deres  løn  være  og  evig  deres 
herlighed." (L.&P.  76:6) 
Jeg  er  fuldt  og  fast  overbevist  om,  at 
Gud  virkelig  eksisterer  —  at  han 
lever.  Han  er  vor  himmelske  Fader, 
og  vi  er  hans  åndelige  børn.  Han 
skabte  himmelen  og  jorden  og  alle 
ting  på  jorden,  og  han  er  ophavs- 
manden til  de  evige  love,  som  uni- 
verset regeres  efter.  Disse  love  bliver 
opdaget  lidt  efter  lidt,  efterhån- 
den som  mennesket  fortsætter  sin 
søgen,  men  de  har  altid  eksisteret  og 
vil  altid  forblive  uforandrede.  Jeg 
bærer  dette  vidnesbyrd  om,  at  Jesus 
er  Kristus,  den  levende  Guds  Søn, 
vor  Frelser  og  Forløser,  idet  han 
bragte  sit  soningsoffer,  for  at  alle 
mennesker  kunne  få  evigt  liv.  Må 
Herren  velsigne  os  med  ønsket  om  at 
stræbe  opefter  mod  det  åndelige;  at 
kende  Gud,  at  finde  ham  og  at  være 
fast  besluttet  på  at  tjene  ham  og 
holde  hans  bud.  Dette  er  min  ydmy- 
ge bøn  i  Jesu  Kristi.  Amen. 

Forrådsnyt  fra  hjælpeforeningen  i  Københavns  stav 


Alaska  surdejg 

5  dl  mel  -  5  dl  varmt  vand  -  1  pk  tørgær 
Bland  Ingredienserne  og  rør  godt.  Anbringes  et  lunt 
sted  eller  I  et  lukket  skab  natten  over.  Anbring  næste 
morgen  1%  dl  af  dejgen  i  et  skoldet  1/2  I  glas  med  tæt 
låg  og  gem  dette  i  køleskabet  eller  andet  køligt  sted 
til  fremtidigt  brug.  Dette  er  surdejg  -  „igangsætte- 
ren". Den  tiloversblevne  dejg  kan  straks  bruges  til 
pandekager,  vafler,  muffins,  brød  eller  kage.  Når 
igangsætteren  igen  skal  bruges,  anbringes  den  i  et 
mellemstort  dejgfad.  Tilsæt  5  dl  mælk  og  5  dl  mel.  Rør 
godt  og  lad  hæve  natten  over.  Næste  morgen  er  dej- 
gen y2  gang  så  stor  og  dækket  med  luftbobler.  Den 
har  en  dejlig  gæragtig  duft.  Sæt  igen  V/å,  dl  tilside  i 
køleskabet  til  næste  gang. 

Surdejg  vafler 

1  tsk  salt  —  1  spsk  sukker  —  1  tsk  natron  —  2  æg  - 
y2  dl  smeltet  margarine 

Tag  igangsætteren,  tilsæt  5  dl  mælk  og  5  dl  mel,  må 
gerne  være  lidt  tykkere  så  tilsæt  lidt  mere  mel.  Hæver 
6-8  timer.  Stil  den  sædvanlige  portion  (1%  dl)  tilside. 
Tilsæt  æg  og  de  tørre  ingredienser  og  bland  godt. 
Tilsæt  den  smeltede  marg.  lige  inden  bagningen. 

Surdejg  muffins 

3%  dl  fuldkornsmel  -  1%  dl  sukker  -  1  tsk  natron  - 
272  dl  rosiner  (kan  udelades)  —  1  dl  smeltet  margarine 

Sædvanlig  fremgangsmåde.  Sigt  de  tørre  ingredien- 
ser ned  i  en  skål.  Lav  en  fordybning  i  midten.  Bland 
æg  og  marg.  godt  i  dejgen.  Hæd  dette  i  fordybningen 
og  rør  kun  så  meget  at  melet  bliver  fugtigt.  Fyld  for- 
mene %.  Bages  ved  190°  i  30-35  min.  Nok  til  12  muf- 
fins. 


Surdejg  brød 

10  dl  sigtet  mel  (eller  mere)  —  2  spsk  sukker  —  1  tsk 
salt  -  2  spsk  margarine  -  %  tsk  natron  -  1  eller  2 
æg 

Sædvanlig  fremgangsmåde.  Sigt  de  tørre  ingredienser 
i  en  skål,  lav  en  fordybning  i  midten.  Tilsæt  margarine 
og  bland  godt.  Tilsæt  de  piskede  æg.  Hæld  det  ned 
i  fordybningen  i  melet.  Kom  yderligere  mel  i,  så  dej- 
gen slipper  under  æltning.  Æltes  på  bord  i  ca.  10  min. 
Kom  det  i  en  smurt  skål  og  lad  det  hæve  lunt  i  2—4 
timer  eller  til  dobbelt  størrelse.  Opløs  den  %  tsk  na- 
tron i  en  spsk  varmt  vand  og  tilsæt  det.  Ælt  omhyg- 
geligt. Formes  til  brød  og  efterhæves.  Bages  ved  190° 
i  50-60  min. 


Surdejg  chokoladekage 

11/4  dl  igangsætter  -  2^/2  dl  mælk  -  3%  dl  mel 
Bland  og  lad  stå  lunt  i  2-3  timer,  indtil  den  bobler  og 
dufter  af  sur  mælk. 

21/2  dl  sukker  -  1  dl  margarine  —  y2  tsk  salt  -  1  tsk 
vanilla  -  1  tsk  kanel  -  172  tsk  natron  —  2  æg  —  3  ter- 
ninger smeltet  chokolade 

Pisk  margarine,  sukker,  smagsstoffer,  salt  og  natron. 
Tilsæt  1  æg  ad  gangen.  Pisk  godt  for  hvert  æg.  Bland 
dette  og  den  smeltede  chokolade  med  surdejgen. 
Pisk  ved  lav  hastighed  til  det  er  blandet.  Hældes  i  en 
stor  form.  Bages  ved  175°  i  25  min.  eller  længere. 
Afkøl  og  glasér  efter  behag. 


Og  da  ikke  alle  har  tro,  så  søg  med  flid  og  lær 
hinanden  visdoms  ord;  ja,  søg  visdom  i  de 
allerbedste  bøger,  søg  efter  kundskab  ved 
læsning  og  ved  tro. 

(L&P  88:118) 

/  den  første  uge  i  Seminar-året  1974-75  gik  en  af 
opgaverne  ud  på,  at  man  skulle  give  en  beskrivelse 
af  sig  felv.  Her  er  et  af  resultaterne. 


Kvinde . . . 


Hvem  er  hun  kvinden  derinde? 

er  hun  mon  nem  at  finde? 

ikke  altid,  men  lad  os  prøve  at  kikke 

Tre  børn  har  hun  skænket  livet 

en  ting  der  kan  synes  givet,  javel 

Hendes  mand  hun  elsker, 

ja,  som  selve  livet 

Et  vidunderligt  liv  der  blev  hende  givet 

men  ikke  altid  hun  tænkte  derpå 

og  så  gik  hendes  hverdag  „Så  som  så" 

Hvor  kom  hun  fra  denne  ukendte  kvinde? 

er  der  mon  en  historie  at  finde? 

Åh  jo,  der  er,  skønt  ganske  simpel . . . 

Forældre  der  er,  og  de  to  sammen 

fire  børn  opdrog  til  både  sorg 

og  fryd  og  gammen 

Som  Kristne  børn  betragtet  af  alle 

men  nogle  er  „Udvalgt"  og  andre  er  „Kaldet' 

Een  af  de  fire  fulgte  den  vej,  hvorfra 

så  mange  er  faldet. 

I^ed  denne,  sin  tro,  som  et  kostbart  smykke 
hun  fandt  den  mand  der  blev  hendes, 
og  hendes  store  lykke. 


Se  nu  begynder  vi  hende  at  kende 

men  der  er  endnu  et  blad  at  vende 

et  blad  . . .  ja,  en  bog  på  mange  sider 

for  hendes  sind  og  tanke  er  med 

store  vider. 

Hun  rolig  er  ...  på  den  ene  side 

men  noget  nervøs  og  bange  på  bunden 

dette  hendes  modstridende  sind 

har  voldt  sorg  og  „Svide" 

men  nu  hun  ro'en  og  lykken  har  funden. 

Hun  med  sin  elskede  gennem  livet  danser 
til  hverdag  og  fest  gid  aldrig  det  standser 
som  arbejde,  javist,  men  også  af  glæden 
over  alle  ansvar  der  blev  givet  sammen  med 
talenter,  som  hun  med  flid  bestræber 
sig  på  at  bruge 
til  glæde  og  gavn  for  alle  derude 

I  hendes  liv,  hendes  sind  og  tanker 
prøver  hun  at  virke  for  andre. 

Hvem  er  hun  hun  kvinden  derinde? 
VAR  hun  til  at  finde  ???... 

JE 
September  1974 


Dåb  (Baptisme) 
AARHUS:  21.  december  1974 
Sara  Ane  Eigilsen  døbt  af  ældste  Ste- 
ven  Douglas  Larsen,  håndspålæggelse 
af  ældste  Gerald  Stephen  Wight. 
Erilc  Ryttersgaard  døbt  af  ældste  Steve 
Don    Christensen,    håndspålæggelse   af 
ældste  Mark  A.  Sørensen. 
AARHUS:  4.  januar  1975 
Birgitte    Naussumgaal(    Lybert   døbt    af 
ældste   Steven    Douglas   Larsen,   hånd- 
spålæggelse af  ældste  Gerald  Wight. 
SKIVE:  14.  december  1974 
Else  Jenny  Jensen  Christensen  døbt  af 
br.  Kim  T.  Hvistendahl,  håndspålæggel- 
se af  br.  Kim  T.  Hvistendahl. 


ODENSE/SØNDERBORG:  23.  november 
1974 

Gerda  Nielsen  døbt  af  ældste  Richard 
Keith  Tucker,  håndspålæggelse  af  æld- 
ste Michael  Don  Johnson. 
Betina  Østerlund  Larsen  døpt  af  ældste 
Michael   Don  Johnson,  håndspålæggel- 
se af  br.  Aage  Pedersen. 
VELSIGNELSER  (Blessings) 
HORSENS:  5.  januar  1975 
Ebbe    Rosenkildes    og    Kirsten    Agnete 
Bjørns  søn  Knud  Eril(  Bjørn  Rosenkilde 
velsignet  af  sin  fader. 
SKIVE:  5.  januar  1975 
Robert  Erling  H.  Christensens  og  Else 
Jenny  Borrits  søn  Niels  Jørgen  Christen- 
sen velsignet  af    br.  Rasmus  L.  Jensen. 
Robert  Erling  H.  Christensens  og  Else 


Jenny  Borrits  datter  Ingelise  Christen- 
sen velsignet  af  br.  Rasmus  L.  Jensen. 
LILLEBÆLT:  5.  januar  1975 
Ove  Nielsens  og  Hansine  Charlotte  Ma- 
rie Langes  søn  Frank  Nielsen  velsignet 
af  br.  Hans  J.  Sørensen. 
ORDINATIONER  (Ordinations) 
SKIVE:  29.  september  1974 
Leif  Overvad  Andersen  ordineret  til  æld- 
ste af  br.  Axel  Overvad  Andersen. 
AARHUS:  22.  december  1974 
Erik  Ryttersgaard  ordineret  til  præst  af 
br.  Benny  Peter  Jensen. 
DØDE  (Dead) 

AALBORG:  9.  december  1974 
Elna  IVIargarethe  Madsen 

MISSION 

Følgende  missionærer  er  ankommet  til 

Den  danske  Mission  den  12.  december 

1975. 

Steven  Leon  Coats  fra  Santa  Rosa,  Cali- 

fornia. 

Steven  James  Hallmark  fra  Boise,  Idaho. 

Paul  Skidmore  Macfarlane  fra  Salt  Lake 

City,  Utali. 

Kenneth  Blaine  Williams  fra  Winnipeg, 

Manitoba,  Canada. 

den  9.  januar  1975: 

IVIark  Lane  Adamson  fra  Sterling,  Idaho 
Charles  W.  Johnson  fra  Marquette,  Mi- 
chigan 
Evan  Carl  Ricks  fra  Salt  Lake  City,  Utah 

den  7.  februar  1975: 

Larry  Rupp  Hintze  fra  Salt   Lake  City, 

Utah 


William    Dennis    Johns    fra    Salt    Lake 

City,  Utah 

Jefferey  L.  Larsen  fra  Parker,  Idaho 

Eugene  Charles  IVIcDonald  fra  Kaysville, 

Utah 


DØDE 

Københavns  1.  ward 

Helga  Rasmussen  afgået  ved  døden  den 

1.  februar  1975 

Olga  Ellen  Blicher  Mortensen  afgået  ved 

døden  den  9.  februar  1975 

Odense 

Emilie  Jensine  Andersen  afgået  ved  dø- 
den den  1.  marts  1974 

Centrum  Jylland 

Karen  Mary  Edith  Leth  afgået  ved  dø- 
den den  30.  januar  1975 

Aarhus 

Asta  Kjaer  Christensen  afgået  ved  dø- 
den den  3.  februar  1975 

Randers 

Kirstine    Elisabeth    Christensen    afgået 

ved  døden  den  6.  januar  1974 


DÅB 

Randers:  7.  september  1974 

Vibeke   Larsen   døbt   af  ældste   Robert 

Thorpe,     håndspålæggelse     af    ældste 

Mark  Richards 

Odense:  8.  februar  1975 
Dångio  Stephanie  Noel  døpt  af  ældste 
Graig    Normann    Barrick,    håndspålæg- 
gelse af  ældste  Steven  Howard  Tolley 

Lillebælt:  1.  februar  1975 
Pia  Christiansen  døbt  af  br.  Gudmund 
B.  Madsen,  håndspålæggelse  af  br.  Gud- 
mund B.  Madsen 

Kirsten  Maria  B.  Madsen  døbt  af  br. 
Gudmund  B.  Madsen,  håndspålæggelse 
af  br.  Gudmund  B.  Madsen 

Esbjerg:  8.  februar 

Vivi  Darlene  Pedersen  døbt  af  br.  Knud 

Søltoft    Holmboe,    håndspålæggelse    af 

Michael  Francis  Meyerson 

Johnny  Olfert  Pedersen  døbt  af  Michael 

Francis  Meyerson,  håndspålæggelse  af 

Brent  Lvle  Larson 


Tove  Betina  Pedersen  døbt  af  Michael 
Francis  Meyerson,  håndspålæggelse  af 
Brent  Lyle  Larson 

Alex  Bang  døbt  af  br.  Knud  Søltoft 
Holmboe,  håndspålæggelse  af  Michael 
Francis  Meyerson 

Københavns  1.  ward: 

Mauricette  Madeleine  Nielsen  døbt  den 

4.  januar  1975 

Jørgen    Frederik   Madsen   døbt   den    1. 

februar  1975 

Jens  Jensen  døbt  den  8.  februar  1975 

Steen  Palle  Petersen  døbt  af  sin  fader 

Jørn  Petersen  den  24.  januar  1975 

VELSIGNELSER 
Frederikshavn:  1.  januar  1975 

Carlo  Gjerlufsen  Poulsens  og  Gerda 
Gail  Graziers  søn  Steen  Poulsen  vel- 
signet af  br.  Herbert  Ludwig 

Odense:  2.  februar  1975 

Karl  Ove  Ilskov  Nielsens  og  Inge  Karin 
Reinhardts  datter  Andrea  Reinhardt 
Ilskov  Nielsen  velsignet  af  sin  fader. 

Desinfektion  af 
hvede  med  tøris 

Til  50  kg  hvede  bruges  2,5  kg  tøris. 
Tørisen  knuses  og  lægges  i  bunden 
af  beholderen.  Hveden  fyldes  i  og 
det  står  i  30  min.  Sæt  låget  lufttæt 
på.  Vær  opmærksom  på,  om  låget 
buler  opad.  Det  lettes  da,  og  luften 
slippes  ud.  Låget  lukkes  igen  luft- 
tæt. 


Opbevaring  af 
hvede  uden  tøris 

Hveden  skal  først  og  fremmest  op- 
bevares koldt!  Opbevarer  man  hve- 
de i  sække  eller  beholdere  uden 
tøris,  kan  man  f.eks.  tage  et  par 
håndfulde  laurbærblade  til  50  kg 
korn,  knuse  dem  i  hånden  og  blan- 
de dem  i  kornet.  Man  kan  også 
tage  en  avis,  kramme  siderne  sam- 
men og  lægge  dem  ovenpå  kornet. 
Det  er  laurbærbladenes  og  tryk- 
sværtens stærke  lugt,  som  vil  holde 
smådyr  ude. 

Opbevarer  man  kornet  i  plasticbe- 
holdere, kan  man,  for  at  hindre  at 
det  bliver  fugtigt,  blande  salt  imel- 
lem. Saltet  sigtes  nemt  fra,  før  kor- 
net kværnes. 

Nem 

og  dejlig  linseret 

250  gr.  linser  sættes  i  blød  et  døgn 
og  koges  i  samme  vand  med  et  hak- 
ket løg  og  salt,  til  de  er  møre.  På 
en  pande  svitses  1  tsk.  karry  i  en 
god  klat  smør  og  tilsættes  1  hakket 
løg.  Linserne  hældes  ned  i  panden 
og  snurrer  5—10  min.  De  brænder 
nemt  på! 

Har  man  så  ovenstående  rugbrød 
-I-  smør  eller  en  god  margarine  i 
huset,  er  middagsmaden  reddet, 
hvis  familien  da  ikke  er  meget  kræ- 
vende eller  kræsen. 


Nemt  rugbrød 

50  g  gær,  6  dl  håndvarmt  vand,  2  dl 
kærnemælk,  1  spsk.  salt,  1  spsk.  si- 
rup, 250  g  hvedemel,  800-900  g  groft 
rugmel  (fra  Irma). 

Rør  gær,  vand,  kærnemælk,  salt  og 
sirup  sammen.  Rør  hvedemel  i  og 
derefter  rugmel,  så  meget  dejen 
kan  tage.  (Gør  ikke  dejen  for  fast, 
ælt  med  „let  hånd",  så  er  dejen 
meget  nem  at  behandle.  Ælt  den 
grundigt  og  del  den  til  to  velsmurte 
forme;  dæk  dem  til  og  stil  dejen  til 
hævning,  ca.  1/2  time.  Prik  med  en 
tynd  strikkepind  huller  gennem  den 
hævede  dej,  smør  med  smeltet  smør 


og  bag  ved  knap  200°  i  ca.  1  time. 
(Eller  begynd  med  180°  og  øg  var- 
men det  sidste  kvarter.  Dette  brød 
skal  helst  ligge  til  dagen  efter,  inden 
man  skærer  af  det.  Hvis  man  opp- 
bevarer  det  i  plastikpose  i  køleska- 
bet, kan  det  nemt  holde  sig  i  14  da- 
ge —  hvis  det  da  ikke  bliver  spist 
forinden.  Husk,  at  man  får  flest  ski- 
ver, når  man  skærer  dem  tynde  (det 
er  en  gammel  vittighed  meddeler 
Statens  Husholdningsråd!!!).  An- 
vend en  meget  skarp  kniv  —  ikke  en 
brødsav. 


Linsepostej 

1  dl  linser,  V2  æg,  1-11/2  dl  fløde, 
salt  (havsalt),  sellerisalt,  evtl.  et  lille 
laurbærblad,  løg  og  allehånde  eft. 
smag. 

Linserne  sættes  i  blød  natten  over, 
koges  møre,  moses  gennem  en  fin 
sigte  (det  er  hurtigere,  men  ikke  så 
fint,  gennem  hakkemaskinen)  — 
vandet  sies  fra.  Det  øvrige  blandes 
i  og  farsen  krydres.  Med  1  y2  dl  fløde 
vil  postejen  blive  „smørebar".  En 
god  idé  er,  hvis  man  har  en  rest  god 
sovs,  da  at  anvende  den  i  stedet  for 
fløde.  Bages  i  ovnen  ca.  25.  min.  ved 
knap  200°  grader  —  kan  også  koges 
i  vandbad. 

Denne  postej  kan  man  selvfølgelig 
variere  med  de  krydderier,  man  sy- 
nes bedst  om,  men  pas  på,  for  lin- 
ser er  i  sig  selv  noget  krydrede. 


ORDINATIONER 

Odense:  23.  februar  1975 

Kurt  Dybvang  Balazs  ordineret  til  diakon 

af  br.  Istvan  Balazs 

Frederikshavn:  12.  januar  1975 

Erik  Holm  Larsen  ordineret  til  diakon  af 

br.  Tage  Holm  Larsen 

Københavns  1.  ward:  2.  februar  1975 
Rikard  Jørgen  Nielsen  ordineret  til  dia- 
kon af  br.  Jørgen  Otto  Nielsen 
Jørgen    Frederik    IVIadsen    ordineret   til 
præst  af  br.  Johan  Stenholm  Koch 
Jens  Jensen  ordineret  til   præst  af  br. 
Poul  Poulsen 


BRYLLUP 

Lillebælt:  6.  april  1974 

Broder  Vilhelm  Hansen  viet  til  str.  Erna 

Sams    af    missionspræsident    Grant    R. 

Ibsen. 


At  iæi)e  uden  at  tænke 
{)ar  inøen  værÅi. 

OrÅijproø 


